#Ahmedabad કોરોના RTPCR ટેસ્ટની સૌથી મોટી ડ્રાઈવ થ્રુ ટેસ્ટિંગમાં વોક ઇનમાં પણ ટેસ્ટ કરાયા (જુઓ VIDEO) - Watch Gujarat News : LIVE LATEST TODAY Online\n#Ahmedabad કોરોના RTPCR ટેસ્ટની સૌથી મોટી ડ્રાઈવ થ્રુ ટેસ્ટિંગમાં વોક ઇનમાં પણ ટેસ્ટ કરાયા (જુઓ VIDEO)\nન્યુબર્ગ સુપ્રા ટેક લેબોરેટરી દ્વારા ડ્રાઈવ થ્રુ RTPCR ટેસ્ટ શરૂ કરવામાં આવ્યા છે\nકારની સાથે કેટલાક લોકો ટુ વ્હીલર લઈને પણ આવી રહ્યા છે\nટેસ્ટિંગમાં લાઇન થતાં લોકો ગાડી પાર્ક કરીને વોલ્ક ઇનમાં ટેસ્ટ કરાવવા આવ્યા\nસેન્ટરમાં ટેસ્ટ કરાવવા લાંબી લાઇન લાગી\nવોક ઇનમાં આવેલ લોકો માટે ખુરશીની વ્યવસ્થા કરવામાં આવી હતી\nWatchGujarat. અમદાવાદના GMDC ગ્રાઉન્ડમાં મ્યુનિસિપલ કોર્પોરેશન અને ન્યુબર્ગ સુપ્રા ટેક લેબોરેટરી દ્વારા ડ્રાઈવ થ્રુ RTPCR ટેસ્ટ શરૂ કરવામાં આવ્યા છે જે કાર ચાલકોને ધ્યાનમાં રાખીને વ્યવસ્થા રાખવામાં આવી છે, જેમાં લોકો ટુ વ્હીલર લઈને પણ આવી રહ્યા છે, પરંતુ લાઈન વધતા કેટલાક લોકો વોક ઈનમાં પણ ટેસ્ટ કરાવવા પહોચ્યાં હતાં.\nGMDC ગ્રાઉન્ડમાં ફોર વ્હીલર અને ટુ વ્હીલર બંને માટે5સેન્ટર બનાવવામાં આવ્યા છે. જ્યારે વોલ્ક ઈન એટલે કે, ચાલતા અથવા તો અન્ય માધ્યમથી આવતા લોકો માટે એક સેન્ટર એમ કુલ6સેન્ટર બનાવવામાં છે. સવારથી ચાલુ થયેલ સેન્ટરમાં ટેસ્ટ કરાવવા લાંબી લાઇન લાગી હતી. લાંબી લાઇન લાગતાં કર ચાલકોને 20 મિનિટ જેટલો સમય રાહ જોવી પડી રહી હતી. જેના કારણે કેટલાક કાર ચાલકોએ લાઈન જોઈને જ કાર પાર્ક કરીને વોક ઇનમાં ટેસ્ટ કરાવવા આવવાનું પસંદ કર્યું હતું. વોક ઇનમાં લાઈન ખૂબ ઓછી હતી અને ટેસ્ટ પણ ઝડપથી થઇ રહ્યા હતા.\nવોલ્ક ઈનના સેન્ટરમાં મંડપ નાખીને બેસવા માટે ખુરશીની વ્યવસ્થા કરવામાં આવી હતી. ભીડ ભેગી ના થાય અને લોકો ખુરશીમાં બેસી રહે અને પોતાનો વારો આવતા જ રિપોર્ટ કરાવી શકે તે પ્રકારની વ્યવસ્થા રાખવામાં આવી હતી. પરંતુ વોલ્ક ઈનમાં શરૂઆતમાં ટેસ્ટ કરીને સેમ્પલ લેવામાં આવ્યા હતા. બાદમાં વોલ્ક ઇનમાં રજિસ્ટ્રેશન કરી રહેલ કોમ્પ્યુટરમાં ટેકનિકલ ખામી સર્જાઈ હતી. જેને લીધે અનેક લોકોએ રાહ જોવી પડી હતી.\nભીડ વધતા વોલ્ક ઇનમાં આવેલ લોકોને પણ ટેસ્ટ માટે ડ્રાઈવ થ્રુના સેન્ટરમાં મોકલવામાં આવ્યા હતા. વોલ્ક ઇનમાં આવેલ લોકો માટે ખુરશીની વ્યવસ્થા કરવામાં આવી હતી, એકની એક ખુરશી પર જ અનેક લોકો બેઠા હતા જેમાં ટેસ્ટ કરાવવા કેટલાક કોરોનાના શંકાસ્પદ પણ હતા. પરંતુ ખુરશી સેનીટાઇઝ કરવામાં આવતી ન હતી.


ICC Test Ranking: Team India On Top England move up to fourth position | ICC રેન્કિંગ: શરમજનક હાર છતા ટીમ ઇન્ડિયા નંબર વન, ઇંગ્લેન્ડ ચોથા સ્થાને પહોચ્યું\nICC રેન્કિંગ: શરમજનક હાર છતા ટીમ ઇન્ડિયા નંબર વન, ઇંગ્લેન્ડ ચોથા સ્થાને પહોચ્યું\nટેસ્ટ રેન્કિંગમાં વિરાટ કોહલી નંબર-1 બેટ્સમેન, જેમ્સ એન્ડરસન નંબર-1 બોલર\nDivyabhaskar.com Sep 12, 2018, 05:40 PM IST\nસ્પોર્ટ્સ ડેસ્ક: ભારત આઇસીસી ટેસ્ટ રેન્કિંગમાં ટોચના સ્થાને યથાવત છે પરંતુ ઇંગ્લેન્ડ પાંચ મેચની શ્રેણીમાં 4-1ની જીત સાથે ચોથા સ્થાને પહોચી ગયુ છે.વિરાટ કોહલીની આગેવાની ધરાવતી ભારતીય ટીમે શ્રેણીની શરૂઆત 125 અંક સાથે કરી હતી પરંતુ સિરીઝ ગુમાવ્યા બાદ તેના 115 અંક થઇ ગયા છે.\nભારત ટેસ્ટ રેન્કિંગમાં ટોચ પર\nઇંગ્લેન્ડ શ્રેણીની શરૂઆતમાં 97 અંક સાથે પાંચમા સ્થાને હતી પરંતુ ભારત સામે જીતથી તેને ફાયદો થયો છે. ઇંગ્લેન્ડ ન્યૂઝીલેન્ડને પાછળ છોડતા 105 અંક સાથે ચોથા સ્થાને પહોચી ગઇ છે. જો રૂટની ઇંગ્લેન્ડની ટીમ હવે દક્ષિણ આફ્રિકા અને ઓસ્ટ્રેલિયાથી માત્ર એક અંક પાછળ છે. બન્ને ટીમના 106 અંક છે. ન્યૂઝીલેન્ડના 102 અંક છે જે આ ચાર ટીમો વચ્ચે હવે માત્ર પાંચ અંકનું અંતર છે.\nવિરાટ કોહલી નંબર-1 બેટ્સમેન\nબેટ્સમેનોની વાત કરીએ તો ભારતીય ક્રિકેટ કેપ્ટન વિરાટ કોહલી 930 અંક સાથે નંબર-1 છે. ઓસ્ટ્રેલિયાનો સ્ટીવ સ્મિથ 929 અંક સાથે બીજા નંબર પર છે.જો રૂટ 835 અંક સાથે ચોથા સ્થાને છે. ચેતેશ્વર પૂજારા 772 અંક સાથે છઠ્ઠા નંબર પર છે.\nએન્ડરસન નંબર-1 બોલર\nઇંગ્લેન્ડનો જેમ્સ એન્ડરસન 899 અંક સાથે નંબર-1 બોલર છે. રવિન્દ્ર જાડેજા 814 અંક સાથે ચોથા નંબર પર છે. જ્યારે આર.અશ્વિન 769 અંક સાથે આઠમા સ્થાને છે.\nજાડેજા નંબર-2 ઓલ રાઉન્ડર\nઓલ રાઉન્ડરની વાત કરીએ તો બાંગ્લાદેશનો શાકિબ અલ હસન 420 અંક સાથે નંબર વન ઓલ રાઉન્ડર છે. બીજા નંબર પર રવિન્દ્ર જાડેજા છે. જાડેજાના 383 અંક છે. અશ્વિન 434 અંક સાથે પાંચમા નંબર પર છે.\nસચિન તેંડુલકર પર લાગ્યો એક્ટ્રેસ સાથે અફેરનો આરોપ, સપોર્ટમાં આવ્યા ફેન્સ\nWeb Title: ICC Test Ranking: Team India On Top England move up to fourth position


પાક.નાં દરગાહ સંકુલમાં પાપ ધોવા જતાં 20ના જીવન ધોવાઈ ગયા - Sandesh\nપાક.નાં દરગાહ સંકુલમાં પાપ ધોવા જતાં 20ના જીવન ધોવાઈ ગયા\nApril 2, 2017 | 11:26 am IST\nપાકિસ્તાનના પંજાબ પ્રાંતમાં દરગાહ એટલે કે મજાર સંકુલમાં એક જ પરિવારના છ સભ્યો સહિત 20 જણાંના મોત થયા છે. આ ઘટનાના કારણ અંગે જૂદા જૂદા અધિકારીઓએ અલગ અલગ અભિપ્રાય વ્યક્ત કર્યો છે. નાયબ પોલીસ કમિશનર લિયાકતઅલી ચાઠાના જણાવ્યા અનુસાર લાહોરથી 200 કિલોમીટર દૂર સરગોધા જિલ્લાના ચક-95 ગામમાં મોહમ્મદઅલી ગુજ્જરની દરગાહના મજાર સંકુલમાં આડધી રાતે આ ઘટના બની હતી.\nચાઠાએ જણાવ્યું હતું કે દરગાહની સારસંભાળ રાખતાં મુજાવર-ખાદીમોએ આ લોકોને પ્રથમ નશીલી દવા પીવડાવી હતી અને ત્યારપછી છરી મારી લાકડીઓથી મારપીટ કરી હોય તેમ જણાય છે. ખાદીમ વહીદ અને યુસુફ સહિત પાંચ જણાંને અટકાયતમાં લેવાયા છે. ચાર ઈજાગ્રસ્તોને હોસ્પિટલમાં દાખલ કરી દેવાયા છે. તેમની હાલત ગંભીર હોવાનું કહેવાયું છે.\nચાઠાએ જણાવ્યું હતું કે આ દરગાહમાં લોકો પાપ ધોવા માટે આવે છે અને ખાદીમોને તેમની મારપીટ કરવાની મંજૂરી તેઓ આપે છે. જોકે આ ઘટનામાં પાપ ધોવા માટે આવેલા લોકોને ખાદીમોએ પ્રથમ નશીલી દવા આપી હતી, ત્યારપછી તેમને છરીના ઘા મારવામાં આવ્યા હતા અને મારપીટ કરાઈ હતી.\nવરિષ્ઠ પોલીસ અધિકારી બિલાલ ઈફતેખારે જણાવ્યું હતું કે આ ઘટનામાં એક જ પરિવારના છ સભ્યો સહિત બંને જૂથોના 20 જણાં મૃત્યુ પામ્યા છે. અમે આ ઘટનાના બધા પાસાની તપાસનો આરંભ કર્યો છે. ઘટના પછી તુરત મજારમાં મોટી સંખ્યામાં પોલીસ ગોઠવી દેવાઈ છે અને આસપાસના વિસ્તારોમાં શોધખોળ શરૂ કરી દેવાઈ છે. આ સાથે સરગોધાની હોસ્પિટલોમાં ઈમરજન્સી જાહેર કરાઈ છે.


આસારામની પૂછપરછ થશે પત્ની અને દીકરીની સામે, રસોઇયાની ધરપકડ | Asaram be questioned in front of wife and daughter, cook Akhil arrested - Gujarati Oneindia\n1 min ago Gold & Silver Rate: દેશના ટૉપ 24 શહેરમાં સોનાના રેટ શું છે, જાણો\n11 min ago રાજ્યમાં સુજલામ સુફલામ જળ અભિયાનનો ચોથો તબક્કો સફળતાપૂર્વક પૂર્ણ\nઆસારામની પૂછપરછ થશે પત્ની અને દીકરીની સામે, રસોઇયાની ધરપકડ\n| Published: Sunday, October 20, 2013, 11:28 [IST]\nઅમદાવાદ, 20 ઓક્ટોબર : શારીરિક શોષણ અને બળાત્કારના કેસમાં અમદાવાદ પોલીસ આસારામની પૂછપરછ તેમની પત્ની લક્ષ્મી અને દીકરી ભારતીને સામે બેસાડીને કરશે. આવી જ રીતે પત્ની અને દીકરીની પૂછપરછ પણ આસારામને સામે બેસાડીને કરશે. આ દરમિયાન પ્રાપ્ત માહિતી અનુસાર આસારામના રસોઇયા અખિલેશ ગુપ્તાની ધરપકડ કરી છે. હવે થોડા સમયમાં એટીએસની ઓફિસમાં પૂછપરછનો દોર શરૂ થશે.\nઉલ્લેખનીય છે કે સુરતની પીડિતાના આરોપ અનુસાર જ્યારે વર્ષ 2001માં તેની સાથે બળાત્કાર કરવામાં આવ્યો હતો ત્યારે અખિલ શાંતિ વાટિકામાં હાજર હતો. ગુજરાત પોલીસના સૂત્રોના જણાવ્યા અનુસાર રાજ્ય પોલીસે ઉત્તરપ્રદેશના મુઝફ્ફરનગરમાંથી અખિલની ધરપકડ કરી છે. તેને શનિવારે રાત્રે વિમાન મારફતે અમદાવાદ લવાયો હતો.\nપોલીસે અખિલની પત્નીની પણ ધરપકડ કરી છે કારણ કે તે પણ આસારામની સાધિકા કહી ચૂકી છે. બંનેની પૂછપરછમાં અનેક નવી કડીઓ મળે તેવી શક્યતા છે. જો કે હજી પોલીસે આ કેસમાં અનેકની ધરપકડ કરવાની બાકી છે.\nasaram questioned wife daughter cook akhil arrested આસારામ પૂછપરછ પત્ની દીકરી રસોઇયો અખિલ ધરપકડ\nAsaram be questioned in front of wife and daughter, cook Akhil arrested\nStory first published: Sunday, October 20, 2013, 11:28 [IST]


kerala rahul gandhi seeks financial help on flood from pm narendra modi – News18 Gujarati\nપીએમ મોદીને રાહુલ ગાંધીએ કર્યો ફોન, કેરળના પુર પીડિતો માટે માંગી વિશેષ મદદ\nવડાપ્રધાન સાથે ફોન પર વાત કર્યા પછી ગાંધીએ ટ્વિટ કરીને કહ્યું, કેરલ ખુબ જ મુશ્કેલીમાં છે.\nLast Updated : August 16, 2018, 17:23 IST\nપીએમ મોદીને રાહુલ ગાંધીએ કર્યો ફોન, કેરળના પુર પીડિતો માટે માંગી મદદ\nકોંગ્રેસ અધ્યક્ષ રાહુલ ગાંધીએ કેરળમાં ધોધમાર વરસાદના કારણે આવેલ પુરથી થયેલ જાનમાલના નુકશાનને જોતા ગુરૂવારે વડાપ્રધાન નરેન્દ્ર મોદી સાથે વાત કરી અને રાજ્ય માટે વિશેષ નાણાકિય સહાયતા આપવાનો આગ્રહ કર્યો.\nવડાપ્રધાન સાથે ફોન પર વાત કર્યા પછી ગાંધીએ ટ્વિટ કરીને કહ્યું, કેરળ ખુબ જ મુશ્કેલીમાં છે. મે વડાપ્રધાન સાથે વાત કરી અને તેમનાથી એરફોર્સ અને નેવીના જવાનોની સંખ્યા વધારવા માટે આગ્રહ કર્યો. રાહુલે કહ્યું કે, મે તે પણ કહ્યું કે, જરૂરી છે કે, રાજ્યને વિશે। સહાયતા આપવામાં આવે કેમ કે આ કેરળના ઈતિહાસની સૌથી મોટી દૂર્ઘટના છે.\nઆનાથી પહેલા ગાંધીએ કેરળમાં જાનમાલના નુકશાનને જોતા દુ:ખ વ્યક્ત કર્યો અને લોકોને આહ્વાન કર્યો કે તેઓ પ્રભાવિતોની મદદ માટે મુખ્યમંત્રી રાહત કોષમાં યોગદાન આપે. તેમને કહ્યું, પુરના પાણીના સ્તર વધવાના કારણે કેરળના લોકો માટે ખુબ જ ચિંતિત છું. હજારો લોકો ફસાયા છે. રાહત શિબિર ભરાઈ ગયા છે. ઘણા લોકોએ જીવ ગુમાવ્યા છે.\nતેમને કહ્યું, આ આગળ વધીને મદદ કરવાનો સમય છે. કૃપા કરીને મુખ્યમંત્રી રાહત કોષમાં દિલ ખોલીને યોગદાન આપો. કેરળમાં વરસાદ અને પુરના કારણે 113 લોકોના મોત થઈ ચૂક્યા છે.\nFirst published: August 16, 2018, 17:08 IST\nકેરલનરેન્દ્ર મોદીરાહુલ ગાંધી


સભ્યની ચર્ચા:Nainaesh Kansara - વિકિસ્રોત\nસભ્યની ચર્ચા:Nainaesh Kansara\nપ્રિય Nainaesh Kansara, ગુજરાતી વિકિસ્રોતમુક્ત સાહિત્યસ્રોતમાં જોડાવા બદલ આભાર અને અહીં આપનું હાર્દિક સ્વાગત છે.\n-- Sushant savla ૨૨:૩૯, ૧૧ ઓગસ્ટ ૨૦૧૬ (IST)\nઆપના સુંદર સહકાર્યને કારણે વિકિસ્રોત પર ગિજુભાઈ બધેકા લિખિત શિક્ષણ સુધારને આવરી લેતી વાર્તા દિવાસ્વપ્ન ચઢાવાનું શક્ય બન્યું છે. આપના અમૂલ્ય યોગદાન વિના આ કાર્ય શક્ય નહોતું. ગુજરાતી ભાષાની આ અમૂલ્ય કૃતિને ઈંટરનેટ પર અમરત્વ આપવનું સુંદર કાર્ય કર્યા બદ્દલ આપનો ખૂબ ખૂબ આભાર અને અભિનંદન. વિકિસ્રોત આપના સહભાગની સરાહના કરે છે.\n"https://gu.wikisource.org/w/index.php?title=સભ્યની_ચર્ચા:Nainaesh_Kansara&oldid=58469" થી મેળવેલ\nઆ પાનામાં છેલ્લો ફેરફાર ૧૩ ઓગસ્ટ ૨૦૧૬ના રોજ ૧૨:૪૩ વાગ્યે થયો.


be careful when cervical spondylosis starts | સર્વાઇકલ સ્પૉન્ડિલૉસિસની શરૂઆતમાં સાવધ થઈ જાઓ - lifestyle\nPublished: 27th November, 2020 14:56 IST | Gujarati Mid-day Correspondent | Mumbai\nખોટી લાઇફ-સ્ટાઇલ અને વાતદોષને કારણે શિયાળામાં ગરદન અને કમરને જકડી નાખતી આ સમસ્યા વધુ કનડે છે\nખોટી લાઇફ-સ્ટાઇલ અને વાતદોષને કારણે શિયાળામાં ગરદન અને કમરને જકડી નાખતી આ સમસ્યા વધુ કનડે છે. વાતદોષનું શમન થાય એવાં ઔષધો લેવાથી અને કરોડરજ્જુની ફલેક્સિબિલિટી જળવાઈ રહે એવી કસરતો કરવાથી આ સમસ્યા પ્રિવેન્ટ કરી શકાય છે\nદિવસમાં આઠ-દસ કલાક લખવા-વાંચવાનું કામ કરો છો?\nએક જ પોઝિશનમાં કમર, ગરદન અને હાથના સ્નાયુઓને તાણમાં રાખીને લાંબો સમય કામ કરવાનું થાય છે? કસરતના નામે ખાસ કશું જ કરતા નથી? વારેઘડીએ હાથમાં ખાલી ચડી જાય છે? ગરદન કે હાથ અવારનવાર જકડાઈ જાય છે? તો તમારે તમારી ગરદન અને કમરની વિશેષ કાળજી રાખવી શરૂ કરી દેવી જોઈએ, કેમ કે આ લક્ષણો તમને સર્વાઇકલ સ્પૉન્ડિલૉસિસ ભણી દોરી રહ્યા છે. અલ્ટ્રામૉડર્ન સુવિધાઓને કારણે આજકાલ સર્વાઇકલ સ્પૉન્ડિલૉસિસની સમસ્યા યંગ, મિડલ-એજ અને સિનિયર સિટિઝન્સ એમ ત્રણે વર્ગોમાં થવા લાગી છે. એમાં પાછી શિયાળાની સીઝન શરૂ થઈ છે ત્યારે થોડીક પણ બેકાળજી ગરદન અને કમરના દુખાવામાં વધારો કરશે. હકીકતમાં આપણી કમર ફલેક્સિબલ હોય છે, પરંતુ એનો યોગ્ય ઉપયોગ ન થવાથી એમાં સ્ટીફનેસ આવી જાય છે એ છે સ્પૉન્ડિલૉસિસ. ઇન્ફર્મેશન ટેક્નૉલૉજીના જુવાળને કારણે ઑફિસોમાં તમામ કામ કમ્પ્યુટર પર જ થવા લાગ્યાં છે. વિદ્યાર્થીઓએ વાંચવા-લખવામાં, સ્ત્રીઓએ સ્ટૅન્ડિંગ કિચનમાં રસોઈ બનાવવામાં કે વર્કિંગ સ્ત્રી-પુરુષોએ કલાકો સુધી કમ્પ્યુટર પર કામ કરવામાં માથું આગળ ઝુકાવવું પડે છે. આ પોઝિશનથી સર્વાઇકલ સ્પૉન્ડિલૉસિસને આમંત્રણ મળે છે. આ બીમારી સુખસગવડોને કારણે આવે છે. મુલાયમ સોફા, ડનલોપનાં ગાદલાં અને આખી કમર વાળવી ન પડે એ માટે બધું કામ ઊભા-ઊભા જ\nથઈ જાય એવાં ડિશ-વૉશર અને વૅક્યુમ-ક્લીનર જેવાં સાધનોએ જ કમરની વાટ લગાડી છે. સ્પૉન્ડિલૉસિસ કમરના ગમે એ ભાગમાં થાય છે. ગરદન અને કમરને જોડતા કરોજરજ્જુના ઉપરના મણકાઓમાં જ્યારે ગરબડ થાય ત્યારે એને સર્વાઇકલ સ્પૉન્ડિલૉસિસ કહેવામાં આવે છે.\nસૌથી પ્રથમ લક્ષણ તરીકે ગરદનની ફલેક્સિબિલિટી ઘટે છે. લાંબો સમય લખવા-વાંચવા કે કોઈ પણ એક જ એક્ટિવિટી કરવાથી હાથમાં ઝટકા આવે છે. કરોડરજ્જુની સાથે સંકળાયેલી નર્વ પર દબાણ આવવાથી આખા હાથમાં ખાલી ચડે છે. જો આ રોગને અવગણવામાં આવે તો એની અસર હાથની મૂવમેન્ટ પર પણ પડે છે. એને કારણે હાથ અને પગમાં સંવેદના ક્રમશઃ ઘટવા લાગે છે.\nસારવારમાં શું? કમરના કોઈ પણ ભાગમાં સ્પૉન્ડિલૉસિસની સમસ્યા થાય અને જકડાહટ વધતી જાય એ વાતદોષમાં અસંતુલન હોવાની નિશાની છે. વાતદોષનું શમન અને શોધન બન્ને કરી શકાય. શમન એટલે નાથવું અને શોધન એટલે બહાર કાઢીને શુદ્ધ કરવું. વાતદોષ સંતુલિત કરવા માટે સૂંઠ અને એરંડિયું એ બે અકસીર અને ઉત્તમ ઔષધો છે. રોજ રાતે સૂતી વખતે સહેજ ગરમ પાણીમાં એરંડિયું અને સૂંઠ મેળવીને પી જવું.\nવાયુના શમન માટે દશમૂળનો ક્વાથ અને ગંધર્વહસ્તાદિકષાય નામનો ક્વાથ પણ અત્યંત ઉપયોગી છે. આયુર્વેદ તજ્જ્ઞની સલાહ હેઠળ આ બન્ને ક્વાથ પણ હૂંફાળા પાણી સાથે લઈ શકાય.\nઆ ગરદન સાથે સંકળાયેલી સમસ્યા હોવાથી કાન અને નાકમાં સ્નિગ્ધ અને ઔષધસિદ્ધ ઘી કે તેલનું પૂરણ કરવાથી સ્થાનિક વાતદોષોનું શમન થાય છે. હળવાશમાં લેવા જેવું નથી પ્રાથમિક તબક્કાનું દરદ હોય ત્યારે મૉડર્ન મેડિસિનમાં સર્વાઇકલ કૉલર પહેરવાની સલાહ આપવામાં આવે છે. એનાથી ચોક્કસ નર્વ પર આવતું દબાણ અટકાવી શકાય છે. જો શરૂઆતમાં જ કાળજી લેવામાં આવે તો વધુ ડૅમેજ થતું અટકાવી શકાય છે, પણ જો નર્વ પર દબાણ આવવા લાગે તો એનાથી શરીરની અન્ય ક્રિયાઓ અને મૂવમેન્ટ પર ઘણું રિસ્ટ્રિક્શન્સ આવી જાય છે. આના માટે સર્જરી કરવી પડે છે. અલબત્ત, એ યાદ રાખવું જોઈએ કે જે ડૅમેજ થઈ ગયું છે એ રિવર્સ કરી શકાતું નથી, પરંતુ આગળ વધારે ડૅમેજ થતું અટકાવી શકાય છે.\nસ્નાયુઓ અને સાંધાઓમાં લવચીકતા જળવાય એ માટે યોગાસન ઇઝ બેસ્ટ.\nઆખો દિવસ આગળ ઝૂકીને કામ કરવાનું હોય તો દિવસમાં ઓછામાં ઓછી પાંચથી\nદસ વાર બૅકવર્ડ બૅન્ડિંગની કસરત કરવી.\nવધુપડતાં પોચાં અને અંદર ખૂંપી જવાય એવાં નરમ ગાદલા-તકિયાનો ઉપયોગ ન કરવો. સૂતી વખતે એકદમ પાતળું ઓશીકું વાપરવું.\nગરદન માટેની સૂક્ષ્મ ક્રિયાઓ અનુભવી યોગનિષ્ણાત પાસેથી શીખીને દિવસમાં ત્રણથી ચાર વખત કરવી.


23rd September 2021 Headline: Gujarati Top News Headlines Till 12 PM\nSeptember 23, 2021 | 11:58 am IST\nપાટણના સાંતલપુરમાં અંધશ્રદ્ધા અને ક્રૂરતાનો અજીબોગરીબ કિસ્સો સામે આવ્યો છે. જેમાં સત્યના પારખા માટે બાળકી સાથે ક્રૂરતા આચરાઈ છે. 11 વર્ષની બાળકીને ઉકળતા તેલમાં હાથ નંખાવીને સત્યના પારખા કરવામાં આવ્યા હતા. આ ઘટનામાં બાળકી કાંડા સુધી દાઝી જતાં તેને હોસ્પિટલમાં સારવાર અર્થે ખસેડાઈ છે. બાળકીના હાથ દાઝી જતાં તેને સારવાર માટે ધારપુરની સિવિલ હોસ્પિટલ લઈ જવાઈ હતી. બાળકીના પિતાએ પાડોશી મહિલા વિરુદ્ધ પોલીસ ફરિયાદ નોંધાવતાં પોલીસે મહિલાને તેના ઘરે જ નજરકેદ કરી લીધી હતી. ફરિયાદના આધારે પોલીસે મહિલાને ઝડપી લીધી છે.સહિતના અત્યાર સુધીના મહત્વના સમાચાર\nવધુ વાંચવા કરો ક્લિક-1: સત્યના પારખા માટે બાળકી સાથે ક્રૂરતા: પાડોશી મહિલાએ 11 વર્ષની બાળકીને ઉકળતા તેલમાં હાથ નંખાવ્યા\nપાટણના સાંતલપુરમાં અંધશ્રદ્ધા અને ક્રૂરતાનો અજીબોગરીબ કિસ્સો સામે આવ્યો છે. જેમાં સત્યના પારખા માટે બાળકી સાથે ક્રૂરતા આચરાઈ છે. 11 વર્ષની બાળકીને ઉકળતા તેલમાં હાથ નંખાવીને સત્યના પારખા કરવામાં આવ્યા હતા. આ ઘટનામાં બાળકી કાંડા સુધી દાઝી જતાં તેને હોસ્પિટલમાં સારવાર અર્થે ખસેડાઈ છે. બાળકીના હાથ દાઝી જતાં તેને સારવાર માટે ધારપુરની સિવિલ હોસ્પિટલ લઈ જવાઈ હતી. બાળકીના પિતાએ પાડોશી મહિલા વિરુદ્ધ પોલીસ ફરિયાદ નોંધાવતાં પોલીસે મહિલાને તેના ઘરે જ નજરકેદ કરી લીધી હતી. ફરિયાદના આધારે પોલીસે મહિલાને ઝડપી લીધી છે.\nવધુ વાંચવા કરો ક્લિક-2: હાઈપ્રૉફાઈલ રેપ કેસમાં પીડિતાનો રહસ્યસ્ફોટ: ‘મારી જાનનું જોખમ છે, મને રૂબરૂમાં ધમકી અપાઈ’\nવડોદરા શહેરના જાણીતા ચાર્ટડ એકાઉન્ટ અશોક જૈન અને પાવાગઢ ટેમ્પલ ટ્રસ્ટના ટ્રસ્ટી દ્વારા લૉ ફેકલ્ટીની 24 વર્ષીય વિદ્યાર્થિનીને હવસનો શિકાર બનાવાના હાઈ પ્રોફાઈલ રેપ કેસમાં રોજ આવી રહેલાં નવા વળાંક વચ્ચે પીડિતાએ સંદેશ સાથેની ખાસ વાતચીતમાં એવો રહસ્યસ્ફોટ કર્યો છે કે, પોલીસ ઉપર મને સ્હેજ પણ ભરોસો નથી.\nવધુ વાંચવા કરો ક્લિક-3: PM મોદીનું અમેરિકામાં ભવ્ય સ્વાગત, ટ્વીટ કરીને જણાવ્યું વિમાનમાં કંઇ રીતે સમાય પસાર કર્યો\nવડાપ્રધાન નરેન્દ્ર મોદી પોતાની ત્રણ દિવસની મુલાકાત માટે અમેરિકા પહોંચી ગયા છે. ગુરૂવારે વહેલી સવારે વોશિંગ્ટન એરપોર્ટ પહોંચતા પીએમ મોદીનું જોરદાર સ્વાગત થયું. એરપોર્ટ પર પીએમ મોદીના સ્વાગત માટે અમેરિકન વિદેશ મંત્રાલયના કેટલાંય અધિકારી પહોંચ્યા હતા. તદઉપરાંત અમેરિકામાં ભારતના રાજદૂત તરણજીત સિંહ સંધુ પણ એરપોર્ટ પર ઉપસ્થિત હતા. પોતાના આ પ્રવાસમાં મોદી સંયુકત રાષ્ટ્ર મહાસભાને સંબોધિત કરશે અને ક્વાડ દેશોના નેતાઓની સાથે બેઠક કતરશે. આ સિવાય પીએમ મોદી અમેરિકન રાષ્ટ્રપતિ જો બાઇડેન સાથે પણ દ્વિપક્ષીય વાર્તા કરશે.\nવધુ વાંચવા કરો ક્લિક-4: આ એક રૂપિયાનો સિક્કો વેચાયો 10 કરોડ રૂપિયામાં\nતમને એવા ઘણા લોકો મળી જશે જે જૂની વસ્તુઓને સાચવી રાખવાના શોખીન હોય. તેમાં પણ ઘણા બધા લોકો જૂના સિક્કા, જૂની નોટ વગેરેને મેળવવા માટે તેની વેલ્યુના કેટલાંય ઘણા વધુ કિંમત ચૂકવવા માટે પણ તૈયાર રહે છે. આવો જ એક કિસ્સો પાછલા દિવસોમાં સામે આવ્યો છે. જેમાં 1 રૂપિયાના સિક્કાની હરાજી 10 કરોડ રૂપિયામાં થઇ છે. જી હા આ એકદમ સાચી વાત છે. આ જ રીતે જૂન 2021માં ન્યૂયોર્કમાં 1933માં બનેલા અમેરિકન સિક્કા અંદાજે 138 કરોડ રૂપિયામાં નીલામ થયા હતા.\nવધુ વાંચવા કરો ક્લિક-5: પંજાબ કિંગ્સનો દીપક હુડા BCCIની એસીયુ ટીમના રડારમાં, પોસ્ટની તપાસ કરાશે\nબીસીસીઆઇની એન્ટિ કરપ્શન યુનિટ (એસીયુ) યુએઇ ખાતે રમાતી આઇપીએલ લીગ ઉપર બાજનજર રાખી રહી છે. પંજાબ કિંગ્સના ઓલરાઉન્ડર દીપક હુડા પોતાની એક સોશિયલ મીડિયા પોસ્ટના કારણે એસીયુના રડારમાં આવી ગયો છે.\nવધુ વાંચવા કરો ક્લિક-6: ‘શું કલ્કિ આવીને બચાવશે આપણી ગાય માતાને…? શરમ આવવી જોઇએ’- આકરા પાણીએ મુકેશ ખન્ના\n‘શક્તિમાન’ તરીકે જાણીતા મુકેશ ખન્ના પોતાના વિવાદાસ્પદ નિવેદનોને કારણે વારંવાર ચર્ચામાં રહે છે. તે અવારનવાર દેશના મુદ્દાઓ પર પોતાનો અભિપ્રાય આપે છે. આ વખતે મુકેશ ખન્નાનો ગુસ્સો ગાયને ખાનારા અને કાપનારા પર ફાટી નીકળ્યો છે. એક વીડિયો શેર કરીને તેમણે આવા લોકોને આડે હાથ લીધા હતા.\nવધુ વાંચવા કરો ક્લિક-7: શું ડાર્ક મોડ રાખવાથી સ્માર્ટફોનની બેટરી લાઈફ વધે છે ? વૈજ્ઞાનિકોએ કર્યો ચોંકાવનારો ખુલાસો\nફોનની બેટરી લાઇફ વધારવા અંગે લોકોમાં વિવિધ માન્યતાઓ છે. મોટાભાગના લોકો માને છે કે ડાર્ક મોડમાં ફોનનો ઉપયોગ કરવાથી બેટરી લાઇફ સુધરે છે. પરંતુ વૈજ્ઞાનિકોએ લોકોની આ ધારણાને ખોટી સાબિત કરી છે. વૈજ્ઞાનિકોએ કહ્યું છે કે આ વાત સંપૂર્ણપણે સાચી નથી. પુરાડે યુનિવર્સિટીના વૈજ્ઞાનિકોએ એક સંશોધન દ્વારા આ વાત સાબિત કરી છે.\nવધુ વાંચવા કરો ક્લિક-8: કેનેડા ચૂંટણીમાં 18 એનઆરઆઈ જીત્યા, જગમીતસિંહ ફરી કિંગ મેકર બની શકે છે\nકેનેડાની સંસદીય ચૂંટણીમાં ન્યૂ ડેમોક્રેટિક પાર્ટી (એનડીપી)ના નેતા જગમિતસિંહ અને સંરક્ષણ પ્રધાન હરજિતસિંહ સજ્જન સહિત ભારતીય મૂળના ૧૭ નેતાઓનો વિજય થયો છે. તે સાથે જ લિબરલ પાર્ટીના નેતા અને વડા પ્રધાન જસ્ટિન ટ્રુડો ફરી સત્તામાં પાછા ફર્યા છે. બીજી તરફ ભારતીય મૂળના પંજાબી નેતા જગમીતસિંહની ન્યૂ ડેમોક્રેટિક પાર્ટી ૨૭ બેઠક જીતેલી છે. તેના કારણે જગમીતસિંહ ફરી વખત કિંગ મેકરની ભૂમિકામાં આવી ગયા છે.\nવધુ વાંચવા કરો ક્લિક-9: સુરતના વેપારી સાથે શ્રીલંકાના NRIની ઠગાઈ: ગુજરાત હાઈકોર્ટે રિપોર્ટ મંગાવ્યો, જાણો કેસની વિગત


શું ખરેખર ભાવનગરમાં કુખ્યાત શખ્સને પોલીસે હાલમાં જાહેરમાં મારમાર્યો...? જાણો શું છે સત્ય.... - FactCrescendo | The leading fact-checking website in India\nશું ખરેખર ભાવનગરમાં કુખ્યાત શખ્સને પોલીસે હાલમાં જાહેરમાં મારમાર્યો…? જાણો શું છે સત્ય….\nSeptember 20, 2021 January 13, 2022 Yogesh Karia\nહાલમાં ગુજરાતની સત્તામાં ભારે ઉથલ-પાથલ થઈ છે.5વર્ષથી મુખ્યમંત્રી રહેલા વિજય રૂપાણીને તેમજ તેમની કેબીનેટને હટાવી અને સંપૂર્ણ નવી કેબીનેટ અને મુખ્યમંત્રી ગુજરાતની જનતા આપવામાં આવ્યા છે. આ વચ્ચે એક ફોટો સોશિયલ મિડિયામાં ખૂબ વાયરલ થઈ રહ્યો છે. જેમાં ગુનેગારોને જાહેરમાં માર-મારતા પોલીસ અધિકારીને જોઈ શકાય છે. આ પોસ્ટને શેર કરીને દાવો કરવામાં આવી રહ્યો છે કે, “ગુજરાતમાં ભૂપેન્દ્ર પટેલની સરકાર બનતાની સાથે જ ભાવનગરની પોલીસે કુખ્યાત ડોનને પકડીને જાહેરમાં મારમાર્યો.”\nફેક્ટ ક્રેસન્ડોની પડતાલમાં આ દાવો ખોટો સાબિત થયો છે. કારણ કે, પોસ્ટ સાથે શેર કરવામાં આવેલો ફોટો આજથી લગભગ ત્રણ વર્ષ પહેલા ગુજરાતમાં બનેલી ઘટનાનો છે. હાલમાં રાજ્યમાં થઈ રહેલી રાજકીય ઉથલ-પાથલ સાથે કોઈ સંબંધ નથી.\nHemant Sukhdiya નામના ફેસબુક યુઝર દ્વારા તારીખ 18 સપ્ટેમ્બર 2021ના એક પોસ્ટ શેર કરવામાં આવી હતી. આ પોસ્ટમાં દાવો કરવામાં આવ્યો હતો કે, “ગુજરાતમાં ભૂપેન્દ્ર પટેલની સરકાર બનતાની સાથે જ ભાવનગરની પોલીસે કુખ્યાત ડોનને પકડીને જાહેરમાં મારમાર્યો.”\nઉપરોક્ત પોસ્ટમાં કરવામાં આવેલા દાવાની સત્યતા તપાસવી જરૂરી જણાતા અમે અમારી પડતાલ/તપાસ કાર્યવાહી શરૂ કરી હતી. સૌપ્રથમ અમે પોસ્ટ સાથે શેર કરવામાં આવેલા વિડિયોમાં આપેલા ન્યુઝ ચેનલના નામ (Metro India News) ના આધારે સર્ચ કરતા અમને ઓરિજનલ વિડિયો પ્રાપ્ત થયો હતો.\nમેટ્રો ઇન્ડિયા ન્યુઝ દ્વારા આ વિડિયો 8 સપ્ટેમ્બર 2018ના અપલોડ કરવામાં આવ્યો હતો. જેમાં જણાવવામાં આવ્યુ હતુ કે, “ગુજરાત પોલીસે ડોનને રસ્તા વચ્ચે મારમાર્યો, ભાવનગરના ડોનને ખૂબ મારમાર્યો હતો.” આ સંપૂર્ણ વિડિયોને તમે નીચે જોઈ શકો છો.\nતેમજ S9ન્યુઝ-ગુજરાત દ્વારા પણ સપ્ટેમ્બર 2018માં આ જ વિડિયો તેમની ઓફિશિયલ યુટ્યુબ ચેનલ પર અપલોડ કર્યો હતો અને આ જ માહિતી આપી હતી. આ વિડિયો પણ તમે નીચે જોઈ શકો છો.\nતેમજ અમે વધુ સર્ચ કરતા અમને સંદેશ ન્યુઝનો એક અહેવાલ પ્રાપ્ત થયો હતો. જેમાં જણાવવામાં આવ્યુ હતુ કે, “આ વિડિયોમાં ભાવનગર ક્રાઈમ બ્રાંચના પોલીસ ઈન્સ્પેક્ટર દિપક મિશ્રાનો છે. ભાવનગરની તળાજાની શેરીઓ માંથી ગુંડા શૈલેષ ધાંધલ્યા, મુકેશ શિયાલ અને ભદ્રેશ ગોસ્વામીને મારતા અને પરેડ કરતા બતાવવામાં આવ્યા છે.”\nધ ટાઇમ્સ ઓફ ઇન્ડિયાના અહેવાલ મુજબ “તળાજા નગરમાં નોંધાયેલા હત્યાના પ્રયાસના કેસમાં ત્રણેયની અમદાવાદમાંથી ધરપકડ કરવામાં આવી હતી. તળાજા કોર્ટે ત્રણેયને બે દિવસના રિમાન્ડ મંજૂર કર્યા બાદ ભાવનગર પોલીસે તેમની પરેડ કરી હતી.”\nઆમ, અમારી પડતાલમાં ઉપરોક્ત પોસ્ટ ખોટી સાબિત થાય છે. કારણ કે, પોસ્ટ સાથે શેર કરવામાં આવેલો ફોટો આજથી લગભગ ત્રણ વર્ષ પહેલા ગુજરાતમાં બનેલી ઘટનાનો છે. હાલમાં રાજ્યમાં થઈ રહેલી રાજકીય ઉથલ-પાથલ સાથે કોઈ સંબંધ નથી.\nTitle:શું ખરેખર ભાવનગરમાં કુખ્યાત શખ્સને પોલીસે હાલમાં જાહેરમાં મારમાર્યો…?\nTagged BhavnagarBhupendra PatelBJPGujaratVIJAY RUPANIગુજરાતપોલીસ અધિકારીબીજેપીભાવનગરભૂપેન્દ્ર પટેલવિજય રૂપાણી\nશું ખરેખર દિલ્હીમાં પાંચ દેશની ખાનગી એજન્સીની મિટિંગનું આયોજન થયુ છે…? જાણો શું છે સત્ય….\nશું ખરેખર તાજેતરમાં RBI દ્વારા ‘બેન્ક ઓફ ચાઈના’ને ભારતમાં બેન્કિંગ માટે મંજૂરી આપવામાં આવી…? જાણો શું છે સત્ય…\nJune 13, 2020 January 13, 2022 Vikas Vyas\nશું ખરેખર પુર્વ ક્રિકેટર વિરેન્દ્ર સેહવાગ કોંગ્રેસ પક્ષ સાથે જોડાયા….? જાણો શું છે સત્ય…\nOctober 22, 2019 January 13, 2022 Yogesh Karia\nશું ખરેખર સરકાર દ્વારા શાળાના પાઠ્યપુસ્તકો પર ટેક્સ લગાવવામાં આવશે…? જાણો શું છે સત્ય…\nSeptember 29, 2020 January 13, 2022 Vikas Vyas\nશું ખરેખર આ વિડિયો હિમાલય પર વિશેષ સૂર્યોદયનો છે…? જાણો શું છે સત્ય….\nJune 24, 2022 June 24, 2022 Frany Karia\nશું ખરેખર જામનગરમાં કોરોના વેક્સિનનો જથ્થો ખુટી પડ્યો…? જાણો શું છે સત્ય….\nશું ખરેખર નુપૂર શર્માની ધરપકડ કરવામાં આવી તેનો આ વીડિયો છે…? જાણો શું છે સત્ય….\nJune 23, 2022 June 23, 2022 Vikas Vyas\nશું ખરેખર હાલમાં ચાલી રહેલા અગ્નિપથ યોજનાના વિરોધ દરમિયાનનો આ વિડિયો છે…? જાણો શું છે સત્ય….\nJune 21, 2022 June 21, 2022 Frany Karia\nશું ખરેખર આઝમ ખાને જેલમાંથી છૂટ્યા પછી કહ્યું હતું કે રામ અને કૃષ્ણ તેમના મૂર્તિ છે…? જાણો શું છે સત્ય….\nJune 20, 2022 Frany Karia\nRTI Online commented on તમિલનાડુ ઇલેક્ટ્રિસિટી બોર્ડ મંદિરો પાસેથી મસ્જિદો અને ચર્ચો કરતાં વધુ દરો વસૂલતુ નથી… જાણો શું છે સત્ય….: I love this blog post; you have really helped me l\nકેટેગરીઓ Select Category Agriculture (1) Altered (27) Communal (10) Coronavirus (99) Crime (5) Education (4) Entertainment (9) Environment (1) Explainer (5) False (1,769) False Headline (7) Health (2) Missing Context (92) Mixture (36) Partly False (88) Satire (7) Sports (13) True (10) Visual (15) અપડેટ કરેલ I Updated (1) અર્થતંત્ર I Economy (3) આંતરરાષ્ટ્રીય I International (373) ગેરમાર્ગે દોરનાર I Misleading (43) તબીબી I Medical (26) નકલી ખબરો I Fake News (3) બ્રેકિંગ I Breaking (6) રાજકીય I Political (845) રાષ્ટ્રીય I National (1,159) વાસ્તવિક ખબરો I Real News (2) સામાજિક I Social (1,233)


April 19, 2013 – "દાદીમા ની પોટલી"….\n“વંધ્યત્વ – એક અભિશ્રાપ” અને હોમિયોપેથી ….\nડૉ. ગ્રીવા માંકડ … M.D. (A.M.)BHMS; DNHE.\nમિત્રો … ‘સ્વાસ્થય નો મીઠો સ્વાદ અને હોમીઓપેથી’ શ્રેણીને વધુ આગળ વધારવા માટે આપણને ડૉ.ગ્રીવા માંકડ નો સાથ અને સહકાર સતત મળી રહ્યો છે ; તેમના દ્વારા સ્ત્રી રોગો વિશે જાણકારી આપતા લેખ – ‘દાદીમા ની પોટલી’ પર નિયમિત આપણે માણતા આવીએ છીએ. આપના દ્વારા તેમની મૂકેલી પોસ્ટ પર ખૂબજ સુંદર પ્રતિભાવ અમોને સતત મળ્યાં છે., જે બદલ અમો આપના અંતરપૂર્વકથી આભારી છીએ.\nસ્ત્રી રોગ વિશેની શ્રેણી ને આજે વધુ આગળ વધારીએ, સ્ત્રી રોગ વિશેનો આ ચૌદમો લેખ છે; “વંધ્યત્વ – એક અભિશ્રાપ” તે વિશેનો છે. –\n‘દાદીમા ની પોટલી’ પર આજનો લેખ મોકલવા બદલ અમો ડૉ.ગ્રીવા માંકડ ના અંતરપૂર્વકથી આભારી છીએ.\nવાચક મિત્રો અગાઉના લેખમાં આપણે “ઓવેરિયન સિસ્ટ -અબોલ છતાં થકવી નાખતી તકલીફ” વિશે સમજ્યા. આ વખતે આપણે, સ્ત્રીઓમાં …”વંધ્યત્વ – એક અભિશ્રાપ” વિશે સમજીશું….\nકોઈ પણ પરિણીત સ્ત્રી માટે મનોમન પૂર્ણતા ત્યારે જ અનુભવે છે, જયારે તે માતા બને છે. દરેક સ્ત્રી એ પોતાના શરીરની અંદર એક નવા જ જીવ નું સર્જન કરીને છેક નવ મહિના સુધી તેનું પોષણ, ઉછેર અને સંસ્કારોનું સિંચન કરી શકવાનો હક વરદાન સ્વરૂપે મેળવેલ છે. હવે જો કુદરતે સર્જેલી આવી અભૂતપૂર્વ રચનામાં કૈંક ખલેલ પહોચે છે, ત્યારે એ જ વરદાન અપૂર્ણ રહી જતા શ્રાપ સમાન બની રહે છે.\nવંધ્યત્વ -એ સમજવા માટે આમ તો એક વિસ્તૃત મુદ્દો છે. આમ છતાં, આપણે અહી ટૂંકાણમાં છતાં સ્પષ્ટ રીતે સમજીશું.\nવંધ્યત્વ પોતે કોઈ રોગ નથી. પરંતુ, અલગ અલગ રોગને લીધે ઉભી થનાર એક પરિસ્થિતિ છે.\nવંધ્યત્વને ખુબ જ સરળ શબ્દોમાં સમજાવુંતો “જૈવિક રીતે ગર્ભધારણ કરી શકવા ની પ્રક્રિયા માટે અસમર્થ હોવું “\n૩૫ વર્ષથી નાની ઉમરની સ્ત્રીમાં ૧ વર્ષ અને ૩૫વર્ષથી મોટી ઉમરની સ્ત્રીમાં ૬ મહિના સુધી ગર્ભનિરોધક એવા કોઈ પણ સાધનોના વપરાશ વિના ગર્ભધારણ થઇ શકવાના પ્રયત્નો છતાં ગર્ભ ન રહે ત્યારે તેને વંધ્યત્વ ના માપદંડ માં મૂકી શકાય .\nઉપરાંત, જે સ્ત્રી ગર્ભધારણ તો કરી શકે, પરંતુ તેને છેક સુધી ટકાવી ન શકે તેને પણ વંધ્યત્વ જ કહેવાય છે.\nવંધ્યત્વ એ સ્ત્રી સંબંધી હોય છે તેમ પુરુષ સંબંધી એટલે કે, પુરુષોમાં કોઈ મુશ્કેલીને પરિણામે પણ હોઈ શકે. ઉપરાંત બંને પાર્ટનર ની સામુહિક અસમર્થતાને લીધે પણ હોઈ શકે. એક સર્વે મુજબ વંધ્યત્વનું પ્રમાણ સ્ત્રીને લીધે 40%, પુરુષને લીધે 40%, સ્ત્રી-પુરુષ બંનેને લીધે 20% પ્રવર્તે છે.\nઅહી આપણે સ્ત્રી સંબંધી વંધ્યત્વને સમજીશું.\nજેમાં સ્ત્રી એક પણ વાર ગર્ભધારણ કના કરી શકી હોય કે પછી ગર્ભધારણ થયા બાદ તેને ટકાવી ના શકી હોય એવી સ્થિતિને પ્રાયમરી વંધ્ય તવ કહે છે.\nજેમાં સ્ત્રી એક કે વધુ બાળકને જન્મ આપ્યા બાદ ઉપરાંત કોઈ ગર્ભનિરોધક સાધનોનો ઉપયોગ ન કરવા છતાં ઓછામાં ઓછા એક વર્ષ સુધી ગર્ભધારણ થઇ શકવામાં અસક્ષમ હોવી.\nઆ અભિશ્રાપ ના કારણોને નીચે મુજબ સમજી શકાય….\nઅંડ મોચનની પ્રક્રિયામાં તકલીફ\nપોલીસીસ્ટીક ઓવેરિયન સિન્ડ્રોમ\nઅંડ વાહિનીની રચના માં ખોડખાપણ હોવી\nઅંડ વાહિનીમાં ચેપ હોવો\nએન્ડોમેટ્રીઓસીસ (માસિકધર્મ સમયે ગર્ભાશયમાં જે પેશીઓ વિકાસ પામે છે તે જ પેશીઓ અસામાન્ય રીતે અંડ વાહિનીમાં પણ વિકસિત થાય )\nપેલ્વિક ઇન્ફ્લેમેટરી ડીસીઝ (પ્રજનનતંત્રમાં ચેપ )\nગર્ભાશય ને લગતી કોઈ તકલીફ હોવી\nનીચે મુજબના પરિબળો સ્ત્રીમાં વંધ્યતા થવા માટે જવાબદાર છે :\nખુબ વધુ કે ખુબ ઓછું વજન\nડાયાબિટીઝ, હાઇપર ટેન્શન કે થાયરોઈડ જેવી બીમારી\nઅન્તઃસ્ત્રાવી અસમતુલા ધરાવતો કોઈ રોગ હોવો\nવંધ્યત્વ ના ઉપાયો :\nવંધ્યત્વ ની તકલીફ સ્વાભાવિક રીતે જ કોઈ પણ સ્ત્રી માટે જરૂર કરતા વધારે ચિંતા ઉપજાવનારી ઘટના બની રહે છે.\nઆવા સમયે સૌ પ્રથમ તો ધીરજ ધરી એ તકલીફ હોવા પાછળના પાયાનું કારણ જાણી એની સાવચેતી પૂર્વક સારવાર કરાવવી જ હિતાવહ બની રહે છે.\nઆવા સમયે હોમિયોપેથીક દવાઓ ખાસ કરીને પહેલાતો સ્ત્રીને માનસિક રીતે તૈયાર કરી આપે છે.\nહોમીયોપેથીમાં ખુબ બધી દવાઓ સ્ત્રીની પ્રકૃતિનો ઊંડાણપૂર્વક અભ્યાસ કાર્ય બાદ જો આપવામાં આવે તો આ પ્રકારની તકલીફમાં થી જલ્દી જ રાહત આપી શકે છે\nહોમિયોપેથીક દવા મુખ્યત્વે વંધ્યત્વ થવા પાછળ ના કારણને જ ઠીક કરવામાં મદદ કરે છે.\nકેટલીક મુખ્ય દવા તરીકે,\nSepia જેવી દવા અંડમોચન એટલે કે સ્ત્રીબીજ બનવાની પ્રક્રિયાને ઝડપી બનાવીને ગર્ભધારણ સરળ બનાવે છે.\nPHOSPHORUS જેવી દવા અનિયમિત અને વધુપડતા માસિક સ્ત્રાવ તેમજ વંધ્યત્વ અંગેની કે બીજી કોઈ પણ ચિંતા કે તાણ માંથી મુક્તિ આપે છે.\nSABINA જેવી દવા ગર્ભધારણ થઇ ગયા બાદ વારંવાર એબોર્શન થતા હોય તેવી પરિસ્થિતિમાં અક્ષીર કામ કરે છે.\nAURUM MET જેવી દવા નવી પરિસ્થિતિમાં વધુપડતી જવાબદારીને લીધે ઉભા થતા STRESS સામે રાહત આપે છે.\nALETRIS FERINOSA જેવી દવા વારંવાર થતા એબોર્શન ને લીધે તેમજ વધુપડતા માસિક સ્ત્રાવને લીધે ઓછું લોહતત્વ તેમજ માનસિક રીતે થાકી ગયેલ સ્ત્રી માટે ખુબ અગત્યની સાબિત થાય છે.\nઅમુક દવાઓ ખાસ કરીને સ્ત્રીની અન્તઃસ્ત્રાવી ગ્રંથિઓ અને પરિણામે અંતઃસ્ત્રાવો પર અસર કરી તેમના યોગ્ય અને સપ્રમાણ નિયમન માટે ખૂબ કારગત નીવડે છે.\nવગેરે વંધ્યત્વની યોગ્ય સારવાર માટે ખુબ ઉપયોગી નીવડેલ દવાઓ છે.\nડૉ.ગ્રીવા માંકડ સફળ હોમીઓપેથીક પ્રેક્ટીસ કરી રહ્યા છે, તેઓ દર્દી ને સમજવા માં ખુબ નિપુણ અને દવાઓના પ્રિસ્ક્રીપ્શન માટે પણ ખુબ નિપુણ છે. અન્ય કલીનીકો જોવા ની સાથે સાથે તેઓ સ્વાસ્થ્ય હોમીઓપેથીક કલીનીક માં ખાસ સ્ત્રી રોગ અને બાળ રોગો નો વિભાગ સંભાળે છે, ને જેમાં તેમનો બહોળો અનુભવ પણ છે. હોમીઓપેથી સાથે તેઓ રેકીમાં પણ નિષ્ણાંત છે, અને દર્દી ને રેકી આપીને પણ ફાયદો આપી શકે છે. તેમણે રેકી વિષય સાથે એમ.ડી. પણ કરેલું છે. ઉપરાંત તેઓ ફૂડ અને ન્યુટ્રીશન વિષે પણ સલાહ આપતા રહે છે.\nયાદી : (ફરી એક વખત)\nઆપ સર્વે ને જણાવતાં ડૉ. પાર્થ માંકડ દ્વારા સ્વાસ્થય તેમજ રોગોની પ્રાથમિક જાણકારી આપતી વિડ્યો સ્વરૂપે (દ્રશ્યમાન તેમજ શ્રવણ કરી શકો તે પ્રકારની) શ્રેણી ની વ્યવસ્થા અહીં બ્લોગ પર આપણે શરૂ કરેલ છે, તો તેનો લાભ જરૂરથી લેશો. ઉપરોક્ત સુવિધા શરૂ કરવા બદલ અમો ડૉ. પાર્થ માંકડ તેમજ ડૉ. ગ્રીવા માંકડ નાં અંતરપૂર્વકથી આભારી છીએ. નોંધ : ડૉ. ગ્રીવા માંકડ છાયા નાં લેખ અહીં નિયમિત આપને માણવા મળશે જ…\nકદાચ આપને ઉપરોક્ત પોસ્ટની લીંક માણવાનું રહી ગયું હોય તો ચિંતા કરશો નહિ… આ સાથે નીચે જણાવલે લીંક પર ક્લિક કરવાથી વિડીયો કલીપ સાથેની લીંક માણી શકાશે.\nડૉ.પાર્થ માંકડ દ્વારા વિડ્યો (કલીપ) – ની પોસ્ટ, (લીંક) જોવા અને માણવા માટે અહીં નીચે દર્શાવેલ લીંક પર ક્લિક કરશો :\n‘સ્વાસ્થ્ય નો મીઠો સ્વાદ હોમીઓપથી – રૂબરૂ’ …\nઆજના સમયમાં રોગ અને તેની ઉપલબ્ધ સારવાર અંગે દરેકને સ્વાસ્થ્ય અંગેની પ્રાથમિક જાણકરી મળી રહે તેવી અમારી સતત કોશિશ છે, તે પાછળ અમારો કે અહીં બ્લોગ પર સેવા આપતા કોઇપણ તજજ્ઞ ડૉ. પરિવારનો કોઈ જ પ્રકારનો કોમર્શિયલ હેતુ નથી જેની નોંધ લેવા વિનંતી.\nઆપના પ્રતિભાવ એ જ અમારું મૂલ્ય અને પ્રેરણા છે, આભાર !\n‘રામનવમી’ … ના શુભ પર્વ નિમિત્તે સર્વે પાઠક મિત્રો તેમજ તેમના પરિવારજન ને ‘દાદીમા ની પોટલી’ પરિવાર તરફથી શુભકામના સાથે શુભેચ્છાઓ પાઠવીએ છીએ ….\nPosted on April 19, 2013 April 19, 2013 Categories "સ્વાસ્થ્યનો મીઠો સ્વાદ", ડૉ.ગ્રીવા માંકડ (હોમીઓપેથી), ડૉ.પાર્થ માંકડ (હોમીઓપેથી), હોમીઓપેથી2 Comments on “વંધ્યત્વ – એક અભિશ્રાપ” અને હોમિયોપેથી ….


ઈંગ્લેન્ડમાં ફરવા નીકળી પડેલા વિરાટ-રોહિતથી બોર્ડ નારાજ - Western Times News\nઈંગ્લેન્ડમાં ફરવા નીકળી પડેલા વિરાટ-રોહિતથી બોર્ડ નારાજ\nનવી દિલ્હી, ભારતીય ક્રિકેટ ટીમ ઈંગ્લેન્ડના પ્રવાસે પહોંચી ગઈ છે. જ્યાં તે ૨૪ જૂનથી વોર્મ અપ મેચ રમીને પ્રવાસનો પ્રારંભ કરશે.\nજાેકે આ મેચ પહેલા ભારતના સ્ટાર ખેલાડીઓ વિરાટ કોહલી અને રોહિત શર્મા જે રીતે ફરવા નિકળી પડ્યા હતા અને તેમણે જે રીતે ફેન્સ સાથે તસવીરો ખેંચાવી હતી તેનાથી ભારતનુ ક્રિકેટ બોર્ડ નારાજ થયુ છે.\nકોહલી અને રોહીતે ફોટો પડાવતી વખતે માસ્ક પણ નહોતા પહેર્યા. બીસીસીઆઈના ખજાનચી અરુણ ધુમલે કહ્યુ હતુ કે, આ મુદ્દા પર ખેલાડીઓ સાથે વાત કરવામાં આવશે. કારણકે બ્રિટનમાં કોરોનાનો ખતરો ઓછો થયો છે પણ ખેલાડીઓએ તકેદારી રાખવી જાેઈએ.અમે ટીમને ધ્યાન રાખવા માટે કહીશું.ઉલ્લેખનીય છે કે, ઈંગ્લેન્ડમાં કોઈ બાયોબબલ નથી રાખવામાં આવ્યુ પણ કોરોનાના કેસ અહીંયા સામે આવી રહ્યા છે. રોજના ૧૦૦૦૦ નવા દર્દીઓ કોરોનાથી ઈન્ફેક્ટ થઈ રહ્યા છે.\nતાજેતરમાં ન્યૂઝીલેન્ડની ટીમને પણ કોરોનાના કારણે નુકસાન ઉઠાવવુ ડ્યુ હતુ. તેના ત્રણ પ્લેયરોને કોરોના થઈ ગયો હતો અને તેની અસર ન્યૂઝીલેન્ડની રમત પર પણ પડી હતી. ન્યૂઝીલેન્ડ ટેસ્ટ સિરિઝ ૨-૦થી ગુમાવી ચુકયુ છે.SS2KP\nPrevious અગ્નિપથ સેવાથી યુવાનોને ઓછી ઉંમરમાં વધારે અનુભવ મળશેઃ અજીત ડોવાલ\nNext વિપક્ષ તરફથી રાષ્ટ્રપતિ પદના ઉમેદવાર યશવંત સિન્હા


બેંગ્લોર એર શો : બે વિમાન આકાશમાં જ ટકરાતા આગ\nદુર્ઘટનામાં એક પાયલોટનું મોત : અન્ય બે સુરક્ષિત : રિહર્સલ દરમિયાન બે સૂર્યકિરણ વિમાનો ઉંડાણ પર હતા ત્યારે ટકરાઈ ગયા : જમીન પર પણ રહેલા લોકોને ઇજા\nબેંગ્લોર, તા. ૧૯ : કર્ણાટકના પાટનગર બેંગ્લોરમાં મંગળવારના દિવસે એરશોના રિહર્સલ દરમિયાન બે વિમાનો દુર્ઘટનાગ્રસ્ત થઇ ગયા હતા. આ બનાવમાં એક પાયલોટનું મોત થયું હતું જ્યારે બે લોકો સુરક્ષિતરીતે બચી ગયા હતા. આ બનાવથી ચિંતાનું મોજુ ફરી વળ્યું હતું. બનાવ બાદ બંને વિમાનોમાં આગ ફાટી નિકળી હતી. વિમાનોમાં આગ ફાટી નિકળ્યા બાદ દહેશત ફેલાઈ ગઈ હતી. બેંગ્લોર એરબેઝમાં આજે એરશોનું આયોજન કરવામાં આવ્યું હતું. આ પહેલા અભ્યાસવેળા પણ મોટી દુર્ઘટના ઘટી હતી. એર શોના આયોજનથી પહેલા ભારતીય હવાઈદળના વિમાન રિહર્સલ કરી રહ્યા હતા. રિહર્સલ દરમિયાન બે સૂર્યકિરણ વિમાન ઉંડાણ ભરવા માટે આગળ વધ્યા હતા. આ ગાળા દરમિયાન આકાશમાં જ આ બંને વિમાનો ટકરાયા હતા. બનાવ બાદ ઇજા પામેલા લોકોને હોસ્પિટલમાં દાખલ કરવામાં આવ્યા હતા. આમાથી એક પાયલોટનું સારવાર દરમિયાન મૃત્યુ થયું હતું. અન્ય બેની સારવાર ચાલી રહી છે. આ દુર્ઘટના એ વખતે થઇ હતી જ્યારે બંને વિમાનો ઉંડાણ ભરી ચુક્યા હતા. ફાયર સર્વિસ ડીજીપી એમએન રેડ્ડીએ કહ્યું હતું કે, બનાવમાં એક પાયલોટને ઇજા થયા બાદ સારવાર વેળા તેમનું મૃત્યુ થયુ હતું. સ્થાનિક સુત્રોના કહેવા મુજબ બે વિમાનો આકાશમાં ટકારાયા બાદ વિમાનનો કાટમાળ એરપોર્ટની નજીક શહેરી ક્ષેત્રમાં પડ્યો હતો જેથી જમીન ઉપર પણ નુકસાન થયું હતું. હાલમાં દુર્ઘટના માટેનું કારણ જાણી શકાયું નથી પરંતુ એમ કહેવામાં આવે છે કે, બંને વિમાનોમાં પરસ્પર ટક્કર થયા બાદ આ દુર્ઘટના થઇ હતી. ૧૯૯૬માં સૂર્યકિરણ ટીમની રચના કરવામાં આવી હતી. ત્યારબાદથી નિયમિતરીતે સૂર્યકિરણના પાયલોટો દિલધડક પરાક્રમો એર શો દરમિયાન દર્શાવતા રહે છે. આમા આ પ્રકારની ઘટના પ્રથમ વખત બનતા ચિંતાનું મોજુ ફરી વળ્યું છે.


તુલસી-ક્યારો/'સુકાઈ ગયા છો!' - વિકિસ્રોત\nતુલસી-ક્યારો/'સુકાઈ ગયા છો!'\n← બારણાં ઉઘાડ્યાં તુલસી-ક્યારો\n'સુકાઈ ગયા છો!'\nઝવેરચંદ મેઘાણી સસરાને દીઠા →\n'સુકાઈ ગયા છો!\nતુલસી-ક્યારો - 15.'સુકાઈ ગયા છો!\nપ્રકરણ પંદરમું ' સુકાઈ ગયા છો!'\n'શા માટે પણ મારો જીવ...'\nએટલું બોલતે વીરસુતે જ્યારે ભડોભડ બારણાં ખોલ્યા ત્યારે એણે દસ વર્ષના દેવુને દીઠો. કેમ જાણે રોજની વેળાએ આવ્યો હોય તેમ દેવુ બોલ્યો, 'બાપુજી, ચહા પી લો.'\nપ્રોફેસર વીરસુતે પોતાની દૃષ્ટિ સામે દીઠું - પોતનું બાળક નહિ, પણ જાણે પોતાનું પાપ : કુદરતનો જાણે પોતાની ઉપર કટાક્ષ : પોતાની ગત પત્નીએ જાણે પકડાવેલો પત્થર સમો બોજો : કોઇક ત્રાહિત સત્તા જાણે પોતાના યૌવન પર આ અત્યાચાર કરી નાસી ગઈ છે!\nજેને પોતે કદી ચાહી નહોતો શક્યો તે સ્ત્રીએ કેમ જાણે પોતાની આશાભરી યુવાવસ્થાનાં કિરણો શોષી લઇને એક અંગાર સળગાવી પોતાના જીવનમાં આપી દીધો હોય ! આવડું બાળક મારે હોઈ જ કેમ શકે? હું અભ્યાસ કરતો હતો ત્યારે આ શિશુને આતારવા હક્ક જ શો હતો? હું શું આવડા છોકરાનો બાપ હોઈ શકું ! દેવુની હાજરીનો એને સર્પદંશ લાગ્યો, મૂવેલી પત્ની એના જોબન સાથે કશીક છલભરી રમત કરી ગઈ હતી. એને  પોતે કોઇ દિવસ ખોળામાં બેસાર્યો નહોતો, રમાડ્યો નહોતો, એક રમકડું પણ આણી દીધું નહોતું, વેકેશનમાં પિતા આવશે ને એકાદ ઝબલાનું કપડું, એકાદ ફૂટબોલ, એકાદ નાનું એરોપ્લેન લેતો આવશે એવી આશા સેવતી બેઠેલી પત્નીને મળતી વખતે વીરસુત યાદ કરી આપવાનું ચૂકતો નહિ કે 'આ તારી દેહલોલૂપતાનું પાપી વિષફળ છે વગેરે વગેરે.'\nઆવો છોકરો આવડો મોટો કેમ કરતાં થઈ ગયો ! હજુ ય મોટો ને મોટો થતો કેમ જાય છે! જેમ જેમ એ વયમાં ને ઊંચાઈમાં વધે છે તેમ તેમ એ જાણે કે જગતની સમીપ મારી નાલાયકી અને મારી વધતી જતી ઉમ્મર પોકારી રહે છે. હું ક્યાં આનો બાપ બનવા જેવડો ઉમ્મરવાન આધેડ બની ગયો છું ! હું તો હજુ યૌવનના ઊંબરમાં પગ મૂકી રહ્યો છું. મારી જોડીના જુવાનો તો હજુ પ્રણય કરી રહેલ છે!\nચહાનો પ્યાલો દેવુના હાથમાં થંભી રહ્યો છે ત્યાં તો આવા આવા વિચારોની, એના માથાના પોલાણમાં, કૈંક સૂસવાટીઓ બોલી ગઈ. એ ઉતાવળી જીભે કહેવા જતો હતો કે 'આંહીં મારી ચેષ્ટા જોવા આવેલ છો ને ! તારી બાની શિખવણી મુજબ મારા પર વેર લેવા આવેલ છો ને!' પરંતુ એટલું બોલતા પહેલાં એની જીભને ઝાલી રાખનારૂં કોણ જાણે કેવું યે રાંકપણું એણે દેવુના ગોળ નાના ચહેરામાં દીઠું. એણે પ્યાલો દેવુના હાથમાંથી લીધો. કે તૂર્ત દેવુએ કહ્યું, 'બાપુ, અમે હમણાં જ આવ્યા, પણ હું તો દાદાજીથી નાસીને આવ્યો છું.'\n'તમારી પાસે જલદી આવવાનું મન થયું. ને મામાજી મૂકવા આવ્યા.'  'ક્યાં છે?'\n'ઓ રહ્યા, ગ્યાસલેટના ડબાવાળી ઓરડીમાં બેઠા છે. એ તમારાથી ડરે છે બાપુ ! કોણ જાણે કેમ પણ એ ડરે છે.'\n'તું નથી ડરતો?'\n'હું ડરતો હતો. હવે નથી ડરતો.'\n'કેમ કે તમે મારો ચહાનો પ્યાલો લીધો.'\nદેવુનું બોલવું બાપને બીકથી ભરેલું જ ભાસ્યું. આ છોકરો હજુ ય ડરી રહ્યો છે, ડરે છે તેથી જ મને ફોસલાવે છે, ને મારી ખુશામત કરે છે. જે જુવાનને પત્નીએ તિરસ્કારી તરછોડી ધુતકરી પારકાને હાથે માર ખવરાવ્યો હતો, જે પ્રોફેસરને મિત્ર ગણાતા માનવીએ પોતાના જીવનના આંતર્ગરત સંસારમાં પણ તાબેદાર ગુલામ બનાવ્યો હતો, તેના તેજોવેધ ઉપર જાને આ છોકરાની ખુશામતે ટાઢા જળની ધારા રેડી.\nપિતાએ ચહા પી લીધી ત્યાં સુધી બાળક નોકર જેવો બની ઊભો રહ્યો. પિતાના ઘરમાં પેસનાર બાળકને પિતાની ગૃહસામગ્રી ફેંદવાનો, દીવાલ પરની તસ્વીરો પલંગ પર ચડી ચડીને જોવાનો, તોડવાનો, ફોડવાનો ને શાહી કે ગુંદર ઢોળવાનો જન્મસિદ્ધ હક્ક હોય છે, એવા એક પણ હક્કનો ઉપયોગ કર્યા વગર દેવુ ઊભો રહ્યો એ પિતાને સારૂં લાગ્યું.\nચહાનો ખાલી પ્યાલો ઉઠાવીને દેવુ પિતાના મોં પર તાકતો જ ઊભો હતો.  'શું જોવે છે?' પિતાએ કડકાઇ બતાવવાનો દુર્લભ મોકો પોતાના સતત અપમાનિત જીવનમાં અત્યારે મેળવ્યો.\n'તમે સુકાઈ ગયા છો. દાદાજી દેખે તો શું કહે?' એમ કહી બાળક બીજી બાજુ જોઈ ગયો.\n'તમે સુકાઈ ગયા છો' એટલું જ વાક્ય: વીરસુતની ખોપરીની કોઇ એક અંધારી અવાવરૂ ગુફાનાં દ્વારને ધકેલીને અંદરની રજ ઉરાડતો, ઘણાં વર્ષો પૂર્વે મગજનાં ભોંયરામાં સુષુપ્ત પડેલો આ સુર કોનો સળવળી ઊઠ્યો? આ જ વાક્ય મને કોણ કહેતું હતું? કોઈક વારંવાર કહેતું ને એ સાંભળતી વારે સખત કંટાળો છૂટતો. સામો હું જવાબ વાળતો, 'તારી તેની શી પડી છે!' - હા, હા, યાદ આવ્યું. દેવુની પરલોકે પળેલી બા જ એ બોલ બોલતી. રજાઓમાં જ્યારે જ્યારે નછૂટકે મળવા જવું પડતું, ત્યારે ત્યારે આ નાના છોકરાને મારા ખોળામાં મૂકવા પ્રયત્ન કરતી એ સ્ત્રીના હાથને અને હાથમાંના બાળકને હું તરછોડી નાખતો ને એ તરછોડવું ગળી જતી, કોઈને ખબર પણ ન પડી જાય તે આવડતથી એ અપમાનને પી જતી. પોતે જાણે પોતાની જાતને જ એ અપમાનનું ભાન ન થવા માટે બોલી ઊઠતી કે 'તમે સુકાઇ ગયા છો!'\nઆ છોકરોય શું એ દિવસોની અભાન સ્થિતિમાં સાંભળેલો પોતાની બાનો એ બોલ યાદદાસ્તમાં મઢી રાખી આજે ઉચ્ચારતો હતો!\nપ્રોફેસરને આ બધું નહોતું ગમતું. દીકરો બોલે તે તો ગમતું હતું. પણ એના બોલવા પરથી જે ભૂતકાળ યાદ આવતો હતો તેની અકળામણ થતી હતી.\nપણ આ છોકરો મારા પર શું શું વીતકો વીતી રહેલ છે તે જાણતો હશે ! જાણતો ન હોય એમ બને નહિ. ભદ્રાભાભી. બધું જ જાણીને બેઠાં છે, એમણે પણ કહ્યું જ હશે ને.'  'ભદ્રાબાએ તને કાંઇ કહ્યું?' એણે પૂછ્યું.\n'કહ્યું કે મારાં બા થોડા દિવસ માટે મારા મામાને ઘેર ગયાં છે.'\nએટલું બોલી દેવુએ ફરી વાર મોં ફેરવી લીધું એના અનુચ્ચારણમાંથી જ બધી માહિતી બોલી રહી હતી. વીરસુતના મન પર તો એક જ અસર ઘુંટાયે ગઇ. ભદ્રા આટલા દિવસથી ઘરમાં હતી ને આટલી આટલી આબરૂહાનિની પરંપરાની તલેતલ સાક્ષી હતી છતાં એક પણ વાર એકાદ શબ્દ પણ એ સંબંધે એણે ઉચ્ચાર્યો નહોતો. છોકરો સર્વ વીતકોની જાણ લઇને આવેલ છે પણ એક ઇસારોયે કરતો નથી. આ લોકો મને મેંણાં ટોંણાં કેમ મારતાં નથી? મારો ત્યાગ કરીને કેમ ચાલ્યા જતાં નથી? એવું કાંઇક અવળું વેણ બોલત તો તો એમને ખખડાવી નાખી આંહીંથી હાંકી કાઢવાનું પણ એક કારણ મળી જાત ! પણ વીરસુતના હાથમાં આ સ્વજનોએ એકેય હથિયાર આપ્યું નહિ.\nએણે દેવુને કહ્યું, 'ભદ્રાબાએ ચહા પીધી?'\n'તું પાજે. અને સાથે કશુંક ખવરાવજે. એમણે ત્રણ દિવસથી ઉપવાસો કર્યા છે.'\nબોલાઈ તો ગયું, પણ પછી બીક લાગી, કે કદાચ દેવુ ઉપવાસનું કારણ પૂછશે. એવું કશું પૂછ્યા વગર દેવુ બહાર નીકળી ગયો.\nએના ગયા પછી વીરસુત ફરી ટેબલ પર બેઠો. પણ એનું ચિત્ત ટેબલપરથી ચાલી નીકળ્યું હતું તે પાછું આવતું નહોતું.\n'આવતી કાલે તો કેસ ચાલવાનો છે. એ દુષ્ટાનો અને એના રક્ષક ભાસ્કરનો પૂરેપૂરો ભવાડો કરવાનો છે. શહેરનો એક પક્ષ પોતાને  પક્ષે પણ ઊભો રહેનાર છે. ત્રણચાર દંપતી-જીવન પર ભાસ્કરે શિરજોરી ચલાવી હતી તેઓ પોતપોતાની દાઝ એકઠી કરીને વીરસુતની સહાયે ઊભવાના છે. વકીલો પણ પોતની વહારે ધાનાર છે. અને કેટલાક ખાટસવાદીઆ લોકો પણ આ તમાશામાં રોનક પૂરવા વીરસુતના પક્ષે ઢોલકી વગાડવા લાગ્યા હતા. વીરસુતનો પુરાવો મજબૂત કરવા માટે એક વ્યક્તિ તો ઘરમાં જ બેઠી હતી, એ હતી ભદ્રા. ભદ્રાને અદાલતમાં તેડી જવાનું કાર્ય જરા કઠિન હતું. પણ દેવુ આવ્યો છે એટલે એમાં સરલતા થવાની આશા હતી.\nઆવી કડીઓ અંતરમાં ગોઠવતો વીરસુત પોતાના કટ્ટર નિશ્ચયની વધુ વધુ કદર કરી રહ્યો હતો, ત્યાં દેવુએ પાછા આવીને ખબર દીધા. 'બાપુ, ભદ્રાબાએ ચહા સાથે દશમી પણ ખાધી છે. તમે ચહા પીધી એટલે એણે પણ પીધી છે. એ કહે છે કે તમે ખાશો પીશો તો એ પણ ખાશે પીશે.'\n'વારૂ.' એમ કહી વીરસુત ભદ્રાની પાસે અદાલતમાં આવવાની વાત મૂકવાનો સમય વિચારી રહ્યો.\nસાંજનો સમય હતો. દેવુ બહાર નીકળી પડ્યો. એને વીણી વીણીને થોડા વધુ પથ્થરો-ગોળાકાર સુંદર પથ્થરો, ઘાટીલા, વજનદાર અને ઘા કરવામાં ફાવે તેવા સરખા પથ્થરો પોતાનાં બીજા ખિસ્સામાં પણ ભર્યા. પોતાનો ઘા કેટલે દૂર જઈ શકે છે ને પોતાની તાક કેવીક ચોક્કસ છે એ નક્કી કરવા એણે ઝાડનાં પાંદડાં પર પથ્થરો ફેંકી પણ જોયા. ફેંકતો ફેંકતો એ વિશેષ દૂર ગયો. સારી પેઠે એકાંત મળતી ગઇ. આવી નિર્જનતામાં જો પેલી નઠારી નવી બા મળી જાયને, તો તો મારું કામ પાકી જાય. એવી એવી કલ્પના એના નાનકડા માથાને ધગાવી રહી.  એવામાં એણે એક સ્ત્રીઓનું ટોળું દીઠું. બીજી સ્ત્રીઓ એમાંની એક સ્ત્રીને પકડીને હાથ ખેંચી રહી હતી. સાથેબે ત્રણ પુરુષો પણ હતા. જે સ્ત્રીનો હાથ ખેંચાઇ રહ્યો હતો તે જાણે કે આગળ વધવા આનાકાની કરતી હતી. દેવુ જેમ નજીક પહોંચ્યો તેમ તો તેણે પેલી હાથ ખેંચનારીઓના સ્વર પણ સાંભળ્યા.\n'ચાલ તું તારે. રસ્તો કાંઈ કોઈના બાપનો નથી, આ તો જાહેર રસ્તો, હિંમત કરીને નીકળ. શું કરી નાખવાનું છે કોઈ?'\n'કરી તો શું નાખશે કોઈ !' પેલી સ્ત્રી જવાબ દેતી હતી. 'પણ મને એ જગ્યા, એ ઘર, એ બધું જ હવે ખાવા ધાય છે.'\n'ચાલ ચાલ, એની આંખોને ચગદતાં જ ચાલ્યાં જઇએ. એની છાતી પર થઈને ચાલીએ. અમસ્થાં કંઈ આપણે ઊંચા નહિ આવી શકવાનાં !'\nબીજીએ કહ્યું, 'અમે તો એને શેમ શેમ પોકારવાનાં, ચાલ.'\nએમ બોલતી સ્ત્રીઓ પેલી અચકાતી સ્ત્રીને લેતી આગળ વધી ને દેવુ એ અચકાતી સ્ત્રીને ઓળખી. એ જ નવી બા ! એના હાથ ચળવળી ઊઠ્યા.\n"https://gu.wikisource.org/w/index.php?title=તુલસી-ક્યારો/%27સુકાઈ_ગયા_છો!%27&oldid=107232" થી મેળવેલ\nઆ પાનામાં છેલ્લો ફેરફાર ૫ જુલાઇ ૨૦૧૯ના રોજ ૧૬:૪૪ વાગ્યે થયો.


બ્રેકીંગ ન્યુઝ: કોવિડ કેર સેન્ટરમાં આગ લાગતા7લોકો ભડથું, અંદર હતા 40 લોકો જાણો વિગત\nPosted on August 9, 2020 Author AryanComments Off on બ્રેકીંગ ન્યુઝ: કોવિડ કેર સેન્ટરમાં આગ લાગતા7લોકો ભડથું, અંદર હતા 40 લોકો જાણો વિગત\nAndhra Pradesh ના વિજયવાડામાં આજે એક Hotel માં ભીષણ આગ લાગી છે. પ્રાપ્ત માહિતી અનુસાર આ હોટલનો હોસ્પિટલ દ્વારા કોવિડ (Covid-19)ના દર્દીઓની સારવાર માટે ઉપયોગ થતો હતો. આગની જાણ થતા જ ફાયર બ્રિગેડની ગાડીઓ ઘટના સ્થળે પહોંચી ગઈ. જો કે અત્યારે આ ભીષણ આગ પર કાબુ મેળવી લેવાયો છે પરંતુ આ આગમાં7વ્યક્તિઓમૃત્યુ પામ્યા છે. જ્યારે 30 લોકોને રેસ્ક્યુ કરાયા છે. આ આગ સ્વર્ણ પેલેસમાં હોટલમાં લાગી હતી જેમાં 40 લોકો હોવાના સમાચાર મળ્યા હતાં. જેમાંથી લગભગ 22 કોવીડ દર્દીઓ અને બાકીના લોકો હોટલ સ્ટાફના હતાં.\nતમને જણાવી દઈએ કે આની પહેલાં6ઓગસ્ટના રોજ અમદાવાદ શહેરના નવરંગપુરા વિસ્તારના કોવિડ ડેડિકેટેડ હોસ્પિટલમાં આગ લાગી હતી. આ આગ હોસ્પિટલના ICUમાં લાગી હતી. આ અગ્નિકાંડમાં 8 કોરોના દર્દીના મોત થયા હતા. મૃતક કોરોના દર્દીઓના પોસ્ટમોર્ટમ રિપોર્ટ પરથી જાણી શકાયું છે કે મરનાર તમામ દર્દીનો કોવિડ રિપોર્ટ નેગેટિવ આવ્યો હતો. આશરે 50થી વધુ દર્દીઓને ફાયર બ્રિગેડની ટીમોએ રેસ્કયૂ કર્યા હતા.\nફાયર પર કાબુ મળ્યા પછી બિલ્ડિંગને ખાલી કરાવી લેવાયું છે. અત્યારે ઘટનાસ્થળે ભારે સંખ્યામાં પોલીસફોર્સ તૈનાત છે. કૃષ્ણાના ડિસ્ટ્રિક્ટ કલેક્ટર મોહમ્મદ ઈમ્તિયાઝે એએનઆઈને જણાવ્યું કે આ એક્સીડંટ લગભગ સવારે5વાગે થયો. પ્રાથમિક તપાસમાં જાણવા મળ્યું છે કે આગ શોર્ટ સર્કિટના કારણે લાગી છે. અમે આ મામલે તપાસ કરી રહ્યાં છીએ.\nPosted on April 30, 2020 Author Aryan\nદિગ્ગજ અભિનેતા ઇરફાન ખાનનું આજે એટલે કે 29 એપ્રિલના રોજ નિધન થયું છે. છેલ્લા કેટલાક દિવસોથી ઇરફાનની તબિયત સારી ન હતી. જેના કારણે મંગળવારના રોજ તેમને આઇસીયુમાં ભરતી કરવામાં આવ્યા હતા. વર્ષ 2018ના રોજ ઇરફાન ખાનને ખબર પડી હતી કે તેમને ન્યુરોઇન્ડોક્રાઇન ટ્યુમર છે. ગયા વર્ષે તે આ બિમારીનો ઇલાજ કરાવી રહ્યા હતા. ઇરફાન ખાન Read More…\nસોનિયા ગાંધી રોષે ભરાયા, મોદીજીને પત્ર લખી કહ્યું, લોકોની નોકરીઓ જઈ રહી છે અને તમારી સરકાર…\nPosted on June 16, 2020 June 16, 2020 Author Grishma\nહાલ સમગ્ર વિશ્વ કોરોના જેવી મહામારી સામે લડી રહી છે. કોરોનાના કારણે ઘણા લોકો મોતને ભેટયા છે. કોરોના જેવી મહામારીને કારણે ઘણા લોકોના ધંધા પર પણ અસર પડી છે. આ સંકટની વચ્ચે છેલ્લા દસ દિવસથી પેટ્રોલ અને ડીઝલની કિંમતોમાં દરરોજ વધારો કરવામાં આવી રહ્યો છે. પેટ્રોલ-ડીઝલના ભાવવધારા વચ્ચે સોનિયા ગાંધીએ વડાપ્રધાન મોદીને પત્ર લખીને જણાવ્યું Read More…\nPosted on October 16, 2020 October 17, 2020 Author Jayesh\nબોલીવુડના સ્ટાર લાઇમ લાઇટમાં બનેલા રહેવા માટે સોશિયલ મીડિયા દ્વારા પણ પોતાના ચાહકો સાથે હંમેશા જોડાયેલા રહે છે. એવી જ એક બોલીવુડની અભિનેત્રી અનન્યા પાંડે પણ સોશિયલ મીડિયામાં ખુબ જ એક્ટિવ રહે છે અને પોતાની બોલ્ડ તસવીરો શેર કરતી રહે છે. View this post on Instagram A post shared by Ananya 💛💫 (@ananyapanday) Read More…\nસુશાંત સિંહ રાજપૂત સાથેના સંબંધો પર પહેલીવાર બોલી રિયા ચક્રવર્તી, કહ્યું – તે હેન્ડસમ છે પણ…\nJanuary 18, 2020 Gopi Comments Off on આ ફેમસ અભિનેત્રીએ પતિના લફરાથી કંટાળીને આત્મહત્યા કરવાની કોશિશ કરી પછી જે થયું…\nJanuary 2, 2019 Vini Comments Off on “એક સારો એરિયા” – ખરા અર્થમાં “ઘર” નું મૂલ્ય સમજાવતી ખૂબ જ સુંદર ને સમજવા જેવી વાત જેમાં બંગલા ને ઘર ની પરિભાષા સમજાઈ જશે !!


ફડણવીસ સરકારમાંથી શિવસેનાના પ્રધાનો ગમે ત્યારે રાજીનામાં આપે તેવી શક્યતા | - Sambhaav News\nફડણવીસ સરકારમાંથી શિવસેનાના પ્રધાનો ગમે ત્યારે રાજીનામાં આપે તેવી શક્યતા\nમુંબઈઃ બંને પક્ષ વચ્ચે પાકિસ્તાનના પૂર્વ વિદેશ પ્રધાન ખુરશીદ અહેમદ કસૂરીના પુસ્તકના રિલીઝને લઈને વિવાદ છેડાયો છે. આ પુસ્તકને રિલીઝ કરવામાં મદદ કરનાર ભાજપના પૂર્વ સભ્ય સુધીન્દ્ર કુલકર્ણીના ચહેરા પર શાહી ફેંકીને તેમનો ચહેરો કાળો કરી નાંખ્યો હતો. મુખ્ય પ્રધાન ફડણવીસે આ હરકત પર શિવસેનાને ભારે ફટકાર લગાવી છે.\nએક અખબારના અહેવાલ અનુસાર ઉદ્ધવ ઠાકરે હવે ટૂંક સમયમાં શિવસેનાના તમામ પ્રધાનોને ફડણવીસ સરકારમાંથી રાજીનામાં આપવાનું કહી શકે છે. સોમવારની ઘટના બાદ શિવસેનાએ આ નિર્ણય લીધો હોવાનું કહેવાય છે. શિવસેનાના કેટલાક નેતાઓનું માનવું છે કે ભાજપનો વ્યવહાર જોતાં હવે પક્ષે સરકારમાં રહેવું જોઈએ નહીં. શિવસેનાના એક નેતાએ જણાવ્યું છે કે પાકિસ્તાન પર ભાજપની નીતિ હવે કોંગ્રેસ જેવી થઈ ગઈ છે.\nઅખબારના અહેવાલ અનુસાર શિવસેનાના નેતાઓને ટાંકીને એવું જણાવ્યું છે કે શિવસેનાનું મોટું ટેન્શન ભાજપની વધતી જતી લોકપ્રિયતાનું છે. પક્ષના નેતાઓનું માનવું છે કે ભાજપની સફળતાના કારણે શિવસેનાએ ભારે કિંમત ચૂકવવી પડશે.\nફડણવીસ સરકારે કસૂરીના પુસ્તકના રિલીઝ પર ફંકશનમાં સુરક્ષા પૂરી પાડી તેની સામે પણ શિવસેનાએ વાંધો ઉઠાવ્યો છે. મહારાષ્ટ્રનાં કેટલાંક શહેરમાં યોજાનારી નગર નિગમની ચૂંટણીમાં પણ હવે શિવસેના એકલા હાથે ચૂંટણી લડશે એવા નિર્દેશો મળી રહ્યા છે.\nયુનિ.ની પરીક્ષામાં મોબાઈલને ઠપ કરવા જામર લગાવાશે


આ zCaptcha બ્રાન્ડ નવી છબી કેપ્ચા સિસ્ટમ છે. ક્યારેય તમે હંમેશા લખો જરૂર જૂના તોફાની શબ્દો થાકેલા વિચાર? વેલ zCaptcha સાથે તમે માત્ર ખાલી તમારા માટે યોગ્ય છે લાગે છે કે છબી પર ક્લિક કરો.\nતે સરળ ધ્વનિ પરંતુ શકે હકીકતમાં તેના 3000 થી વધુ શક્ય પરિણામો સાથે એક શક્તિશાળી એન્ટી બોટ કેપ્ચા માં. zCaptcha પણ વિરોધી OCR (ઑપ્ટિકલ કેરેક્ટર રેકગ્નિશન) ની મિલકત સાથે આવે છે. zCaptcha પણ વપરાશકર્તાઓને ઉપયોગ કરીને આનંદ થશે કે ઘણા વિવિધ સોફ્ટ અસરો હોય છે.\nઆ zCaptcha સંપૂર્ણપણે તમારી જરૂરિયાતો ફિટ બદલી શકાય છે છે. તમે માત્ર વિશે કશું બદલી શકો છો. જો તમે કોઇ જોયા વગર નવી છબીઓ / ચિહ્નો ઉમેરી શકો છો. આ છબીઓ માટે વર્ણનને કોઇ પણ ભાષામાં લખી શકાય છે, જે એક જ ચલ છે. તમારા વપરાશકર્તાઓ તેઓ ઇનપુટ જો સાચો જવાબ પર રીડાયરેક્ટ મળશે જ્યાં તમે પણ મેનેજ કરી શકો છો.\nતમે ચકાસવા માંગો છો, તો એક ડેમો ક્લિક અહીં\n4 ડિસેમ્બર 11 બનાવનાર\nPHP, 4. એક્સ, PHP, 5.x, PHP 5.0 - 5.2, PHP 5.3\nઈકોમર્સ, બધા વસ્તુઓ, કેપ્ચા, ઇમેજ કેપ્ચા, jquery, સરળ કેપ્ચા


થી સસ્તી ફ્લાઈટ્સ બુક Nigeria (LOS) થી Istanbul (IST) થી - Travelner\nથી સસ્તી ફ્લાઈટ્સ Nigeria થી Istanbul\nNigeria થી ઉડવા માટેનો સૌથી સસ્તો સમય ક્યારે છે માટે Istanbul?\nNigeria માટે Istanbul શક્ય તેટલું લવચીક રહેવાનું છે. બપોરની ફ્લાઇટ્સ સૌથી મોંઘી હોય છે.\nNigeria થી ફ્લાઇટ કેટલી લાંબી છે માટે Istanbul?\nNigeria અને Istanbul લગભગ 4589.92 km હોઈ શકે છે , પરંતુ સફર ખૂબ ટૂંકી છે.\nNigeria થી Istanbul 2022 ફ્લાઇટ સોદા\nIstanbul માટે સસ્તી ફ્લાઈટ્સ થી Nigeria આ વર્ષ માટે મળ્યું\nસપ્ટે 06 - સપ્ટે 13\nડીલ મળી 10/04/22\nઑગસ્ટ 08 - ઑગસ્ટ 29\nડીલ મળી 06/05/22\nNigeria થી છેલ્લી-મિનિટની ફ્લાઇટ્સ થી Istanbul\nIstanbul થી Nigeria, આજે અને આ અઠવાડિયે પ્રસ્થાન\nIstanbul માટે ફ્લાઈટ્સ થી Abuja\nતમે જાઓ તે પહેલાં જાણવા જેવી બાબતો - Nigeria થી તમારી સફર માટે ઉપયોગી માહિતી થી Istanbul


Aryan Khan Rhea Chakraborty Drugs Case: આર્યનને રિયા ચક્રવર્તીની જેમ મહિનાઓ સુધી જેલમાં રાખવાની NCBની તૈયારી? - is ncb preparing to keep aryan khan in jail for months like rhea chakraborty | I am Gujarat\nis ncb preparing to keep aryan khan in jail for months like rhea chakraborty\nઆર્યનને રિયા ચક્રવર્તીની જેમ મહિનાઓ સુધી જેલમાં રાખવાની NCBની તૈયારી?\nDeepak Bhati | I am Gujarat | Updated: Oct 18, 2021, 5:42 PM\nડ્રગ્સ કેસમાં આર્યન ખાનને રિયા ચક્રવર્તીની જેમ જ મહિનાઓ સુધી જેલમાં રાખવાની તૈયારી? NCBએ અપનાવી એક જેવી જ રીત!\nશાહરૂખ ખાનનો પુત્ર આર્યન ખાનની ક્રૂઝ ડ્રગ્સ કેસમાં ધરપકડ કરવામાં આવી છે અને આર્થર રોડ જેલમાં 14 દિવસની ન્યાયિક કસ્ટડીમાં છે. જેલમાં કેદી નંબર 956 બનેલા આર્યનની જામીન પર સેશન્સ કોર્ટમાં દલીલો પૂર્ણ થઈ ગઈ છે અને હવે 20 ઓક્ટોબરે જજ વીવી પાટિલ આ અંગે પોતાનો ચુકાદો આપશે. જ્યાં આર્યનના વકીલો આર્યનને મુક્ત કરવામાં આવશે તેવી આશા છે, ત્યારે નાર્કોટિક્સ કંટ્રોલ બ્યુરો (NCB) ની તૈયારીઓ અલગ જણાય છે. સુશાંત સિંહ રાજપૂતના મૃત્યુ પછી, બોલીવુડમાં સામે આવેલા ડ્રગ નેક્સસ પર એનસીબીની કાર્યવાહી ખૂબ જ આક્રમક રીતે વધી છે. રિયા ચક્રવર્તીની ધરપકડ અને આર્યનની ધરપકડ એનસીબી તરફથી એક જેવી સમાનતાઓ છે, તે જોતા લાગે છે કે, NCB આર્યનને મહિનાઓ સુધી જેલમાં રાખવાની તૈયારીમાં છે!\nસુશાંત સિંહ રાજપૂતના મોતની તપાસમાં NCB એ ડ્રગ ચેટ પર કાર્યવાહી કરી હતી. પરિણામે સુશાંતની ગર્લફ્રેન્ડ રિયા ચક્રવર્તી અને તેના ભાઈ સૌવિક ચક્રવર્તીની ધરપકડ કરવામાં આવી હતી. રિયા ચક્રવર્તીને કોર્ટે જામીન આપ્યા ન હતા અને તેને લગભગ એક મહિનો ભાયખલા જેલમાં કેદી તરીકે વિતાવવો પડ્યો હતો. રસપ્રદ વાત એ છે કે, આર્યન હોય કે રિયા બંને કિસ્સાઓમાં NCBને બંનેમાંથી કોઈની પાસેથી ડ્રગ્સ નથી મળ્યું. આ ઉપરાંત બ્લડ ટેસ્ટમાં પણ બંને ડ્રગ્સ લીધું હોય તેવું સામે નથી આવ્યું. જોકે, એનસીબીના પંચનામા મુજબ આર્યને સ્વીકાર્યું છે કે તેણે2ઓક્ટોબરની રાત્રે ક્રૂઝ ટર્મિનલ પર ચરસનું સેવન કર્યું હતું.\nપહેલા અટકાયત, પછી ચેટ, પછી ધરપકડ\nહવે જો આપણે બન્ને કેસોની તપાસની પદ્ધતિઓ, NCB દ્વારા કોર્ટમાં રજૂ કરેલા પુરાવા અને જજ સમક્ષ દલીલો પર નજર કરીએ તો તો આર્યન અને રિયા ચક્રવર્તી બંનેના કેસોમાં ઘણી બધી સામ્યતા છે. NCB વતી ASG અનિલ સિંહ સતત કોર્ટમાં ડ્રગ્સ ચેટનો ઉલ્લેખ કરી રહ્યા છે. NCB આર્યન અને રિયાની પહેલા અટકાયત કરી હતી અને પછી ફોન જપ્ત કર્યા હતા અને પછી વોટ્સએપ ચેટ્સના આધારે બંનેની ધરપકડ કરવામાં આવી.\nEDએ રિયાની ચેટ્સ NCBને આપી\nરિયા ચક્રવર્તીના કેસમાં એનસીબીને એન્ફોર્સમેન્ટ ડિરેક્ટોરેટ દ્વારા ડ્રગ્સ ચેટ વિશે જાણ કરવામાં આવી હતી. સુશાંત કેસમાં ત્રિ-માર્ગીય તપાસ ચાલી રહી છે. CBI, ED અને NCB દેશની ત્રણ સૌથી મોટી એજન્સીઓ આ કેસની તપાસ કરી રહી છે, જોકે એક વર્ષથી વધુ સમય વિતી જવા છતાં હજુ સુધી કોઈ એજન્સી આ કેસમાં કોઈ નિષ્કર્ષ પર પહોંચી નથી.\nઆર્યન અને રિયા પર પેડલર્સ સાથે સંપર્ક કરવાનો આરોપ\nઆર્યન ખાન કેસમાં એનસીબીએ કોર્ટમાં દાવો કર્યો છે કે તેમને આર્યનના ફોન પરથી આવી ચેટ્સ મળી છે, જે સાબિત કરે છે કે આર્યન પેડલર્સના સંપર્કમાં હતો. એટલું જ નહીં, એનસીબીના જણાવ્યા મુજબ, આ ચેટ્સમાં વિદેશી ડ્રગ્સ સપ્લાયરો સાથે વાતચીત થાય છે અને મોટી માત્રામાં એટલે કે વ્યાપારી જથ્થામાં ડ્રગ્સ ખરીદવાની વાત થાય છે. આ જ કારણ છે કે એનસીબીને શંકા છે કે આર્યનના તાર ઈન્ટરનેશનલ ડ્રગ સ્મગલર્સ સાથે જોડાયેલા છે. બીજી બાજુ રિયા ચક્રવર્તીના કિસ્સામાં પણ આવી જ સ્થિતિ હતી.\nરિયા અને આર્યન પર ડ્રગ સિન્ડિકેટ સાથે સંકળાયેલા હોવાનો આરોપ\nએનસીબીએ રિયા ચક્રવર્તીના ફોનમાં આવી વોટ્સએપ ચેટ્સને ટાંકીને સાબિત કર્યું કે રિયા ડ્રગ્સની ખરીદીમાં સીધી રીતે સંકળાયેલી છે. રિયા સામે નોંધાયેલી FIRમાં પણ આવું જ છે. એજન્સીએ પાછળથી એવો પણ દાવો કર્યો હતો કે તેમની પાસે પુરાવા છે કે રિયાએ ડ્રગ્સ ખરીદવા માટે પૈસા આપ્યા હતા. એનસીબીએ રિયા ચક્રવર્તી સામે એનડીપીએસની કલમ 27A પણ લાગુ કરી છે, જે ડ્રગ્સ ખરીદવા અને આવા ગેરકાયદે કૃત્યોમાં લગાવાય છે. એવું પણ કહેવામાં આવ્યું હતું કે રિયા ચક્રવર્તી ડ્રગ સિન્ડિકેટની સક્રિય સભ્ય છે અને તે સુશાંત માટે ડ્રગ્સ મંગાવતી હતી.\nASG એ કોર્ટમાં કરી હતી આ દલીલ\nઆર્યન ખાન સામે પણ એનસીબી પાસે પુરાવાના નામે વોટ્સએપ ચેટ્સ છે. એજન્સીએ આર્યન પર ડ્રગ સ્મગલિંગ, ડ્રગ પેડલર્સ સાથે સંપર્ક, ડ્રગ્સની ખરીદીનો પણ આરોપ લગાવ્યો છે. NCB વતી ASG અનિલ સિંહે એવી પણ દલીલ કરી હતી કે ક્રૂઝ પર દરોડા દરમિયાન આર્યનના દોસ્ત અરબાઝ મર્ચન્ટ પાસેથી6ગ્રામ ચરસ મળી આવ્યું હતું. બંને એક સાથે હતા અને આ ડ્રગ્સ બંનેના સેવન માટે હતું. આવી સ્થિતિમાં એવું કહેવું ખોટું હશે કે આર્યન પાસેથી ડ્રગ્સ નથી મળ્યું.\nવકીલે કહ્યું - ચેટ ન હોઈ શકે મુખ્ય પુરાવા\nઅરબાઝના વકીલ તારક સઈદે કોર્ટમાં દલીલ કરી હતી કે ચેટમાં કંઈ સાબિત થયું નથી, કારણ કે મેસેજ મોકલવો અને ગુનો કરવો એ બે અલગ અલગ બાબતો છે. આર્યન તરફથી હાજર રહેલા એડવોકેટ અમિત દેસાઈએ કોર્ટને એમ પણ કહ્યું કે કોઈપણ ચેટમાં ક્રૂઝ પર રેવ પાર્ટી વિશે કોઈ ચર્ચા નથી. અહીં એક બાબત નોંધવા જેવી છે કે કોર્ટમાં ડ્રગ્સને લઈને જૂની બાબતોમાં કોર્ટમાં દલીલો કરવામાં આવી છે કે પુરાવાના અભાવે વોટ્સએપ ચેટ્સ કશું સાબિત કરતી નથી.\n'ચેટમાં વાત કરી, જરૂરી નથી કે ગુનો'\nઆર્યન અને રિયાના કેસ સિવાય આ વર્ષની શરૂઆતમાં મુંબઈ પોલીસના એન્ટી-નાર્કોટિક સેલે અભિનેતા ધ્રુવ તાહિલની ધરપકડ કરી હતી. એવો દાવો કરવામાં આવ્યો હતો કે અભિનેતાના ફોન પર ડ્રગ પેડલર સાથે ચેટના પુરાવા છે. બંને વચ્ચેના વ્યવહારના પુરાવા ફોનમાં પણ છે. જો કે, જૂનમાં તાહિલને કોર્ટે જામીન આપતાં કહ્યું હતું કે અહીં કોઈ ષડયંત્ર અથવા ડ્રગ્સની દાણચોરી સાબિત થઈ નથી. તાહિલના વકીલ શેખર જગતાપે કોર્ટમાં કહ્યું હતું કે, 'વ્યક્તિ ચેટમાં આવી વાતો કરી શકે છે. પરંતુ તેનો અર્થ એ નથી કે તેણે તે ગુનો કર્યો છે. જો કોઈ ગુનો બન્યો હોય તો તેના નક્કર પુરાવા હોવા જોઈએ.\nફરદીન ખાન ડ્રગ્સ કેસમાં શું થયું?\nNCB જેવી એજન્સીઓનું લક્ષ્ય મુખ્યત્વે ડ્રગ પેડલર્સ છે. ભૂતકાળમાં પાર્ટીઓમાં જ્યાં પણ ધરપકડ થઈ છે, આરોપીએ ડ્રગ્સનું સેવન કર્યું છે કે નહીં તે જાણવા માટે બ્લડ ટેસ્ટ કરવામાં આવે છે. ડ્રગ્સ કેસમાં સેવન કરવાના આરોપો પર ઘણા કોર્ટરૂમમાં પહેલેથી જ કહેવામાં આવ્યું છે કે આવા કિસ્સાઓમાં સેવન કરનારાને પીડિત તરીકે ગણવો જોઈએ. એનડીપીએસ એક્ટ મુજબ જો કોઈ વ્યક્તિ સેવનના આરોપમાં નશામાંથી છુટકારો મેળવવા માંગે છે, તો તેને સજા થઈ શકે નહીં. બોલીવુડ અભિનેતા ફરદીન ખાનના કેસમાં 2001માં એનસીબી દ્વારા કોકેનનું સેવન કરવાના આરોપમાં તેની ધરપકડ કરવામાં આવી હતી. 2001માં જ ડ્રગ્સનો સેવન કરનારની સજા પાંચ વર્ષથી ઘટાડીને એક વર્ષ કરવામાં આવી હતી.\nહાઈકોર્ટે રિયાને જામીન આપતી વખતે આ પણ કહ્યું હતું\nઆર્યન ખાનને 20 ઓક્ટોબરે જામીન મળે છે કે નહીં, તે તો સમય જ બતાવશે. પરંતુ રિયા ચક્રવર્તીના કેસમાં એક એવી પણ દલીલ કરવામાં આવી હતી. જેના પડધા આર્યન કેસમાં પણ પડ્યા છે. એનસીબીએ દલીલ કરી હતી કે સેલિબ્રિટીઝ રોલ મોડલ છે અને સમાજ પ્રત્યે તેમની મોટી જવાબદારી છે. પરંતુ આપણે એ પણ યાદ રાખવું પડશે કે ગયા વર્ષે જ બોમ્બે હાઈકોર્ટે રિયા ચક્રવર્તીને જામીન આપતી વખતે આ દલીલ ફગાવી દીધી હતી. કોર્ટે કહ્યું, 'હું આ સાથે સહમત નથી. કાયદા સમક્ષ દરેક વ્યક્તિ સમાન છે.'\nમુકુલ રોહતગીએ પણ આર્યનને ટેકો આપ્યો\nઆર્યન ખાનના વકીલ અમિત દેસાઈએ ગત સુનાવણીમાં બોમ્બે હાઈકોર્ટના સમાન દૃષ્ટિકોણનો ઉલ્લેખ કર્યો હતો. ભૂતપૂર્વ એટર્ની જનરલ મુકુલ રોહતગીએ પણ આર્યન કેસ પર પ્રતિક્રિયા આપતા કહ્યું છે કે, તેઓ એક સુપરસ્ટારના પુત્ર હોવાના ભોગ બની રહ્યા છે. જામીન કે જેલનો નિર્ણય કોર્ટના હાથમાં છે. એનસીબીની તપાસમાં આગળ શું થશે અને એજન્સી કઈ રીતે આગળ વધશે તે કહેવું ઘણું વહેલું છે. પરંતુ રિયા ચક્રવર્તી અને આર્યન ખાન કેસમાં જે રીતે આધાર પર માત્ર 'ડ્રગ્સ ચેટ' રજૂ કરવામાં આવી રહી છે, તે સ્પષ્ટ છે કે NCB ની તૈયારી આર્યનને થોડા વધુ દિવસો માટે આર્થર રોડ જેલમાં રાખવાની છે.\nRead Next Storyમાલદીવ્સમાં મીરા રાજપૂતે બતાવ્યો બોલ્ડ અંદાજ, પતિ શાહિદ સાથે સેલ્ફી શેર કરી પૂછ્યો સવાલ\nsushant singh rajput rhea chakraborty arrest rhea chakraborty narcotics control bureau mumbai cruise drug bust Aryan Khan Rhea Chakraborty Drugs Case aryan khan drugs case aryan khan bail\nWeb Title : is ncb preparing to keep aryan khan in jail for months like rhea chakraborty


ઝીરો: શાહરુખ, અનુષ્કા અને કેટરિનાનો યૂનિક ટ્રાયેન્ગલ\nનવગુજરાત સમય | Publish Date: Nov32018 10:17AM\nશાહરુખ ખાને તેની ‘ગર્લ ગેંગ'ની સાથે મુંબઈમાં તેના ઘરે બર્થ ડે સેલિબ્રેટ કર્યો હતો. તેની એક ઝલક મેળવવા માટે આતુર તેના ફેન્સનું અભિવાદન ઝીલવા માટે તે તેના બંગ્લા મન્નતની ટેરેસ પર પણ ગયો હતો. તેણે તેના બર્થ ડે સેલિબ્રેશનની બેસ્ટ મોમેન્ટ્સને શૅર કરવાની સાથે લખ્યું હતું કે, ‘વાઇફને કેક ખવડાવી. મન્નતની બહાર ફેન્સના મારા પરિવારને મળ્યો. હવે મારી લિટલ ગર્લ ગેંગની સાથે મોનો ડીલ રમી રહ્યો છું.\nબરાબર બારના ટકોરે બર્થ ડે સેલિબ્રેશન શરૂ થયું હતું ત્યારે કરણ જોહર શાહરુખની સાથે હોવાનું મનાઈ રહ્યું છે. તેણે શાહરુખ અને ગૌરીનો ફોટો શૅર કરી લખ્યું હતું કે, ‘હેપ્પી બર્થ ડે ભાઈ, ગૌરી અને તને છેલ્લાં 25 વર્ષથી જાણું છું. એ મારી લાઇફની સૌથી સ્પેશિયલ રિલેશનશિપ રહેશે. ‘ઝીરો' તારી બિગેસ્ટ બ્લોકબસ્ટર રહે. શાહરુખ ખાન શુક્રવારે 53 વર્ષનો થયો અને આ ખાસ દિવસે તેની આગામી ફિલ્મ ‘ઝીરો'નું ટ્રેલર રિલીઝ કરવામાં આવ્યું હતું. આ ટ્રેલર આવતાની સાથે જ ઓનલાઇન છવાઈ ગયું હતું. આ ત્રણ મીનિટના ટ્રેલરની શરૂઆતમાં જ મેરઠનો ઠીંગણો બઉઆ સિંઘ (શાહરુખ ખાનના કૅરૅક્ટર)ને ઇન્ટ્રોડ્યૂસ કરવામાં આવે છે. જે પર્ફેક્ટ લાઇફ-પાર્ટનરની શોધમાં દિલ્હી પહોંચે છે.\nતે આફિઆ યુસુફઝઈ (અનુષ્કા શર્માનું કૅરૅક્ટર)નો ફોટોગ્રાફ જોઈને તેના પર ફિદા થઈ જાય છે. જોકે, પછી તેને ખ્યાલ આવે છે કે, તે તો સ્પેશિયલી એબલ્ડ સાયન્ટિસ્ટ છે. બઉઆ સિંઘ કહે છે કે, ‘એક વોહી તો થી જિસકી આંખો મેં આંખે ડાલ કે મેં બાત બોલ શકતા થા. વો મેરે બરાબર થી, ઔર મેં ઉસકે બરાબર. અગર ઉસકે સાથ હોતા ના, તો જિંદગી બરાબરી કી કટતી. પર જિંદગી કાટની કિસે થી? હમે તો જિંદગી જીની થી!'. એ પછી કેટરિના કૈફને ‘હિન્દુસ્તાન કા સબસે બડા સપના!' તરીકે ઇન્ટ્રોડ્યૂસ કરવામાં આવે છે. તે આલ્કોહોલિક સુપરસ્ટારના રોલમાં છે. જેનું બઉઆ સિંઘની સાથે થોડા સમય માટે જ અફેર હોય છે. અનુષ્કા તેની ડાયલોગ ડિલિવરીથી દિલ જીતી લે છે. કેટરિના કૈફ ખૂબ જ સ્ટનિંગ લાગે છે. આ ટ્રેલર જોતા જણાય છે કે, આ ફિલ્મના પોસ્ટ-પ્રોડક્શનમાં વીએફએક્સનો ખૂબ જ યૂઝ કરવામાં આવ્યો છે. આ ફિલ્મ 21 ડિસેમ્બરે રિલીઝ થશે.\nગૌરી અને ‘ગર્લ ગેંગ''ની સાથે બર્થ ડે સેલિબ્રેશન


janmashtmi-2019-famous-temples-of-lord-krishna-in-india – News18 Gujarati\nJanmashtami 2019: આ છે ભગવાન શ્રી કૃષ્ણના 8 સૌથી લોકપ્રિય અને પ્રસિદ્ધ મંદિર\nકૃષ્ણ ભારતમાં પૂજનીય દેવતાઓમાંથી એક છે\nકેટલાક માટે આ નટખટ ગોપાલ છે, તો કેટલાક માટે માખણ ચોર, તો કેટલાક માટે કૃષ્ણ છે શાનદાર યુદ્ધ રણનીતિકાર. ભગવાન કેટલાએ રૂપ આપણા મનમાં વસેલા છે\nLast Updated : August 23, 2019, 19:41 IST\nકેટલાક માટે આ નટખટ ગોપાલ છે, તો કેટલાક માટે માખણ ચોર, તો કેટલાક માટે કૃષ્ણ છે શાનદાર યુદ્ધ રણનીતિકાર. ભગવાન કેટલાએ રૂપ આપણા મનમાં વસેલા છે. કૃષ્ણની પ્રતિમાઓ પણ વિવિધ ક્ષેત્રમાં અલગ અલગ જોવા મળે છે. ઓડિશામાં જગન્નાથ, મહારાષ્ટ્રમાં વિઠોબા, રાજસ્થાનમાં શ્રીનાથજી, ગુજરાતમાં દ્વારકાધીશ અને કેરળમાં ગુરૂવાયરૂપ્પન. કૃષ્ણ ભારતમાં પૂજનીય દેવતાઓમાંથી એક છે. તો જોઈએ ભારતમાં શ્રીકૃષ્ણના પ્રાચિન મંદિરો વિશે.\nઆપણા દેશમાં કેટલાએ ઈસ્કોન મંદિર છે, પરંતુ તેમાં દિલ્હીનું ઈસ્કોન મંદિર સુંદર અને લોકપ્રિય છે.\nમથુરામાં સ્થિત આ મંદિરને આપણા દેશનું સૌથી મોટુ અને જુનુ ભગવાન શ્રીકૃષ્ણનું મંદિર કહેવામાં આવે છે. જન્માષ્ટમીએ મંદિર ઉત્સવના રંગમાં રંગાઈ જાય છે. આજ રીતે ગુજરાતમાં સ્થિત દ્વારકાધીશનું મંદિર પણ ખુબ લોકપ્રિય છે. આ સિવાય ગુજરાતમાં શામળાજીનું મંદિર પણ ખુબ લોકપ્રિય માનવામાં આવે છે.\nઆ મંદિર ગુજરાતના ડાકોરમાં સ્થિત છે. ગોમતી નદીના કિનારે વસેલા આ મંદિરની સંરચના 1772માં મરાઠા નોબલ દ્વારા કરવામાં આવી હતી. મંદિરમાં સોનાના બનેલા કુલ 8 ગુંબજ અને 24 બુર્જ છે. આ સાથે અહીં લક્ષ્મીનું મંદિર પણ બનેલુ છે. માનવામાં આવે છે કે, દર શુક્રવારે કૃષ્ણ ભગવાન લક્ષ્મી મંદિરમાં જઈ તેમને મળે છે.\nઆ મંદિર વૃંદાવનમાં સ્થિત છે. કહેવામાં આવે છે કે આ અવિશ્વસનિય કૃષ્ણ મંદિરને ઉપહાર તરીકે રસિક સંત જગદગુરી શ્રી કૃપાલુ જી મહારાજ દ્વારા કરવામાં આવી હતી.\nજગન્નાથ મંદિર દેશમાં જ નહીં વિશ્વમાં પ્રસિદ્ધ છે. પુરીમાં બનેલુ જગન્નાથનું મંદિર ભારતમાં હિન્દુઓના ચાર ધામમાંથી એક છે.\nઆ મંદિર રાજસ્થાનના નાથદ્વારમાં સ્થિત છે. આ મંદિર કૃષ્ણની મૂર્તિઓ માટે પ્રસિદ્ધ છે. માનવામાં આવે છે કે, મેવાડના રાજા આ મંદિરમાં રહેલી મૂર્તિઓને ગોવર્ધન પહાડોમાંથી ઔરંગજેબથી બચાવીને લાવ્યા હતા.\nકર્ણાટકના હંપીમાં સ્થિત છે બાલકૃષ્ણ મંદિર. આ મંદિરને વર્લ્ડ હેરિટેજમાં પણ સ્થાન મળ્યું છે. આ મંદિરમાં બાલકૃષ્ણ બિરાજમાન છે.\nઉડુપ્પી શ્રી કૃષ્ણ મઠ\nકર્ણાટક શહેરમાં સ્થિત આ મંદિરને 13મી શતાબ્ધીમાં બનાવવામાં આવ્યું હતું. આ મંદિરને ઘણુ પવિત્ર માનવામાં આવે છે.\nFirst published: August 23, 2019, 15:34 IST\nTags: Lord krishna, ભારત


કેન્દ્રિય કર્મચારીઅોને બખ્ખાં : અોગસ્ટથી સરકાર અાપી રહી છે નવી ભેટ - GSTV\nદેશભરના કેન્દ્રિય કર્મચારીઅો માટે રાહતના સમાચાર અાવ્યા છે. સરકાર મોંઘવારી ભથ્થાના સ્લેબમાં વધારો કરવા જઈ રહી છે. જેને પગલે કર્મચારીઅોને ફાયદો થાય તેવી પૂરી સંભાવના છે. મોંઘવારી ભથ્થું અે 1 જુલાઇથી મળવાપાત્ર છે. જેને પગલે કર્મચારીઅોમાં પણ ખુશીનો માહોલ છે. ઘણા સમયથી અા મામલો અટક્યો હતો. મોંઘવારી ફાટફાટ થઈ રહી છે ત્યારે ગ્રાહક ભાવાંકના આંકડા જે આવવા જોઈએ તેવા નથી અાવ્યાનો પણ અસંતોષ છે.\nદેશભરના બેન્ક તથા વિમા કામદારોને મળતા મોંઘવારી ભથ્થામાં ચાલુ મહિનાથી ૧૨ સ્લેબનો વધારો મળશે. જ્યારે બેન્કના નિવૃત કર્મચારીઓનું ડીએ ૧૪ સ્લેબ વધશે. કેન્દ્રીય કર્મચારીઓને ગ્રાહક ભાવાંકના આધારે ૯ ટકા મોંઘવારી ભથ્થુ ડયું થયું છે. જે ૧લી જુલાઈથી મળવાપાત્ર છે. ભારતીય શ્રમ બ્યુરો દ્વારા ઔદ્યોગીક કામદારો માટેનો ગ્રાહક ભાવાંક જાહેર કરવામાં આવ્યો છે. જે અનુસાર એપ્રિલનો ભાવાંક ૨૮૮, મેનો ૨૮૯ અને જૂન ૨૯૧ જાહેર કરવામાં આવ્યો છે એટલે કે એપ્રિલ ૬૫૭૩.૮૫, મે ૬૫૯૬.૬૯ અને જૂન ૬૬૪૨.૩૪ થવા જાય છે. જેની સરેરાશ ૬૬૦૪ થઈ છે. જે મુજબ હાલ ૫૨૯ સ્લેબ ઉપર ડીએ મળે છે જે હવે ઓગષ્ટથી ૧૨ સ્લેબ વધીને ૫૪૧ સ્લેબ એટલે કે ૫૪.૧૦ ટકા મોંઘવારી ભથ્થુ મળશે.\nચાલુ મહિનાથી બેન્ક-વિમા કામદારોનું ડીએ ૧૨ સ્લેબ વધશેઃ કેન્દ્રના કર્મચારીઓનું ૯ ટકા ડયુ\nગ્રાહક ભાવાંક એપ્રિલ ૨૮૮, મે ૨૮૯ અને જૂન ૨૯૧ જાહેરઃ બેન્કના નિવૃત કર્મચારીઓનું ડીએ ૧૪ સ્લેબ વધશેઃ કેન્દ્રીય કર્મચારીઓનું ડીએ ૧ લી જુલાઈથી ડયુ\nગ્રાહક ભાવાંક તૈયાર કરવામાં કોઈ રમત રમાતી હોવાની ચર્ચા\nમોંઘવારી ભથ્થામા ૧.૨ ટકાનો વધારો મળશે. ગણતરી અનુસાર કેન્દ્રીય કર્મચારીઓને પણ ૯ ટકા મોંઘવારી ભથ્થુ મળવા પાત્ર થશે. જે ૧લી જુલાઈથી ડયુ છે. કેન્દ્ર સરકાર કયારે જાહેરાત કરે છે તેના ઉપર લાખો કર્મચારીઓની નજર કેન્દ્રીત થઈ છે. બેન્કીંગ વર્તુળોમાં ચર્ચાતી વિગતો અનુસાર મોંઘવારી ફાટફાટ થઈ રહી છે ત્યારે ગ્રાહક ભાવાંકના આંકડા જે આવવા જોઈએ તે અનુસાર નથી આવ્યા જે આશ્ચર્ય પમાડે છે. ગ્રાહક ભાવાંક તૈયાર કરવામાં કોઈ રમત રમાતી હોવાનું પણ ચર્ચાય છે.\nઅમદાવાદ: નિરમા યુનિ. પાછળ યુવકની હત્યા, જાણો મૃતકની ઓળખ\nદિલ્હીઃ આમ આદમી પાર્ટીના સાંસદને કરવામાં આવ્યા હોસ્પિટલમાં ભરતી


વિરુષ્કાના લગ્ન પર કોમેન્ટ કરી બરાબરનો ભેરવાયો શોએબ અખ્તર...કહ્યું ના કહેવાનું- Video - MT News Gujarati\nHome Sports Cricket વિરુષ્કાના લગ્ન પર કોમેન્ટ કરી બરાબરનો ભેરવાયો શોએબ અખ્તર…કહ્યું ના કહેવાનું- Video\nવિરુષ્કાના લગ્ન પર કોમેન્ટ કરી બરાબરનો ભેરવાયો શોએબ અખ્તર…કહ્યું ના કહેવાનું- Video\n25 January, 2022 at 1:19 PM\nબોલિવૂડ એક્ટ્રેસ અનુષ્કા શર્મા વિરાટ કોહલી સાથેના લગ્નને લઈને ઘણીવાર ટ્રોલ થઈ છે. પરંતુ, અભિનેત્રીના ચાહકો હંમેશા તેમના ફેવરિટ સ્ટાર સાથે ઉભા જોવા મળતા હતા. હવે ફરી એકવાર અભિનેત્રીના ચાહકો તેને સમર્થન આપી રહ્યા છે અને પાકિસ્તાનના પૂર્વ ફાસ્ટ બોલર શોએબ અખ્તર પર ભારે પડતા જોવા મળી રહ્યા છે. ખરેખરમાં શોએબ અખ્તરે વિરાટ કોહલીના અનુષ્કા શર્મા સાથેના લગ્ન પર ટિપ્પણી કરતા કહ્યું હતું કે અનુષ્કાના લગ્નથી ભારતીય બેટ્સમેનના ક્રિકેટ કરિયર પર અસર પડી છે.\nવિરાટ કોહલી-અનુષ્કા શર્માના લગ્ન પર ટિપ્પણી કરતા શોએબ અખ્તરે કહ્યું- ‘જો હું ભારતમાં હોત અને ફાસ્ટ બોલર હોત તો લગ્ન ન કર્યા હોત. હું મારા ક્રિકેટ પર ધ્યાન આપીશ, આ મારી વિચારસરણી છે. આ કોહલીનો અંગત નિર્ણય હતો. જો તમે મને પૂછ્યું હોત તો મેં મારા ક્રિકેટ પર ધ્યાન આપ્યું હોત.\nશોએબ અખ્તરનું આ નિવેદન સોશિયલ મીડિયા પર ચર્ચામાં છે. ખાસ કરીને અનુષ્કા શર્માના ચાહકોને શોએબનું આ વલણ બિલકુલ પસંદ ન આવ્યું. ઘણા યુઝર્સે તેમને એક પછી એક નિશાન બનાવવાનું શરૂ કર્યું. આના જવાબમાં એક યુઝરે લખ્યું- ‘શરમજનક. વિરાટ કોહલીના અંગત જીવન પર ટિપ્પણી કરીને બધાનું ધ્યાન ખેંચવાનો પ્રયાસ કરવામાં આવી રહ્યો છે. તેણે પાકિસ્તાનમાં નાગરિકો અને ક્રિકેટની દયનીય સ્થિતિ વિશે વાત કરવી જોઈએ.\nતે જ સમયે, કેટલાકે તેને યાદ અપાવ્યું કે લગ્ન પછી મહેન્દ્ર સિંહ ધોની અને કપિલ દેવ જેવા કેપ્ટનોએ ક્રિકેટના ક્ષેત્રમાં સારું પ્રદર્શન કર્યું. યુઝરે ટ્વીટ કર્યું, ‘હું કહું છું. લગ્ન બાદ કપિલે WC 83 જીતી હતી. લગ્ન બાદ ધોનીએ WC 11 જીત્યો…” આવા અનેક ટ્વિટર પર શોએબને સતત નિશાન બનાવવામાં આવી રહ્યો છે.\nઉલ્લેખનીય છે કે વિરાટ કોહલી અને અનુષ્કા શર્માએ ડિસેમ્બર 2017 માં ઇટાલીમાં એક ખાનગી સમારંભમાં લગ્ન કર્યા હતા. તેણે જાન્યુઆરી 2021માં વામિકાને જન્મ આપ્યો. જેની પ્રાઈવસી જાળવવા બંને પોતપોતાના પ્રયાસો કરે છે. તાજેતરમાં વામિકાની તસવીરો પણ સોશિયલ મીડિયા પર છવાયેલી રહી હતી. જે બાદ વિરાટ-અનુષ્કાએ પોસ્ટ શેર કરતા તમામ મીડિયા હાઉસને આમ ન કરવાની અપીલ કરી હતી.\nPreviousઆ ટેબ્લેટે કોરોના સમયગાળા દરમિયાન બનાવ્યો અદ્ભુત રેકોર્ડ! 350 કરોડથી વધુ વેચાઈ\nNext Video: ના ઘોડા ના ગાડી, દુલ્હનને લેવા માટે JCB લઇને પહોંચ્યો વરરાજા, જાણો કેમ?


રાજકોટમાં વાહન યુગ બદલાશે: E-Bus માટે ત્રીજી ટ્રાયલ શરૂ - GSTV\nHome » News » રાજકોટમાં વાહન યુગ બદલાશે: E-Bus માટે ત્રીજી ટ્રાયલ શરૂ\nરાજકોટના મેયર બિના આચાર્ય, ડેપ્યુટી મેયર અશ્વિન મોલીયા, ખડી સમિતિના અધ્યક્ષ ઉદય કાનગડે અગાઉ બે વખત ઈ બસ માટે ટ્રાયલ લીધી હતી. હવે ફરીથી ત્રીજી વખત ઈ બસની ટ્રાયલ લીધી છે. સિટી બસ તેમજ બી.આર.ટી.એસ. બસ સેવા માટે કુલ 50 મીડી બસ ગ્રોસ કોસ્ટ મોડલથી લેવા માટે ત્રીજી વખત ટેન્ડર બહાર પાડીને બસની ટ્રાયલની તૈયારી શરૂ થઈ છે.\nટેન્ડરની શરતો અનુસાર એજન્સીઓએ પોતાની ઈ-બસની બે દિવસ માટે રાજકોટ ખાતે ટ્રાયલ આપવાનું નિયત કરવામાં આવેલું હતું. પ્રૂફ ઓફ કન્સેપ્ટ કરવું જરૂરી જણાતા JBM Auto તથા Evey Trans – જેબીએમ તથા એવરી ટ્રાન્સ બન્ને કંપનીની એક એક બસ મૂકી છે. પૈકી એક બસ બી.આર.ટી.એસ. રૂટ પર તથા એક બસ સિટીમાં ચલાવવામાં આવી હતી. અન્ય એક કંપની ટાટા એજન્સી દ્વારા પણ રાજકોટમાં ઈ-બસ ચલાવવા માટે રસ દાખવ્યો છે. જોકે તેઓ ચાલુ માસમાં આગામી દિવસોમાં ટ્રાયલ આપશે.\nચાર્જીંગ સ્ટેશન બનાવાયું\n2020 સુધીમાં અમદાવાદમાં 1,000 ઈલેક્ટ્રીક બસો દોડાવવાનું પણ આયોજન છે. એક વર્ષમાં જ અમદાવાદમાં 30,000 જેટલી ઈ-રિક્ષા દોડતી કરવામાં આવશે. અમદાવાદે3મહિનાથી કંઈ કર્યું નથી. પણ રાજકોટ અમદાવાદથી આગળ થઈ ગયું છે. દેશમાં પ્રથમ વખત ‘બેટરી સ્વૉપ’ ટેક્નોલોજીવાળી ઈલેક્ટ્રીક બસ બેટરી બદલી શકાય તેવી બસ અમદાવાદમાં આવવાની છે. પણ રાજકોટમાં તે અંગે દ્વીધા છે.\nરાજ્યના વાહન વ્યવહાર વિભાગ અને વાહન વ્યવહાર કમિશ્નર કરેરી દ્રારા ઈ વાહનો માટે હજું સુધી કોઈ ધોરણો નકકી કરાયા નથી. તેના ધોરણો નકકી કરીને તે પ્રમાણેના જ ઈ વાહનો ખરીદ કરવાની નીતિ નક્કી કરવાની જરૂર છે. જો તેમ નહીં થાય તો ઈ વાહન સીસીટીવીની જેમ મોટું કૌભાંડ બની રહેશે. મુખ્ય પ્રધાન વિજય રૂપાણી પોતે અગાઉ વાહન વ્યવહાર પ્રધાન બની ચૂક્યા છે.\nbreaking news gujaratie busGujarat samachargujarati newsgujarati news liveLatest News in Gujaratilive gujarati newsnews in gujarationline news gujarati liverajkot\nજ્યારે યુવરાજના કારણે ધોનીને નહોંતી મળી બેટિંગ, આ છે આખી વાત


સ્વીપસ્ટેક્સ: મફત મેડિકલ ID કડું જીત! - ફિટનેસ રિબેટ્સ\nમુખ્ય પૃષ્ઠ » જાત આરોગ્ય » એક મફત મેડિકલ ID કડું જીતવા માટે તક માટે દાખલ કરો! $ 40 મૂલ્ય\nફિટનેસ રિબેટ્સ ગુણવત્તા આરોગ્ય તરફથી એક સ્વીપસ્ટેક્સ રજૂ કરે છે\nક્વોલિટી હેલ્થથી મફત મેડિકલ આઈડી કડું જીતવા માટે તક માટે દાખલ કરો!\nફક્ત નીચે બૅનરને ક્લિક કરો અને પ્રારંભ કરવા માટે તમારું ઇમેઇલ સરનામું દાખલ કરો\nગુણવત્તા સ્વાસ્થ્યમાંથી આજે તમારા મફત મેડિકલ ID કડું મેળવો!\nઆ મફત તબીબી કંકણ $ 40 મૂલ્ય ધરાવે છે\n* શરતો: આ પ્રચારો QualityHealth.com દ્વારા તમને લાવવામાં આવે છે અને ભાગીદારીનાં નિયમો અને શરતોને આધિન છે. દરરોજ યોજાય તેવું રેખાંકન\nતમે મફત ફાર્મસી ડિસ્કાઉન્ટ કાર્ડ પણ મેળવી શકો છો! તમારી આજે મેળવો


રશિયાથી મોકલાયેલી કુદરતી ગેસની પહેલી ખેપ ભારત પહોંચી : દહેજ પોર્ટ પર મંત્રી ધર્મેન્દ્ર પ્રધાને કર્યું રિસીવ\nરશિયાથી મોકલાયેલા કુદરતી ગેસની પહેલી ખેપ ભારત પહોંચી છે પેટ્રોલિયમ પ્રધાન ધર્મેન્દ્ર પ્રધાને રશિયન જહાજ ખાતે પહોંચી ગુજરાતના દહેજ પોર્ટ પર તેને રિસીવ કર્યું છે.\nધર્મેન્દ્ર પ્રધાને કહ્યુ છે કે ઊર્જા લક્ષ્યને પ્રાપ્ત કરવાની દ્રષ્ટિએ આ ભારત માટે સ્વર્ણિમ દિવસ છે. કેન્દ્રીય પેટ્રોલિયમ પ્રધાન ધર્મેન્દ્ર પ્રધાને કહ્યુ છે કે મોદી સરકાર દેશને ગેસ આધારીત અર્થવ્યવસ્થા તરફ લઈ જવાની દિશામાં આગલ વધી રહી છે.\nતેમણે કહ્યુ છે કે ભારત સરકારે સૌથી પહેલા કતરથી આવનારા એલએનજીના ભાવને લઈને નવેસરથી વાતચીત કરી છે. બાદમાં ઓસ્ટ્રેલિયાની આપૂર્તિ પર કામ કર્યું અને હવે રશિયાની નવી શરતો હેઠળ એલએનજીની આપૂર્તિ શરૂ થઈ છે.\nપેટ્રોલિયમ પ્રધાને ક્હ્યુ છેકે ભારત વીસ વર્ષમાં રશિયાથી લગભગ પચ્ચીસ અબજ ડોલરના એલએનજીની આયાત કરે છે. તેમણે કહ્યુ છે કે ગેજપ્રોમના એલએનજીના ભાવ ઘણાં પ્રતિસ્પર્ધાત્મક દર પર ઉપલબ્ધ છે. ચાર વર્ષ પહેલા ભારત માત્ર કતરથી જ એલએનજીની આયાત કરી રહ્યું હતું. પરંતુ આજે ભારત ઓસ્ટ્રેલિયા, અમેરિકા અને રશિયાથી એલએનજી પ્રાપ્ત કરી રહ્યું છે.


ભારતીય ક્રિકેટના ‘ધ વોલ’નો ICC હોલ ઓફ ફેમમાં સમાવેશ\nનવગુજરાત સમય | Publish Date: Jul22018 2:14PM\nઓસ્ટ્રેલિયન ક્રિકેટ ટીમના પૂર્વ કેપ્ટન રિકી પોન્ટિંગને મળ્યું ક્રિકેટનું સર્વોચ્ચ સમ્માન\nપૂર્વ ક્રિકેટર અને ધ વોલ ના નામથી પ્રસિદ્ધિ મેળવનાર રાહુલ દ્રવિડને ઈંટરનેશનલ ક્રિકેટ કાઉંસિલ (આઈસીસી)એ હોલ ઓફ ફેમથી નવાજ્યા છે. આ સાથે જ ભારતીય જૂનિયર ટીમના કોચ દ્રવિડ આ સમ્માન મેળવનારા પાંચમા ભારતીય ક્રિકેટર બની ગયા છે. આઈસીસીએ આયરલેન્ડના ડબલિનમાં આયોજીત કરેલા સમારોહમાં રાહુલ દ્રવિડના નામ સાથે પૂર્વ ઓસ્ટ્રેલિયન કેપ્ટન રિકી પોન્ટિંગ(1995-2012) અને ઈંગ્લેન્ડની પૂર્વ મહિલા ક્રિકેટર ક્લેયર ટેલર(1998-2011)ના નામની ઘોષણા કરી હોલ ઓફ ફેમમાં સ્થાન આપ્યું છે.\nકોચિંગ પ્રતિબદ્ધતાઓને લીધે દ્રવિડ એવોર્ડ સેરેમનીમાં પહોંચી શક્યા ન હતા. પરંતુ વિડીયો સંદેશ થકી આઈસીસીનો આભાર માનતા તેમણે જણાવ્યું કે હોલ ઓફ ફેમમાં સમાવેશ તેમના માટે ગર્વની વાત છે. મેં જેઓને આર્દશ માન્યા તેમની સાથે આ સમ્માનિત લીસ્ટમાં સમાવેશ થવો એ સૌભાગ્યની વાત છે.\nપોતાના પરિવાર અને બાળપણથી લઈને સંપૂર્ણ કારકિર્દી દરમિયાન તેમણે બધા જ કોચ અને સાથી ખેલાડીઓ તથા પ્રતિદ્ધંદી ટીમોનો આભાર વ્યક્ત કર્યો. સાથે સાથે સેરેમનીમાં ન પહોંચી શકવા બદલ દુખ પણ વ્યક્ત કર્યું.\nભારતીય ક્રિકેટર્સમાં રાહુલ દ્રવિડ પહેલા આ સમ્માન અનિલ કુંબલે(2015)માં અને તે પહેલા 2009માં બિશન સિંહ બેદી, કપિલ દેવ અને સુનીલ ગાવસ્કરને એક સાથે હોલ ઓફ ફેમથી સમ્માનિત કરવામાં આવ્યા હતા. રાહુલ દ્રવિડને ઓલટાઈમ બેસ્ટ ટેસ્ટ ક્રિકેટરોમાં સ્થાન પ્રાપ્ય છે. હાલમાં તેઓ યુવા ખેલાડીને તૈયાર કરવાનું કામ કરી રહ્યા છે. તેમની કોચિગમાં ભારતે આ વર્ષે અંડર-19 વર્લ્ડ કપ હાસિલ કર્યો છે.\nધ વોલ(1996-2012)એ પોતાના ટેસ્ટ કેરિયરમાં 36 સદીઓ અને 63 અર્ધસતક સાથે 13288 રન બનાવ્યા છે. જેમાં પાંચ વાર બેવડી સદીનો સમાવેશ પણ થાય છે. ટેસ્ટમાં સૌથી વધારે રન કરનારમાં તેઓ સચિન તેંડુલકર (15921), રિકી પોન્ટિંગ (13378) અને જેક કાલિસ (13289) પછી ચોથા ક્રમે છે. તેઓ વન-ડેની 344 મેચો રમ્યા છે જેમાં 10889 રન સાથે 12 સદી અને 83 અર્ધસદી સામેલ છે.\nહોલ ઓફ ફેમમાં સમ્માન મેળવનાર ખેલાડીઓની સંખ્યા 87 થઈ ગઈ છે જેમાં 80 પુરૂષ અને7મહિલા ખેલાડીઓનો સમાવેશ થાય છે. 2009માં શરૂ થનાર આ સમ્માન વિધિમાં ઈંગ્લેન્ડના 28 ખેલાડી, ઓસ્ટ્રેલિયાના 25, વેસ્ટ ઈન્ડીઝના 18, પાકિસ્તાનના 5, ભારતના 5, ન્યૂઝીલેન્ડના 3, દક્ષિણ આફ્રિકાના2અને શ્રીલંકાના એક ખેલાડીનો સમાવેશ થાય છે.


દેશના 15 જિલ્લાઓમાં છેલ્લા 28 દિવસથી એક પણ કેસ નથી નોંધાયો, રીકવરી દર 20.5 ટકા થયો - GSTV\nદેશના 15 જિલ્લાઓમાં છેલ્લા 28 દિવસથી એક પણ કેસ નથી નોંધાયો, રીકવરી દર 20.5 ટકા થયો\nઆરોગ્ય મંત્રાલયના જોઇન્ટ સેક્રેટરી લવ અગ્રવાલે કહ્યું કે ભારતમાં કોરોનાના 1684 નવા કેસ 24 કલાકમાં આવ્યા છે. જેના કારણે કુલ કોરોના સંક્રમિતોની સંખ્યા ભારતમાં વધીને 23077 થઈ છે. આમાંથી 17610 કેસ હોસ્પિટલમાં સારવાર હેઠળ છે. છેલ્લા 24 કલાકમાં 491 લોકો સ્વસ્થ થતાં તેમને રજા અપાઈ છે. ભારતમાં હવે સાજા થનારા લોકોની સંખ્યા વધીને 4748 થઈ ગઈ છે. આરોગ્ય મંત્રાલયના જોઇન્ટ સેક્રેટરી લવ અગ્રવાલે કહ્યું કે આ સાથે હવે ભારતનો રિકવરી રેટ 20.5 ટકા થયો છે. આ આપણા બધા માટે ખૂબ જ પોઝીટીવ સમાચાર ગણી શકાય. એ જ રીતે, છેલ્લા 28 દિવસમાં કોઈ કોરોના પોઝીટીવ કેસ પ્રકાશમાં ન આવનારા જિલ્લાઓની સંખ્યામાં પણ વધારો થયો છે. આવા જિલ્લાઓની સંખ્યા હવે વધીને 15 થઈ છે. નવા ઉમેરાતા જિલ્લાઓમાં છત્તીસગઢનો દુર્ગ અને રાજનાંદગાંવ જિલ્લાઓ અને મધ્ય પ્રદેશના શિવપુર જિલ્લાનો સમાવેશ થાય છે.\nચેન તોડવાની છે\nદેશમાં અત્યાર સુધીમાં એવા 80 જિલ્લાઓ છે જ્યાં અગાઉ કોરોનાના કેસો બહાર આવ્યા હતા પરંતુ છેલ્લા 14 દિવસથી ત્યાં એકપણ કેસ નોંધાયો નથી. લવ અગ્રવાલે વધુમાં કહ્યું હતું કે, આપણે બધાએ આવા જિલ્લાઓની સંખ્યામાં વધારો કરતા રહેવાનો પ્રયાસ કરવો જોઈએ. આપણા બધા માટે અગત્યનું છે કમ્યુનિટી અને સરકાર દ્વારા કોરોનાની ચેનને તોડવાની છે. આપણે એ જોવાનું છે કે આ જિલ્લાઓમાં કોઈ નવા કેસ ના આવે. જ્યાં સુધી જિલ્લાઓની વાત છે જ્યાં આજદિન સુધી કોઈ કેસ નોંધાયો નથી ત્યાં આગળ કોઈ કેસ ન આવે અને તે ગ્રીન ઝોન બની રહે.\nસહયોગ બદલ આભાર માન્યો\nલવ અગ્રવાલે માહિતી આપી હતી કે આરોગ્ય પ્રધાને રાજ્યો સાથે વાત કરી હતી અને તેમના સહયોગ બદલ આભાર માન્યો હતો. તેમણે કહ્યું કે લોકોને જાગૃત કરવાની જરૂર છે કે આ રોગચાળાથી ગભરાવાની કોઈ જરૂર નથી. કોઈપણ રોગની જેમ, તેને પણ સારવાર દ્વારા મટાડવામાં આવે છે. સંયુક્ત આરોગ્ય સચિવે એ પણ માહિતી આપી હતી કે આરોગ્ય પ્રધાને પણ નાગરિકોના પ્રશ્નોનું ઝડપી નિરાકરણ કરવા કોવિડ -19 સેવા ટવીટર હેન્ડલ શરૂ કરવાની જાહેરાત કરી છે. આના દ્વારા નિષ્ણાતો દ્વારા વાસ્તવિક માહિતી લોકો સુધી સરળતાથી પહોંચતી થશે.\nહોટ સ્પોટ નથી એવા ક્ષેત્રોને મળી છૂટ\nઆ પહેલા પ્રેસ કોન્ફરન્સમાં ગૃહ મંત્રાલયના પ્રવક્તા પૂણ્ય સલીલા શ્રીવાસ્તવે કહ્યું હતું કે, જે હોટસ્પોટ નથી એવા ક્ષેત્રોમાં કેટલીક છૂટ આપવામાં આવી છે. તેમણે એમ પણ કહ્યું કે આર્થિક પ્રવૃત્તિઓ, ઉદ્યોગોને લગતી કેટલીક ગેરસમજ હતી. ગૃહ મંત્રાલયે તમામ રાજ્યોને પત્ર લખ્યો છે. ફેક્ટરીમાં સંક્રમણ લાગવાના કિસ્સામાં માલિકને શિક્ષા કરવામાં આવશે નહીં. ગૃહ મંત્રાલયના આદેશની ગેરસમજ કરવામાં આવી હતી તેમણે કહ્યું હતું કે રાજ્ય સરકારો દિશા નિર્દેશની યોગ્ય જાણકારી આપી છૂટછાટ દરમિયાન તેનું સખ્તાઈથી પાલન કરાવવામાં આવે.\nનવી પ્રમુખ ટીમો ગુજરાત આવશે\nગૃહમંત્રાલયે કહ્યું કે કોરોના સાથે વધુ સારી રીતે લડી શકાય તે માટે વધુ4ઈન્ટર મિનિસ્ટ્રીયલ ટીમો બનાવવામાં આવી છે. પહેલાં6ટીમો હતી, હવે વધુ4ટીમો બનાવવામાં આવી છે. ગૃહ મંત્રાલયના જણાવ્યા અનુસાર નવી પ્રધાન ટીમો સુરત, અમદાવાદ, ચેન્નાઈ અને હૈદરાબાદ જશે. ગૃહ મંત્રાલયે કહ્યું કે બે ટીમોએ મંત્રાલયને તેમના અહેવાલો સુપરત કર્યા છે. બંને ટીમોએ લોકડાઉન અસરકારક હોવાનું જણાવ્યું છે. તે જ સમયે, પરીક્ષણ અને નમૂનાઓ વધારવાનું સૂચન છે. અને ઝૂંપડપટ્ટીઓ અને વસાહતોમાં પૌષ્ટિક ખોરાકના વિતરણમાં વધારો કરવાનું જણાવ્યું છે. રિપોર્ટ અનુસાર ધારાવીમાં કોમ્યુનિટી ટોઇલેટ હોવાને કારણે લોકોને ઘરની બહાર નીકળવું પડી રહ્યું છે.\nકિસાન કોંગ્રેસનાં ચેરમેન પાલ આંબલિયાએ રાજ્ય પોલીસ વડાને લખ્યો પત્ર, મહત્વનાં પ્રશ્નો બાબતે કર્યો ઉલ્લેખ\nએક જ દિવસમાં 122નાં મોત સાથે નવા 2,560 કેસ, આ રાજ્યમાં Corona કાબૂ બહાર\nbreaking news gujaratiCasecorona virusGujarat samachargujarati newsgujarati news liveLatest News in Gujaratilive gujarati newsLuv Agrwalnews in gujarationline news gujarati liveRate


ખિલાફતને ગસબ કરી જનારાઓનાં સૌથી મોટા અને ન બક્ષી શકાય તેવા ગુનાહોમાંથી એક ગુનોહ એ છે કે તેઓએ રસુલે ખુદા (સ.અ.વ.)ના દુખ્તર જનાબે ફાતેમા ઝહરા (સ.અ.)ની ઈસ્મત ઉપર આરોપ મુકયો છે. તેઓએ આપ (સ.અ.)ની ફદકની મિલ્કત ઉપરનો અધિકાર ન તો ભેટ તરીકે અને ન તો વારસા તરીકે આપ્યો. આપ (સ.અ.)નો દરજ્જો અને આપનો રસુલુલ્લાહ (સ.અ.વ.) સાથેના સંબંધની કોઈ પરવા ન કરી. તેથી પણ વધારે અલ્લાહની નઝરમાં આપ (સ.અ.)ની ફઝીલત અને કુરઆને એલાન કરેલ આપ (સ.અ.)ની મન્ઝેલતનો પણ વિચાર ન કર્યો. આમ કરવાથી કહેવાતા ખલીફાઓએ દુનિયા અને આખેરતમાં ફકત પોતાની બરબાદી હાસીલ કરવામાં સફળતા મેળવી છે.\nકહેવાતા ખલીફાઓના બારામાં અમીરુલ મોઅમેનીન અલી ઈબ્ને અબી તાલિબ (અ.સ.) એ બતાવ્યું છે કે ફદકની બાબતે જનાબે ફાતેમા (સ.અ.)ની માંગણીનો ઈન્કાર કરી તેઓ કેવી રીતે ઈસ્લામનાં દાયરાથી બહાર નીકળી ગયા છે.\nતેઓએ ઈસ્લામીક શરીઅતના સામાન્ય ફેંસલો કરવામાં પણ પોતાને ગેરલાયક ઠરાવ્યા. અહિંયા એ સવાલ થાય કે કેવી રીતે તેઓ ઈલાહી ખિલાફતની જગ્યા ઉપર બેસવા આવ્યા. અલબત્ત, જનાબે ફાતેમા ઝહરા (સ.અ.) એ કહેવાતા ખલીફાઓને ખુલ્લા પાડયા કે જેઓએ આ ખિલાફત તેમની જેવા દુન્યાવી લાલચુઓની મદદથી મેળવી હતી કે જેઓને રસુલે ખુદા (સ.અ.વ.)ની આલ પ્રત્યે તિવ્ર અદાવત અને નફરત હતી.\nઅમીરુલ મોઅમેનીન અલી ઈબ્ને અબી તાલિબ (અ.સ.) તો ખલીફાઓ સાથે મુકાબલો:\nએક લાંબી હદીસમાં ઈમામ સાદિક (અ.સ.) ફરમાવે છે:\n.....બીજા દિવસે મુહાજેરીનો અને અન્સારોથી ઘેરાયેલ અમીરુલ મોઅમેનીન અલી (અ.સ.) રસુલે ખુદા (સ.અ.વ.)ની મસ્જીદમાં અબુબક્ર પાસે આવ્યા.\nઆપ (અ.સ.) એ માંગણી કરી: શા માટે તે જનાબે ફાતેમા (સ.અ.)ને તેમના પિતા રસુલુલ્લાહ (સ.અ.વ.)નો વારસો આપવાની મનાઈ કરી, કે જે આપ (સ.અ.વ.) એ આપની ઝિંદગીમાં જ જનાબે ફાતેમા (સ.અ.)ને આપી દીધો હતો?\nઅબુબક્ર: ફદક જંગના માલમાંથી છે અને તે દરેક મુસલામાનો સાથે સંકળાયેલ છે. તેથી, અગર જનાબે ફાતેમા (સ.અ.) ગવાહો લાવે કે આપ (સ.અ.)ને તે રસુલુલ્લાહ (સ.અ.વ.)એ તેમની વ્યકિતગત મિલ્કત તરીકે આપેલ છે, તો અમે તેમને આપી દઈશું, નહિંતર તેના ઉપર તેમનો કોઈ અધિકાર નથી.\nઅમીરુલ મોઅમેનીન (અ.સ.): અય અબુબક્ર! તે મુસલમાનોમાં અમારી બાબતે અલ્લાહના હુકમની વિરુધ્ધ ફેંસલો કર્યો છે.\nઅબુબક્ર: એવું નથી.\nઅમીરુલ મોઅમેનીન (અ.સ.): અગર કોઈ મિલ્કત કોઈ મુસલમાનના કબજામાં હોય અને હું દાવો કરું કે તે મારી મિલ્કત છે, તો પછી તું કોની પાસે ગવાહો માંગીશ?\nઅબુબક્ર: હું તમારી પાસે તમારા દાવાના ટેકામાં બે ગવાહો માંગીશ (કે તે મિલ્કત તમારી છે અને બીજા મુસલમાનની નથી).\nપછી અમીરુલ મોઅમેનીન (અ.સ.) એ માંગણી કરી: તો પછી શા માટે તું જનાબે ફાતેમા (સ.અ.) પાસે એ મિલ્કત બાબતે બે ગવાહો માંગો છો કે જે મિલ્કત પહેલેથીજ આપ (સ.અ.)ના કબજામાં છે અને આ મિલ્કત રસુલુલ્લાહ (સ.અ.વ.)ની ઝિંદગીમાં પણ અને તેમની શહાદત પછી પણ છે. શા માટે તું મુસલમાનો પાસે તેમના દાવા માટે ગવાહો નથી માંગતો જેવી રીતે તું મારી પાસે ગવાહ માંગો છો જ્યારે હું મિલ્કતનો દાવો કરુ જ્યારે કે તે કોઈ બીજાના કબજામાં હોય.\nઆ સાંભળી અબુબક્ર કાંઈ જવાબ ન આપી શકયો અને ચૂપ થઈ ગયો.\nપછી ઉમરે કહ્યું: અય અલી! આવી વાતો ન કરો કારણ કે અમારી પાસે તમારા દાવાને રદ કરવાની ક્ષમતા નથી. અગર તમે આદીલ ગવાહો લાવશો તો અમે તમારો દાવો કબુલ રાખીશું, નહિં તો ફદક તમામ મુસલમાનોની મિલ્કત છે અને તમને અને જનાબે ફાતેમા (સ.અ.)ને તેના ઉપર કોઈ અધિકાર નથી.\nપછી અમીરુલ મોઅમેનીન (અ.સ.) એ ફરી વખત અબુબક્રને કહ્યું: શું તે કુરઆન વાંચ્યું છે?\nઅબુબક્રએ કહ્યું: હા.\nઅમીરુલ મોઅમેનીન (અ.સ.) એ ફરમાવ્યું: તો પછી મને બતાવ કે કુરઆનની આ આયત કોની શાનમાં નાઝિલ થઈ છે:\nઅય એહલેબૈત (રસૂલ સ.અ.વ.ના ઘરવાળાઓ!) સિવાય તેના કાંઈજ નથી કે અલ્લાહ ચાહે છે કે તમારાથી દરેક પ્રકારની અપવિત્રતા દૂર રાખે અને તમને સંપૂર્ણ રીતે પાક પવિત્ર રાખે જેવી રેતી પાક રાખવાનો હક છે.\n(સુરએ અહઝાબ, આયત નં. 33)\nઆ આયત અમારી શાનમાં નાઝિલ થઈ છે કે બીજા કોઈ માટે?\nઅબુબક્રએ કબુલ કર્યું કે તે તમારી શાનમાં નાઝિલ થઈ છે.\nઅમીરુલ મોઅમેનીન (અ.સ.) એ ફરમાવ્યું: માની લે કે અમૂક લોકો ગવાહી આપે કે (નઉઝોબિલ્લાહ) જનાબે ફાતેમા (સ.અ.) એ ગુનાહ અંજામ આપ્યો છે, તો આપ (સ.અ.) માટે તું શું હુકમ આપીશ?\nઅબુબક્રએ કહ્યું: હું તેમને (નઉઝોબિલ્લાહ) અલ્લાહના હુકમ મુજબ સજા કરીશ જેવી રીતે હું અન્ય કોઈ ઔરતો માટે કરૂ.\nઅમીરુલ મોઅમેનીન (અ.સ.) એ ફરમાવ્યું: તો પછી આ બાબતમાં તું અલ્લાહની નઝરમાં કાફીરો માંહેનો છો.\nઅબુબક્ર: કેવી રીતે?\nઅમીરુલ મોઅમેનીન (અ.સ.): કારણ કે તે સુરએ અહઝાબ, આયત નં. 33 માં અલ્લાહ દ્વારા જનાબે ફાતેમા (સ.અ.)ની પાકીઝગીની ગવાહીને જુઠલાવી અને લોકોની ગવાહી ને કબુલ રાખી. આમ તે અલ્લાહ અને રસુલુલ્લાહ (સ.અ.વ.)ના હુકમને જુઠલાવ્યો. હઝરત રસુલે ખુદા (સ.અ.વ.) એ અલ્લાહના હુકમ ‘અય રસુલ (સ.અ.વ.)! તમે તમારા નજીકના સગાંવ્હાલાઓને તેમનો હક આપી દયો.’ (સુરએ રુમ-30, આયત નં. 38)થી ફદક જનાબે ફાતેમા (સ.અ.)ને ભેટમાં આપ્યો અને રસુલે ખુદા (સ.અ.વ.)ની હયાતમાં પણ તે જનાબે ફાતેમા (સ.અ.)ના કબજામાં હતો. તે અલ્લાહના આ હુકમનો ઈન્કાર કર્યો અને એવા રણવાસીની ગવાહી કબુલ કરી કે જે પોતાની એડી ઉપર પેસાબ કરે છે? તે જનાબે ફાતેમા (સ.અ.) પાસેથી ફદકને છીનવી લીધું અને એવો દાવો કરો છો કે તે તમામ મુસલમાનોના માલે ગનીમતમાંથી છે?!!\nરસુલે ખુદા (સ.અ.વ.) ફરમાવે છે કે ગવાહી દાવો કરનારે લાવી જોઈએ અને પ્રતિવાદી એ કસમ ખાવી જોવે. તે જનાબે ફાતેમા (સ.અ.) પાસે ગવાહો માંગીને રસુલુલ્લાહ (સ.અ.વ.)ના શબ્દોનો ઈન્કાર કર્યો જ્યારે કે આપ (સ.અ.) પ્રતિવાદી છે. હકીકતમાં આપ (સ.અ.) એ કસમ ખાવી જોવે અને મુસલમાનો પાસે ગવાહો માંગવા જોઈએ જે જનાબે ફાતેમા (સ.અ.) ને પડકારવા ચાહે છે.\nઅમીરુલ મોઅમેનીન (અ.સ.)ની રદ ન થનારી દલીલો સાંભળી હાજર લોકો કહેવાતા ખલીફાઓ સામે ગુસ્સે થયા અને તેઓ દરમ્યાન રાડ અને પડકાર પ્રગટયો અને અમૂકે કહ્યું: અલ્લાહની કસમ! અલી સાચુ બોલે છે.\nઆ બનાવ પછી અમીરુલ મોઅમેનીન (અ.સ.) પોતાના ઘરે પાછા ફર્યા.\n· બેહારુલ અન્વાર, ભાગ-29, પા. 130\n· અલી ઈબ્ને ઈબ્રાહીમ અલ કુમ્મી (ર.અ.)ની સુરએ રુમ-30, આયત નં. 38 ની તફસીર\n· અલ બુરહાન ફી તફસીર અલ કુરઆન, સુરએ રુમ-30, આયત નં. 38 ની તફસીર\nઉપર મુજબની અબુબક્રની ઉલટ તપાસમાં અમૂક રદ ન થનારી અને વિરોધ ન થનારો સારાંશ આ મુજબ છે:\n1) કહેવાતા ખલીફાઓ અને તેમના અનુયાયીઓ પાસે ઈસ્લામી ફિકહનું સામાન્ય ઈલ્મ પણ ન હતું અને તેઓ દાવો કરનાર અને પ્રતિવાદી દરમ્યાન એક સામાન્ય મિલ્કતની બાબતને ઉકેલવા માટે પણ સક્ષમ ન હતા અને ગુંચવણમાં હતા. આટલી દલીલ તે સાબિત કરવા પૂરતી છે કે તેઓનો સહાબી હોવાના આધારે ખિલાફતનો અધિકાર ખોટો છે.\n2) તેઓએ જનાબે ફાતેમા (સ.અ.) અને એહલેબૈત (અ.મુ.સ.)ના બીજા મઅસુમો માટે નાઝિલ થયેલી કુરઆનની સુરએ અહઝાબની 33 મી આયતનો ઈન્કાર કર્યો છે અથવા તેઓએ તે કબુલ રાખ્યું પરંતુ આ વિવાદમાં લાગુ કરવાનો ઈન્કાર કર્યો. યહુદીઓની જેમ તેઓએ રસુલુલ્લાહ (સ.અ.વ.)ને પોતાના ફરઝંદની જેમ ઓળખી લીધા અને તેમને આવકારવા મદીના હિજરત પણ કરી પરંતુ જ્યારે આપ (સ.અ.વ.) મદીનામાં આવ્યો તો આપ (સ.અ.વ.)નો ઈન્કાર કર્યો.\n3) અગર ઈજમા મુસલમાનો માટે એટલું મહત્ત્વ ધરાવે છે તો પછી લોકોના ઈજમાથી ફદક બાબતે અમીરુલ મોઅમેનીન (અ.સ.) કહેવાતા ખલીફો ઉપર ગાલીબ આવી ગયા હતા. ઈજમાથી ફદક જનાબે ફાતેમા (સ.અ.)ની માલીકીનું છે.\n4) અમીરુલ મોઅમેનીન અલી ઈબ્ને અબી તાલિબ (અ.સ.)ની ફદક બાબતે દલીલની સામે કહેવાતા ખલીફાઓ પાસે તલ્વાર અને ભાડુતી ગુંડાઓ સિવાય કંઈ ન હતું.\n5) જ્યારે તેઓ અમીરુલ મોઅમેનીન (અ.સ.)ની દલીલોનો જવાબ ન આપી શકયા અને સુરએ અહઝાબ (33):33 મુજબ જનાબે ફાતેમા (સ.અ.)ના દરજ્જાને હજમ ન કરી શકયા ત્યારે તેઓએ પાસે ફકત એક જ રસ્તો બાકી રહ્યો. તેઓએ જૂઠ ઘડી કાઢયું અને તેને રસુલે ખુદા (સ.અ.વ.) સાથે જોડી દીધું કે: ‘અમો નબીઓ કોઈનો વારસો લેતા નથી અને ન તો કોઈને વારસો આપીએ છીએ.’ થોડાક હજાર દિરહમોમાં તેઓએ ત્રણેય બાબતો જૂઠી બતાવી, અલ્લાહ (ત.વ.ત.)ને સૂરએ અહઝાબમાં, રસુલે ખુદા (સ.અ.વ.)ને વારસાની બાબતમાં અને જનાબે ફાતેમા (સ.અ.)ને ફદકના બાબતે. અગર આ જુઠ પછી પણ કોઈ માટે શકય છે કે તે મુસલમાન બાકી રહે અને તેથી વધારે ખરાબ કે ખિલાફતનો દાવો કરે અને ખોટું સમર્થન ઉભું કરે તો અલબત્ત, મુસલમાનો વિરોધીઓ અને આતંકવાદીઓની અસરમાં છે જેને ઈસ્લામ સાથે કંઈ લેવા દેવા નથી.


વિવેક મર્ડર કેસ: સરે મને બચાવવા છેલ્લી ક્ષણ સુધી ગાડી ચલાવી\nમંગળવાર, એપ્રિલ 23 2019, 23:32 Hrs(IST)\nનવગુજરાત સમય | Publish Date: Oct32018 12:48PM\nએપલ એક્ઝિક્યૂટીવ વિવેક તિવારીને ગોળી વાગી હતી… પરંતુ તેમ છતાં તે પોતાની સહકર્મી અને તે રાત્રિના ઘટનાની એકમાત્ર પ્રત્યક્ષદર્શી સાક્ષી સના ખાનને બચાવવાનો પ્રયાસ કરતો રહ્યો. સનાએ જણાવ્યું કે જેટલો પણ જીવ બચ્યો હતો, તે સ્થિતિમાં પણ તે ગાડી હંકારતા રહ્યો. થોડી દૂર એક થાંભલા સાથે ગાડી અથડાઈ અને તે પોતાની સીટ પરથી પાછળના ભાગે પડી ગયો અને તેનું માથું ઝુકી ગયું. આ સમયે પણ તે અંતિમ શ્વાસ લઈ રહ્યો હતો.\nશુક્રવારે મોડી રાત્રે લખનઉના ગોમતી નગર વિસ્તારમાં એપલ એરિયા સેલ્સ મેનેજર વિવેક તિવારીની હત્યા મામલે પ્રત્યક્ષદર્શી સાક્ષી સના ખાને પોલીસની એ થિયરીની ફગાવી દીધી જેમાં જણાવવામાં આવ્યું હતું કે, કોન્સ્ટેબ્લ પ્રશાંત ચૌધરીએ ડિવાઈડર પર ઉભા રહીને ગોળીઓ ચલાવી હતી અને તે સમયે કાર ઉભેલી હતી. કાર તે સમયે નોર્મલ સ્પીડે ચાલી રહી હતી અને રોડની ડાબી બાજુએ હતી. અને એવું પણ કંઈ જ નહોતુ બન્યુ જે પોલીસને ગોળીબાર કરવા માટે મજબૂર કરે.\nઆ ઘટનાને ચાર દિવસ વિતિ ગતા છે પરંતુ એ અંધારી રાતને યાદ કરતા જ આજે પણ સના ફફડી ઉઠે છે. ના તો તે સારી રીતે ઉંઘી શકે છે અને ન તો જમી શકે છે. સનાએ વધુમાં જણાવ્યું કે, અમે ફોન લોન્ચના કાર્યક્રમથી પરત ફરી રહ્યાં હતાં ત્યારે બે વર્દીધારી કોન્સ્ટેબલ એક મોટરસાઈકલ લઈને કાર તરફ આવ્યા. કાર એકદમ નોર્મલ સ્પીડમાં હતી અને સામે જ મોટરસાઈકલ આવીને ઉભી રહી ગઈ.\nએક કોન્સ્ટેબલ મને ડરાવવા લાગ્યો\nપાછળની સીટ પર બેઠેલો એક કોન્સ્ટેબલ નીચે ઉતર્યો. સનાએ ઉમેર્યું કે કોન્સ્ટેબલના હાથમાં લાઠી હતી. તે અમને રોકવા માંગતા હતાં અને કારમાંથી બહાર આવવા જણાવી રહ્યાં હતાં. પરંતુ મોડી રાત્રે અમને એ ખબર ન હતી કે અમને કેમ રોકવામાં આવ્યા છે. વિવેક સરે એક જવાબદાર વ્યક્તિની જેમ ધીમેથી કાર આગળ વધારી કારણ કે પાછળ એક મહિલા તરીકે હું બેઠી હતી.\nપરંતુ કોન્સ્ટેબલ અમારા પર જોર જોરથી બૂમો પાડી રહ્યાં હતાં અને ઓળખ માટે પુછી રહ્યાં હતાં. અમે તેમને કોઇ જવાબ ન આપ્યો અને ન તો અમારા વચ્ચે કોઈ તકરાર થઈ હતી. થોડી વાર બાદ એક કોન્સ્ટેબલ મારી વિન્ડો તરફ આવ્યો અને લાઠી વડે મને કંઈક કહેવા લાગ્યો. સરે તેને ત્યાંથી ખસેડવાનો પ્રયાસ કર્યો.\nગોળી વાગ્યા બાદ પણ સર ગાડી હંકારતા રહ્યાં\nસનાએ જણાવ્યું કે, બીજી જ ક્ષણે જે કોન્સ્ટેબલ અમારી ગાડી સામે ઉભો હતો તેને પોતાની પિસ્તોલ કાઢી અને સર પર ગોળી ચલાવી દીધી. સરના શરીરમાંથી લોહી નિકળવા લાગ્યું. હું ખુબ ડરી ગઈ અને ચિસાચિસ કરવા લાગી. મને કંઈ જ સમજાતુ નહોતું કે હવે શું કરવું. હું સરના શરીરમાંથી વહી રહેલા લોહીને રોકવાનો પ્રયાસ કરવા લાગી પરંતુ સરે ધીમે ધીમે ગાડી ચલાવવાની શરૂ કરી દીધી. કોન્સ્ટેબલનું બાઇકથી ઉતરવું અને ગોળી ચલાવવી બધુ એક જ મિનિટમાં થઇ ગયું.\nજ્યારે સર ગાડી હંકાર લાવ્યા તો અમારી કારનું એક પૈડું પોલીસ કોન્સ્ટેબલની મોટરસાઈકલ સાથે અથડાઈ જેના કારણે બાઈક રોડ પર જ પડી ગઈ. જોકે આ ઘટનામાં એક પણ પોલીસ કોન્સ્ટેબલને ઈજા પહોંચી નહોતી. વિવેકે લગભગ અડધો કિલોમીટર સુધી કાર ચલાવી પરંતુ રોડની બાજુમાં એક થાંભલા સાથે કાર ટકરાઈ ગઈ. હું કારમાંથી બહાર આવી અને મદદ માટે બોલાવા લાગી.\nસનાએ જણાવ્યું કે સરના આરએમએલ લઈ જવામાં આવ્યા ત્યાં સુધી શ્વાસ ચાલી રહ્યાં હતાં. ત્યાંથી સરને ડૉક્ટરોએ તપાસ્યા બાદ પીજીઆઈ રિફર કરવા જણાવ્યું. દરમિયાન હું પોલીસને કહેતી રહી કે મને ઘર સુધી છોડી દે જેથી હું મારા ફોનથી મારા સહકર્મીઓને ફોન કરીને મદદ મેળવી શકું. પરંતુ હોસ્પિટલથી મને કૈસરબાગ પોલીસ સ્ટેશન લઈ જવામાં આવી. જ્યાં5મીનીટ રાહ જોવડાવ્યા બાદ એક મહિલા કોન્સ્ટેબલ ત્યાં આવી અને મને ગોમતી નગર પોલીસ સ્ટેશન લઈ જવામાં આવી.\nત્યાં મારી સાથે ઘટના વિશે પૂછપરછ કરવામાં આવી. મેં પોલીસ અધિકારીઓને બધું જણાવ્યું હતું અને એક મહિલા કોન્સ્ટેબલ તે નોંધી રહી હતી. મેં પેપર પર સહી કરી, પરંતુ તેમાં શું લખ્યું હતું તે વાચ્યું ન હતું અને ન તો પોલીસે તેને વાંચવા જણાવ્યું. મારી સંપૂર્ણ ધ્યાન તેના પર હતું કે સરને પીજીઆઈ રિફર કરવામાં આવ્યા કે નહીં. તેમણે મને જણાવ્યું કે સર મૃત્યુ પામ્યા છે.


ચંદુની પત્ની વાસ્તવિક જીવનમાં ખૂબ સુંદર છે, ચંદન એક પુત્રીનો પિતા પણ છે… | ગુજરાત ટ્રેન્ડ\nચંદુની પત્ની વાસ્તવિક જીવનમાં ખૂબ સુંદર છે, ચંદન એક પુત્રીનો પિતા પણ છે…\nPosted on October 10, 2021 Author ashish\tComment(0)\nદેશના પ્રખ્યાત હાસ્ય કલાકાર કપિલ શર્માના શો ‘ધ કપિલ શર્મા શો’માં કામ કરતા દરેક કલાકારની એક ખાસ ઓળખ છે. ચંદન પ્રભાકર, કિકુ શારદા, ભારતી સિંહ, સુમોના ચક્રવર્તી અને કૃષ્ણા અભિષેક જેવા કલાકારો લાંબા સમયથી શોનો ભાગ રહ્યા છે. સમય સમય પર, અમે તમને આ કલાકારો વિશે કેટલીક ખાસ વાતો જણાવતા રહીએ છીએ. આવી સ્થિતિમાં, આજે અમે તમને ચંદન પ્રભાકર વિશે કેટલીક ખાસ વાતો જણાવવા જઈ રહ્યા છીએ, જે શોમાં ‘ચંદુ’ના રોલમાં જોવા મળે છે.\n‘ધ કપિલ શર્મા શો’માં ચંદન પ્રભાકર ચાયવાલાની ભૂમિકામાં જોવા મળે છે. દરેક વ્યક્તિ તેને ચંદુ નામથી બોલાવે છે. ચંદન પ્રભાકરે વાસ્તવિક જીવનમાં લગ્ન કર્યા છે. તેની પત્ની ખૂબ સુંદર લાગે છે. ઉપરાંત, તે એક પુત્રીનો પિતા પણ છે. ચંદન પ્રભાકરનો જન્મ વર્ષ ૧૯૮૦ માં પંજાબના અમૃતસરમાં થયો હતો. તે કપિલ શર્માનો મિત્ર હોવાનું કહેવાય છે. ચંદન પ્રભાકરે કોમેડી વિથ કપિલ કરીને પોતાનું નામ બનાવ્યું છે. તેના કામને ચાહકો ખૂબ પસંદ કરે છે. ચંદને વર્ષ ૨૦૧૫ માં નંદિની ખન્ના સાથે લગ્ન કર્યા હતા.\nચંદનની પત્ની નંદિની પણ સુંદરતાના મામલે બોલિવૂડ સુંદરીઓને સ્પર્ધા આપતી જોવા મળે છે. વર્ષ ૨૦૧૫ માં લગ્ન કરનારા ચંદન અને નંદિની લગ્નના બે વર્ષ બાદ એક પુત્રીના માતા -પિતા બન્યા. વર્ષ ૨૦૧૭ માં નંદિની ખન્નાએ દીકરીનું સ્વાગત કર્યું, પુત્રીનું નામ અદ્વિકા છે. ચંદન તેના પરિવારની ખૂબ નજીક છે. ઘણીવાર સોશિયલ મીડિયા પર જોવા મળે છે કે ક્યારેક ચંદ તેની પુત્રી સાથે અને ક્યારેક તેની પત્ની નંદિની ખન્ના સાથે તસવીરો શેર કરે છે. ઈન્સ્ટાગ્રામ પર લગભગ ૨ લાખ લોકો ચંદનને ફોલો કરે છે.\nધ કપિલ શર્મા શોમાં અવારનવાર જોવા મળે છે કે, ચંદન ભૂરીની ભૂમિકા ભજવતી અભિનેત્રી સુમોના ચક્રવર્તી તેની પાછળ છે, પરંતુ વાસ્તવમાં તેની પત્ની પોતે ખૂબ જ સુંદર દેખાય છે. લાંબા સમયથી ચંદન ‘ચંદુ’ નું પાત્ર ભજવી રહ્યો છે અને તે આ ભૂમિકામાં પણ સારી રીતે ફિટ બેસે છે. ચંદન પ્રભાકર આજે કરોડો રૂપિયાના માલિક છે. મળતી માહિતી મુજબ, તેને દમણ કપિલ શર્મા શોમાં એક એપિસોડ માટે ૭ લાખ રૂપિયા ફી આપવામાં આવે છે. થોડા દિવસો પહેલા, ચંદને નવી બીએમડબલ્યુ કાર ખરીદી હતી અને તેણે તેની તસવીર પણ સોશિયલ મીડિયા પર શેર કરી હતી.\nઆ દિવસોમાં, પ્રખ્યાત કલાકાર ચંદન પ્રભાકર પંજાબમાં છે, થોડા સમય પહેલા જ ચંદનના મામા કોરોના પોઝિટિવ હોવાનું માલુમ પડ્યું હતું. ચંદન હજી શૂટિંગ કરી રહ્યો નથી, શૂટિંગની તારીખો આવે ત્યાં સુધી તે મુંબઈ પરત નહીં આવે. હાલમાં જ્યારે શૂટિંગની તારીખ આવશે, તે પછી તે મુંબઇ જશે. હાલમાં ચંદન પ્રભાકર તેમના પરિવારની સેવામાં રોકાયેલા છે. જ્યારે શૂટિંગના સમાચાર શરૂ થયા, ત્યારે ચંદનને પૂછવામાં આવ્યું, પછી તેણે કહ્યું કે મારે તેના વિશે કોઈ માહિતી નથી, મને કોઈ મેસેજ કોલ આવ્યો નથી, આજ સુધી હું પંજાબમાં છું અને માતૃત્વની તંદુરસ્તીને કારણે હું અહીં છું.\nમીડિયા રિપોર્ટ્સ અનુસાર, ચંદન એક સારા પેઇન્ટર પણ છે અને ઘણા દેશોમાં તેણે પેઇન્ટિંગ કર્યુ છે. પરંતુ સમયના અભાવે તેણે પોતાનો શોખ છોડી દીધો. આ સિવાય ચંદને ‘હાસ્ય દ માસ્ટર’ નામનો એક પંજાબી કોમેડી શો પણ બનાવ્યો, જે ઇટીસી પંજાબી પર પ્રસારિત થયો. જોકે ચંદન પ્રભાકરની પત્ની જાહેરમાં ભાગ્યે જ જોવા મળે છે, પરંતુ કપિલ શર્મા અને ગિન્ની ચતુર્થની રિસેપ્શન પાર્ટીમાં મીડિયાએ તેમને કેમેરામાં કેદ કર્યા હતા. આ દરમિયાન ચંદન અને તેની પત્ની બ્લેક કલરના આઉટફિટમાં જોવા મળ્યા હતા.\nબંનેની જોડી ખૂબ જ સુંદર લાગી રહી હતી. આ બંનેની સાથે તેમની પુત્રી પણ રિસેપ્શન પાર્ટીમાં સામેલ થઈ હતી. ચંદન પ્રભાકરના પારિવારિક સ્વાગત પાર્ટીમાં પ્રભુત્વ ધરાવતું હતું. ચંદન પ્રભાકર ઘણીવાર સોશિયલ મીડિયા પર પત્ની નંદિની સાથેની તસવીરો શેર કરે છે. બંનેના ચિત્રો દંપતીને ગોલ આપે છે. ચંદન પ્રભાકરે ફક્ત કપિલ શર્મા શોમાં જ કામ કર્યું નથી. આ પહેલા પણ તેણે ઘણા શોમાં કામ કર્યું છે. જોકે તેને તેની વાસ્તવિક ઓળખ ધ કપિલ શર્મા શોથી મળી. હવે બાકીની કાસ્ટ સાથે ચંદન પ્રભાકર પણ શો કરવા માટે વિદેશ જતો રહે છે. એટલા માટે એમ કહેવું ખોટું નહીં લાગે કે કપિલ શર્મા શો પછી ચંદન પ્રભાકર દેશ જ નહીં વિદેશમાં પણ પ્રખ્યાત થયા છે. શો ઉપરાંત ચંદન પ્રભાકર પંજાબી ફિલ્મોમાં પણ કામ કરે છે.\nશાહરૂખ ખાનની પત્ની ગૌરી ખાન છે કરોડો સંપત્તિની માલકિન આંકડો જાણીને ચોકી જશો ગેરેંટી


People-physicians welcome state-wide corona test exemption without prior approval\nહેલ્થ કમિશનરે નવો પરિપત્ર પ્રસિદ્ધ કરતા રાજ્યભરમાં અમલ શરૂ, રિપોર્ટ આવે ત્યાં સુધી હોસ્પિટલમાં દાખલ થવામાં મુક્તિ\nJune 13, 2020 | 8:02 am IST\nસમગ્ર ગુજરાતમાં હવેથી કોરોનાનો ટેસ્ટ ખૂવું જ સરળતાથી થઈ શકશે. જેમાં દર્દીઓએ આવો ટેસ્ટ કરાવવા માટે કોઈ પણ પ્રકારની મંજૂર પણ લેવી પડશે નહી. MD કે તેથી ઊંચા દરજ્જાના ડોક્ટરના પ્રિસ્ક્રિપ્શનથી લેવુંમાં કોરોનાના ટેસ્ટ થઈ શકશે. ICMRની ગાઈડલાઈન મુજવું ગુજરાતનાં હેલ્થ કમિશનરે પણ આ સંદર્ભમાં મંજૂરી આપતો એક પરિપત્ર જારી કર્યો છે.\nઆ નવી સૂચનાઓ માત્ર અમદાવાદ જ નહીં પણ સમગ્ર રાજ્યમાં લાગુ પડશે. આ નિર્ણયને રાજ્યભરમાંથી લોકો અને તબીબી ક્ષેત્રમાંથી આવકાર મળ્યો છે. હાઈકોર્ટનાં આદેશ તેમજ સરકારની નવરચિત સમિતિએ પણ ખાનગી લેબોરેટરીમાં ટેસ્ટ કરવા માટે જરૂરી માર્ગદર્શિકા પાઠવાઈ હતી.\nત્યાર બાદ નિર્ણય લેવાયો છે કે ખાનગી MD- ફિઝિશિયનો પણ કોવિડ-૧૯ રોગનાં લક્ષણો ધરાવતા અને રોગની શંકા હોય તેવા દર્દીઓ,મેજર ઓપરેશનમાં પ્રિ ઓપરેટિવ તેમજ રેડીએશન થેરાપી લેતા હોય અને ડાયાલીસીસ કરાવતા દર્દીઓ તેમજ સગર્ભા અવસ્થામાં ડિલિવરી પહેલા EDD ના છેલ્લા પાંચ દિવસમાં અથવા ઈમરજન્સીમાં સિઝેરિયન કરવાનું થાય તે અગાઉ કોરોનાનો ટેસ્ટ જરૂરી જણાય તો આ ટેસ્ટ કરાવી શકાશે.\nઆ પરિપત્રમાં સ્પષ્ટ જણાવાયું છે કે હવેથી દર્દીઓ ખાનગી લેબોરેટરીમા કોરોના પોઝિટિવ અંગેનો ટેસ્ટ કરાવી શકશે આ માટે પૂર્વ મંજૂરી લેવાની રહેશે નહીં. ખાનગી તબીબો તેમજ લેબોરેટરીએ જે તે જીલ્લા-કોર્પોરેશનના મુખ્ય જિલ્લા આરોગ્ય અધિકારીને ઈ-મેઈલથી વિગતોની જાણ કરવાની રહેશે. ઉપરાંત દર્દીનાં જીવનું જોખમ હોય ત્યારે સરકારી કે ખાનગી તમામ હોસ્પિટલોએ દર્દીની સારવાર કોવિડ ૧૯નાં પરીક્ષણની રાહ જોયા વગર તુરંત આપવાની રહેશે.\nઅમે હાઈકોર્ટ અને સરકારના આભારી છીએઃ ડો.મોના દેસાઈ, AMA પ્રેસિડેન્ટ\nઅમે સરકારનાં આ નિર્ણયને આવકારીએ છીએ એ પહેલા હાઈકોર્ટનો પણ આભાર માનીએ છીએ કેમકે આમજનતા અને કોરોના વોરિયર્સ માટે આદેશ આપ્યો હતો. હવે જલ્દીથી ટેસ્ટ થઈ શકેશે જેથી દર્દીઓના જીવ વુંચવાની તકો પણ વધી જશે. અગાઉ દર્દીઓ ડરના માર્યા દાખલ થતા નહોતા. એટલું જ નહીં પોઝિટિવ છે કે કેમ તેનો રીપોર્ટ આવતા પણ ૩થી૪ દિવસ લાગી જતા હતા. હવે સમયસરની સારવારથી દર્દીઓ જલ્દીથી સાજા થવાની શક્યતાઓ રહેશે.\nMBBSને પણ ટેસ્ટના પ્રિસ્ક્રીપ્શનની છૂટ આપોઃ ડો. ચંદ્રેશ જરદોશ, IMA સુરત\nઆ નિર્ણય દર્દીઓ માટે સારો છે. તાવ, શરદી કે ઉધરસનો દર્દી સૌથી પહેલા MBBSનો સંપર્ક કરતો હોય છે. માટે MBBS ડોક્ટરોને પણ કોરોના પોઝિટિવ ટેસ્ટ માટેના પ્રિસ્ક્રિપ્શન લખવાની છૂટ આપવી જોઈએ. સામાન્ય રોગના દર્દીઓ જલ્દીથી MD-MS જેવા મોટા ડોક્ટરો પાસે જતા નથી. આ જ રીતે વલસાડ, નવસારી, ભરૂચ જેવા નાના સેન્ટરોમાં પણ કોરોના ટેસ્ટ માટેની વ્યવસ્થા કરવી જોઈએ.\nસરકારે ટેસ્ટિંગની ક્ષમતા વધારવી જોઈએઃ ડો. ચેતન પટેલ\nઆવી છૂટને કારણે રોગ ફેલાતો અટકાવી શકાશે. અગાઉ દાખલ થયા વગર ટેસ્ટ થતો નહોતો. જેથી દર્દીને વધુ ખર્ચ કરવો પડતો હતો. સરકારે પણ ટેસ્ટિંગની ક્ષમતા વધારવી જોઈએ. સમાજમાં ઘણા પોઝિટિવ લોકો ફરી રહ્યાં છે. તેઓ બીજા લોકોને પણ સંક્રમણ કરી રહ્યાં છે. જો ટેસ્ટ થાય તો રોગ ફેલાતો અટકી શકે. તેમજ મૃત્યુ દરમાં પણ ઘટાડો થવાની શક્યતાઓ છે.\nનિર્ણય ભલે મોડો થયો પણ સારો,અમારો ટેકો છેઃ ડો.અતુલ પંડયા, રાજકોટ\nકેટલાય ડોક્ટરોની લાગણી અને માગણી હતી જ. જેથી નિર્ણય ભલે મોડો થયો પણ નિર્ણય સારો છે જેને અમારો ટેકો છે. અમારે કોઈપણ ઓપરેશન પહેલા કોરોના ટેસ્ટની જરૂર પડતી હતી. જો ટેસ્ટ ન કરાવીએ તો ઘણા દર્દીઓના જીવનું જોખમ થતું હતું. હવે આ સમસ્યા દૂર થઈ છે.\nસત્તાધારી પક્ષ ભાજપ સામે તેમના જ કોર્પોરેટરોએ બણગો ફૂંક્યો, આ બાબતે કર્યો સીધો વિરોધ


19 જુલાઇથી 13 ઓગસ્ટ સુધી યોજાશે સંસદનું ચોમાસુ સત્ર, 19 બેઠકો થશે: ઓમ બિરલા | The monsoon session of Parliament will be held from July 19 to August 13The monsoon session of Parliament will be held from July 19 to August 13 - Gujarati Oneindia\n8 min ago ધાણાનું પાણી કરે છે ડાયાબિટીસને કંટ્રોલ, રોજ સેવન કરશો તો આ બીમારીઓથી મળશે છૂટકારો\n33 min ago કોંગ્રેસ અગ્નિપથ યોજનાના વિરોધમાં રાજ્યવ્યાપી ધરણાં કરશે!\n| Published: Monday, July 12, 2021, 14:57 [IST]\nકોરોના વાયરસ રોગચાળા વચ્ચે સંસદનું ચોમાસું સત્ર આ મહિનાથી શરૂ થવા જઈ રહ્યું છે. સંસદનું મનસુત્ર સત્ર 19 જુલાઇથી 13 ઓગસ્ટ દરમિયાન યોજાશે. લોકસભા અધ્યક્ષ ઓમ બિરલાએ આજે આ માહિતી આપી હતી. પ્રમુખ ઓમ બિરલાએ જણાવ્યું હતું કે આ સમયગાળા દરમિયાન 19 કાર્યકારી દિવસો રહેશે. સામાન્ય રીતે સંસદનું ચોમાસું સત્ર જુલાઈના ત્રીજા અઠવાડિયાથી શરૂ થાય છે અને સ્વતંત્રતા દિવસ પહેલા સમાપ્ત થાય છે.\nલોકસભાના અધ્યક્ષ ઓમ બિરલાએ કહ્યું હતું કે કોવિડના નિયમો અનુસાર તમામ સભ્યો અને મીડિયાને મંજૂરી આપવામાં આવશે. આરટીપીઆરસી પરીક્ષણ ફરજિયાત નથી. પરંતુ અમે તે લોકોને વિનંતી કરીશું કે જેમણે હજી સુધી રસી લીધ નથી, તે પોતાનો ટેસ્ટ કરાવે. તેમણે કહ્યું કે કોરોના રોગચાળા દરમિયાન સંસદના ત્રણ સત્રો થયા છે, જેમાં મોટી સંખ્યામાં સાંસદોએ ભાગ લીધો હતો. સંસદના બજેટ સત્ર દરમિયાન 167 ટકા પ્રોડક્ટીવિટી હતી, જે પોતાનામાં એક રેકોર્ડ છે.\nલોકસભા અધ્યક્ષ ઓમ બિરલાએ જણાવ્યું હતું કે આ વખતના ચોમાસુ સત્ર દરમિયાન બંને ગૃહોનો સમય સવારે 11 થી સાંજના6વાગ્યા સુધીનો રહેશે. તેમણે કહ્યું કે 311 સાંસદોએ બંને ડોઝ લીધા છે. તે જ સમયે 23 સાંસદો કોરોનાને કારણે રસી લઈ શક્યા નથી. 18 જુલાઇના રોજ ગૃહના તમામ ફ્લોર નેતાઓની બેઠક મળશે, જેથી સત્ર ચલાવવા અંગે ચર્ચા થઈ શકે. નવા મંત્રીમંડળની રચનાને કારણે અનેક સમિતિઓમાં બેઠકો ખાલી થઈ ગઈ છે. તેઓનું પુનર્ગઠન કરવામાં આવશે.\nબિરલાએ માહિતી આપી હતી કે નવા સંસદ ભવનનું નિર્માણ કાર્ય ઓક્ટોબર 2021 માં પૂર્ણ થશે. તેમણે કહ્યું કે નવા સંસદ ભવનનું નિર્માણ કાર્ય ઓક્ટોબર 2021 માં પૂર્ણ થવાની સંભાવના છે. અમે અમારા લક્ષ્યાંકથી 10 દિવસ પાછળ છીએ, ટૂંક સમયમાં તેને આવરી લઈશું. અધ્યક્ષે કહ્યું કે 2022 માં સંસદનું સત્ર નવા મકાનમાં યોજવામાં આવશે. આ વખતે ચોમાસુ સત્રમાં વિપક્ષ સરકારને અનેક મુદ્દાઓ પર ઘેરી લેવાનો પ્રયાસ કરશે. કૃષિ કાયદા રદ કરવાની માંગ પણ સંસદમાં ફરી એકવાર ગુંજી શકે છે. રસીકરણની ધીમી ગતિ અને બીજી તરંગ દરમિયાન સરકારની નિષ્ફળતા પણ શામેલ છે.\nmonsoon monsoon session parliament august government ચોમાસુ સત્ર સંસદ ઓગસ્ટ સરકાર\nThe monsoon session of Parliament will be held from July 19 to August 13\nStory first published: Monday, July 12, 2021, 14:57 [IST]


ઘર આરોગ્યગ્રામ બાળઉછેર\nશુક્રવાર, 02 એપ્રીલ 2010 17:47\nઆપણને એવું ઘણી વાર સાંભળવા મળે છે, કોઇ ચાૈદ વર્ષની તરુણી રિક્ષાવાળા સાથે ભાગી ગઇ અથવા કોઇ શાકભાજીવાળા સાથે ભાગી ગઇ. એ જ રીતે ચાૈદપંદર વર્ષના યુવાનો સિગારેટ પીતાં કે બ્લ્યૂ ફિલ્મ જોતાં પકડાય છે. આવી ઘટનાઓ વારંવાર બનતી રહે છે.\nઆવી ઘટના બનવાનાં મૂળ જે તે બાળકના ઉછેરમાં જ હોય છે, એવું કહીએ તો કશું ખોટું નથી. જોકે, આવું ન બને તે માટે માબાપે કડકાઇ રાખવી જોઇએ એવું કહેનારો અને માનનારો ઐક મોટો વર્ગ છે. પરંતુ હકીકત એ છે કે કડકાઇ રાખવાથી આવા બનાવો નિવારી શકાતા નથી, એથી વિપરીત આવું બનવાની શકયતા વધી જાય છે.\nકોઇ તરુણ કે તરુણી આવું પગલું ભરે એનો અર્થ એવો ઘટાવી શકાય કે એની સુખની વ્યાખ્યા અને એના ઘરના વડીલોની સુખની વ્યાખ્યા અલગ છે. પોતાના અને વડીલોના વિચાર બિલકુલ અલગ છે, એવી ગ્રંથિ બાળકના મનમાં ખૂબ નાનપણથી બંધાયેલી હોય તો જ એની પરાકાષ્ઠા પે ચાૈદ કે પંદર વર્ષની ઉંમરે તે તરુણ આવું પગલું ભરે છે.\nશુક્રવાર, 02 એપ્રીલ 2010 05:25


વિશ્વનો સૌથી નાનો પિયાનો – FunNgyan.com\nવિશ્વનો સૌથી નાનો પિયાનો\nજ્ઞાન-ગમ્મત Add comments\nથોડા સમય પહેલાં આપણે અહીં વિશ્વની સૌથી નાની વેબસાઈટ વિશે જાણ્યુ. જેમણે તે સાઈટ સર્ફ કરી હશે તેમણે કદાચ પિયાનોનું નાનું ચિત્ર પણ જોયું હશે!\nઆજે આપણે જાણીશું વિશ્વનો સૌથી નાનો અને વગાડી શકાય તેવા પિયાનો વિશે. અહીં આ ચિત્રમાં તીન દેવીયાં તે પિયાનો વગાડી રહી છે. આ પિયાનો જાપાનની સેગા ટોયઝ કંપની એ બનાવ્યો છે. જાપાનના નાના નાના ઘરોમાં સામન્ય સાઈઝનો પિયાનો રાખવાથી અગવડ થતી હતી. આ ટચુકડો પિયાનો ફક્ત ૭ ઈંચ ઊંચું અને ૧૦ ઈંચ પહોળું છે. આ પિયાનોનું વજન ફક્ત અઢી કિલો છે. રમકડા જેવો દેખાતો આ પિયાનામાં ૮૮ ચાંપો છે અને સામાન્ય પિયાના જેટલાજ ફંકશનો છે. તેનો અવાજ પણ સામાન્ય પિયાના જેવોજ છે. તેની અંદર ‘ઓટો પ્લે’ ફંકશન પણ છે જે Tchaikovsky અને Billy Joelની ધુનો વગાડે છે!\nઆ પિયાનો અપ્રિલ મહિનાથી વેચાણમાં મૂકવાના છે. કિંમત હશે ૫૦૦ ડૉલરની આસપાસ.\nઆ પિયાનો ખરીદવાનો વિચાર કરતાં પહેલા એક વાત જાણી લઈએ કે તેની ચાંપો એવડી નાની (4mm) છે કે ફક્ત જાપાનીઓને વગાડવાનું ફાવે આપણી આંગળીઓને સુતારને બોલાવીને થોડી થોડી છોલાવડાવી પડે!\nPosted by વિનય ખત્રી at 10:15 am\tTagged with: અવનવું, જાણવા જેવું, પિયાનો\n6 Responses to “વિશ્વનો સૌથી નાનો પિયાનો”\nHaritbhai Pandya says:\nનાનો તંબુરો શોધો ભાઈ!\nવગાડશે કોણ તમારો ટેણીયો…???\nBhavna Shukla says:\nDecember 24, 2007 at 6:38 pm\nDecember 25, 2007 at 9:04 am\nghamande sanjay says:\nDecember 28, 2007 at 5:40 am\nvery nice KALAKRUTI, it’s inspire\nDecember 28, 2007 at 5:42 am\nવિશ્વનો સૌથી ઊંચો એસ્કલેટર પેન્સિલ વડે અદભૂત કળા\nસુરતની 'બકાસુર' થાળી કે ઠાકોરજીનો થાળ?\nસૂતાં સૂતાં ફિલ્મ જુઓ - વડોદરાના રિલાયન્સ મૉલમાં!


Saif Ali khan gave success Credit to Ex wife Amrita Singh – News18 Gujarati\nસૈફ અલી ખાને કરિનાને નહીં પણ પૂર્વ પત્ની અમૃતાને આપ્યો સફળતાનો શ્રેય\nસૈફ અલી ખાનનું કહેવું છે કે એની પૂર્વ પત્નીએ એને કામને ગંભીરતાથી લેતા શીખવાડ્યું છે. એક ઇન્ટરવ્યૂમાં સૈફ અલી ખાને પોતાનાં જીવન સાથે જોડાયેલી છે\nLast Updated : May 24, 2022, 10:20 IST\nએન્ટરટેઇન્મેન્ટ ડેસ્ક: બૉલિવૂડ ઍક્ટર સેફ અલી ખાન વેબસિરીઝ સેક્રેડ ગેમ અને તેની ગત ફિલ્મો જેમ કે ઓમકારા, રેસ, રેસ-2 અને હાલમાં આવેલી લાલ કપતાનમાં તેનાં દમદાર અભિનયથી ઇન્ડસ્ટ્રીમાં એક ખાસ જગ્યા બનાવી લીધી છે. સૈફ હમેશાં તેની ફિલ્મોની પસંદગી અને લૂક સાથે પણ એક્સપિરિમેન્ટ કરતો રહે છે. કરિઅરમાં પોતાને મળેલી આ સફળતાનો શ્રેય તેની પૂર્વ પત્ની અમૃતા સિંઘને આપ્યો છે.\nસૈફ અલી ખાનનું કહેવું છે કે એની પૂર્વ પત્નીએ એને કામને ગંભીરતાથી લેતા શીખવાડ્યું છે. એક ઇન્ટરવ્યૂમાં સૈફ અલી ખાને પોતાનાં જીવન સાથે જોડાયેલી ઘણી વાતો શેર કરી. સૈફે પોતાનાં જીવનનાં ઘણા ઊતાર ચઢાવ અંગે જણાવ્યું. આ સાથે જ સૈફે તેની સફળતાની ક્રેડિટ પોતાની પૂર્વ પત્ની અમૃતા સિંહને આપી.\nકામને ગંભીરતનાથી લેતા શીખવાડ્યું- સૈફ અલી ખાને કહ્યું, 'હું ઘરેથી ભાગી ગયો હતો અને 20 વર્ષની ઉંમરમાં લગ્ન કર્યા હતા. હું મારી પૂર્વ પત્ની અમૃતા સિંહે ક્રેડિટ આપવા ઇચ્છીશ, કારણ કે માત્ર એને જ મને કામની ગંભીરતાથી લેતા શીખવાડ્યું. એને કહ્યું હતું કે તમે હસતા હસતા તમારા કામને ટાળી શકો નહીં.'\nવર્ક ફ્રન્ટની વાત કરીએ તો, સૈફ અલી ખાનની છેલ્લી ફિલ્મ 'લાલ કપ્તાન' આવી હતી. આ ફિલ્મ બૉક્સ ઑફિસ પર નિષ્ફળ રહી પણ આ ફિલ્મમાં સૈફનો લૂક ચર્ચામાં રહ્યો હતો.\nFirst published: November 08, 2019, 17:06 IST


ઉન્નાવ: આરોપી MLA કુલદીપ સેંગરની ધરપકડનો નિર્ણય CBI કરશે: ડીજીપી – News18 Gujarati\nઉન્નાવ: આરોપી MLA કુલદીપ સેંગરની ધરપકડનો નિર્ણય CBI કરશે: ડીજીપી\nLast Updated : April 12, 2018, 11:22 IST\nઉન્નાવ ગેંગરેપ કેસમાં આરોપી બીજેપી ધારાસભ્યની ધરપકડ અંગે યુપી પોલીસના મહાનિદેશક ઓપી સિંહે સ્પષ્ટ કરી દીધું છે કે હાલ તેમની ધરપકડ કરવામાં નહીં આવે. ધારાસભ્યની ધરપકડનો નિર્ણય સીબીઆઈ કરશે.\nપ્રમુખ સચિવ ગૃહ અરવિંદ કુમાર અને ડીજીપીની સંયુક્ત પ્રેસ કોન્ફરન્સમાં કહેવામાં આવ્યું છે કે પોલીસ કોઇને બચાવવાનો પ્રયત્ન કરી રહી નથી. તેમણે કહ્યું કે, અમે બંન્ને પક્ષોને સાંભળીને કાર્યવાહી કરીશું. તમામ મામલા સીબીઆઈને ટ્રાન્સફર થઇ રહ્યાં છે. હવે સીબીઆઈ નિર્ણય લેશે કે ધરપકડ કરવાની છે કે નહીં.\nયોગીએ સીબીઆઈને તપાસ સોંપી\nઉન્નાવ કાંડમાં યોગી સરકારે મોટો નિર્ણય લેતા આ કેસની તપાસ સીબીઆઈને સોંપવાની અને બાંગરમઉ ધારાસભ્ય કુલદીપ સિંહ સેંગર તથા તેમના સમર્થકો પર એફઆઈઆર નોંધવાનો આદેશ આપ્યાં બાદ તેની પર એફઆઈઆર નોંધાવવામાં આવી છે. હવે કોઇપણ સમયે ધરપકડ થઇ શકે છે.\nઉન્નાવ જેલમાં પીડિતાના પિતાના મોતની તપાસ પણ સીબીઆઈને આપવામાં આવી છે. આખા મામલામાં બેદરકારીના આરોપથી અધિકારીઓને પણ આડે હાથે લીધા છે. ઉન્નાવ જિલ્લા હોસ્પિટલના બે ડોક્ટરને સસ્પેન્ડ કરવામાં આવ્યાં છે અને તેમની વિરુદ્ધ અનુશાસનાત્મક કાર્યવાહીનો આદેશ આપવામાં આવ્યો છે. ઉન્નાવ જેલ હોસ્પિટલના3ડોક્ટરો પર પણ કાર્યવાહી કરવામાં આવશે. આમની પર પીડિતાના પિતાની સારવારમાં બેદરકારીનો આરોપ છે. આ ઉપરાંત પણ સીઓ સફીપુર કુંવર બહાદુર સિંહને પણ બેદરકારીના કારણે સસ્પેન્ડ કરવામાં આવ્યાં છે.\nતંત્રએ પીડિતાના પરિવારને સુરક્ષા આપવાનો પણ આદેશ આપ્યો છે. એસઆઈટીની સાથે જેલ ડીઆઈજી અને ઉન્નાવ જિલ્લા તંત્રમાં મામલાની એકસાથે ત્રણ રિપોર્ટ આપવામાં આવી હતી. જેના પગલે ગૃહ વિભાગે આ મોટો નિર્ણય લીધો હતો.\nઆ પહેલા કાલે બુધવારે મોડી રાતે 11:30 કલાકે સમર્થકોની સાથે એસએસપીની ગેરહાજરીમાં એસએસપી કેમ્પ ઓફિસ ગયા હતાં. જ્યાં તે મીડિયાકર્મીઓ પર ઘણાં ભડક્યા હતાં. લગભગ 20 મિનિટના હંગામાં પછી તે પરત ફર્યા હતાં. આ દરમિયાન તેમણે મીડિયા સાથેની વાતચીતમાં પોતાના ઉપર લાગેલા તમામ આરોપોને ષડયંત્ર ગણાવ્યાં અને કહ્યું કે તે નિર્દોષ છે. આ ખોટા આરોપોખથી તેઓ ઘણાં વ્યથિત છે અને પોલીસ સુરક્ષાની માંગ પણ કરી હતી. આખા કાફલા સાથે મોડી રાતે લખનઉ એસએસપીની ઓફિસ તેઓ કેમ ગયા તેવું પુછતાં કહ્યું કે હું ત્યાં એ જણાવવા ગયો હતો કે હું રેપિસ્ટ નથી અને હું ક્યાંય ફરાર પણ નથી થયો.\nસેંગરને જ્યારે સરેન્ડરની વાત પુછવામાં આવી ત્યારે કહ્યું કે, 'તમે (મીડિયા) જ્યાં કહેશો ત્યાં જઇશું. તમારી ચેનલ પર જઇને બેસીએ. હું ચેનલના સાથીઓના કહેવાથી અહીં આવ્યો છું. ચેનલના સાથીઓ જ્યાં કહેશે ત્યાં જઇશું. નમસ્તે.'\nહજી સુધી ધારાસભ્ય સામે કોઇ એફઆઈઆર નથી થઈ પરંતુ મામલાની એસઆઈટી રિપોર્ટમાં ધારાસભ્યને આરોપી ગણાવવામાં આવ્યો છે. આ મામલામાં બનાવેલ એસઆઈટીની તપાસમાં બીજેપી ધારાસભ્ય કુલદીપસિંહ સેંગરનો મારપીટનું ષડયંત્ર કરવાનો આરોપી ગણાવવામાં આવ્યો છે. જ્યારે તેના ભાઈ અતુલ સિંહને પીડિતાના પિતાની સાથે મારપીટ કરવામાં દોષી કરાર કરવામાં આવ્યાં છે.\nએડીજી જોન રાજીવ કૃષ્ણના નેતૃત્વમાં બનાવેલી આ ટીમની પ્રારંભિક રિપોર્ટમાં ધારાસભ્ય અને રેપ પીડિતાના પરિવારો વચ્ચે જૂની અદાવત પણ સામે આવી છે. એસઆઈટીએ આખા મામલાની વિસ્તૃત તપાસનો પણ પ્રસ્તાવ આપ્યો છે અને ઉન્નાવ પોલીસને પણ મામલામાં દોષી માનવામાં આવ્યાં છે.\nજણાવીએ કે આ ઘટનાની ગંભીરતાને જોતા મુખ્યમંત્રી યોગી આદિત્યનાથે ડીજીપી પાસે 24 કલાકની અંદર રિપોર્ટ માંગી હતી. જેના પગલે ડીજીપીએ એસઆઈટી બનાવીને ઉન્નાવ મોકલી દીધા હતાં. જેઓ બુધવારે ઉન્નાવના માખી થાણા ક્ષેત્રમાં આવેલા પીડિતાના ઘરે ગયા હતાં. જ્યાં તેમણે બે કલાકથી વધારે પીડિતા અને તેના પરિવાર સાથે વાત કરી. ધારાસભ્યના પક્ષના પણ પાંચ લોકો સાથે પૂછપરછ કરી હતી. એસઆઇટીએ ઉન્નાવના ડીએમ તથા એસપી સાથે અલગ મિટીંગ પણ કરી હતી.\nFirst published: April 12, 2018, 08:51 IST\nCM Yogi AdityanathUnnao GangrapeUnnao rape case


Gujarati News » Sports » Wtc 2021 cheteshwar pujara says team india has the potential to beat any team\nWTC 2021: ચેતેશ્વર પૂજારાએ કહ્યુ કોઈ પણ દેશની ટીમને પણ પરાસ્ત કરવા ટીમ ઇન્ડિયા સક્ષમ\nઆગામી 18મી જૂન થી વિશ્વ ટેસ્ટ ચેમ્પિયનશીપ (World Test Championship) ફાઇનલ ભારત અને ન્યુઝીલેન્ડ (India vs New Zealand) વચ્ચે રમાશે.\nMay 20, 2021 | 6:48 PM\nઆગામી 18મી જૂન થી વિશ્વ ટેસ્ટ ચેમ્પિયનશીપ (World Test Championship) ફાઇનલ ભારત અને ન્યુઝીલેન્ડ (India vs New Zealand) વચ્ચે રમાશે. ભારતીય ટીમ (Team India) 2જી જૂને ઇંગ્લેંડ જવા રવાના થનાર છે. ટીમ હાલ બે સપ્તાહ માટે મુંબઇમાં ક્વોરન્ટાઇન હેઠળ છે.\nભારતીય ટીમ ટેસ્ટ ચેમ્પિયનશીપની ફાઇનલ જીતવા તમામ દમ લગાવી દેશે. ચેતેશ્વર પૂજારા (Cheteshwar Pujara) એ આ દરમ્યાન કહ્યુ છે કે, ભારતીય ટીમ પાસે વિશ્વની કોઇ પણ ટીમને હરાવવાની ક્ષમતા છે.\nભારતીય ટીમ હાલમાં વર્તમાન વર્ષમાં રમેલી બંને ટેસ્ટ શ્રેણી જીતી ચુક્યુ છે. ઓસ્ટ્રેલીયાને તેના જ ઘર આંગણે હરાવ્યુ હતુ, બાદમાં ઇંગ્લેંડને ભારતમાં હરાવ્યુ હતુ. તો વળી સાઉથંમ્પટનમાં છેલ્લે રમેલી મેચમાં ચેતેશ્વર પૂજારાએ અણનમ 132 રન ફટકાર્યા હતા. આમ તમામ રીતે ભારતીય ટીમ હાલમાં ભરપૂર આત્મવિશ્વાસ ધરાવે છે.\nચેતેશ્વર પૂજારા એ એક મીડિયા ઇન્ટરવ્યુ દરમ્યાન કહ્યુ હતુ કે, હાલમાં કોરોના ને લઇને મશ્કેલ સમય છે. આવી સ્થિતી સો કે તેથી વધુ વર્ષમાં એક વાર જ આવતી હોય છે. જોકે સૌ ભાગ્યની વાત છે કે, અમે રમી રહ્યા છીએ. વિશ્વ ટેસ્ટ ચેમ્પિયનશીપ ફાઇનલના નિશ્વિત કાર્યક્રમ મુજબ આગળ વધી રહ્યા છીએ. ભલે અમે પૂરતી તૈયારીઓ નથી કરી શક્યા પરંતુ, મને લાગે છે તે ટીમ મજબૂત પ્રદર્શન કરવા માટે પૂરતો અનુભવ ધરાવે છે.\nઆગળ પણ પુજારાએ વાત કરતા કહ્યુ હતુ કે, હાલના દિવસોમાં ભારતીય ટીમ દરેક જગ્યાએ જીત મેળવી રહી છે. અમે એ આત્મવિશ્વાસ ન્યુઝીલેન્ડ સામેની મેચ અને ઇંગ્લેંડ સામેની ટેસ્ટ સિરીઝમાં લઇ જઇશું. ભારતીય ટીમે પાછળના બે વર્ષમાં શાનદાર પ્રદર્શન કર્યુ છે. અમે ફાઇનલમાં પહોંચવા માટે સારુ રમ્યા છીએ. સૌ કોઇ તેના માટે ખૂબ જ રાહ જોઇ રહ્યા હતા.\nભારત અને ન્યુઝીલેન્ડ બંને ટોપ ટીમો છે અને તેમની વચ્ચે એક સારી ટક્કર થશે. કારણ કે બંને ટીમો એકસમાન રીતે મજબૂત છે. તેમનુ બોલીંગ આક્રમણ ખૂબ જ સંતુલીત છે. તેણે ક્હયુ વર્ષ 2020માં ન્યુઝીલેન્ડ માં સિરીઝ હાર્યા હતા, જોકે વિશ્વ ટેસ્ટ ચેમ્પિયનશીપની ફાઇનલ તટસ્થ સ્થળે છે. કોઇ પણ ટીમને ઘરેલુ લાભ નહી મળે. અમારા તમામ બેઝ કવર છે. જો ટીમ ઇન્ડીયા તેની ક્ષમતા મુજબ રમે છે તો, અમે વિશ્વની કોઇ પણ ટીમ ને પરાસ્ત કરી શકીએ છીએ.\nBCCICAPTAIN VIRAT KOHLICHETESHWAR PUJARACheteshwar Pujara commentCheteshwar Pujara News